CELEX: 52011PC0840
Language: mt
Date: 2011-12-07
Title: Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi strument ta’ finanzjament tal-koperazzjoni għall-iżvilupp

|
			
		
		
		52011PC0840
		
			Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi strument ta’ finanzjament tal-koperazzjoni għall-iżvilupp /* KUMM/2011/0840 finali - 2011/0406 (COD) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
L-għadd ta' nies li qed jgħixu fil-faqar għadu probema
kbira fil-pajjiżi li qed jiżviluppaw. Filwaqt li sar progress
sinifikanti, ħafna mill-pajjiżi li qed jiżviluppaw għad
baqgħalhom ħafna biex jilħqu l-Għanijiet ta’ Żvilupp
tal-Millennju (MDGs) u mhumiex kapaċi jimbarkaw b’suċċess
fit-triq tal-iżvilupp sostenibbli fis-sensi kollha tiegħu,
ekonomiċi, soċjali u ambjentali, b'dan tal-aħħar li
jinkludi l-mitigazzjoni tat-tibdil fil-klima u l-adattazzjoni għalih. 
Biex is-sitwazzjoni tiggrava ruħha, l-isfidi globali jibqgħu
prominenti u l-pajjiżi li qed jiżviluppaw intlaqtu ħażin
ħafna mis-suċċessjoni ta’ kriżijiet riċenti li
rriżultaw fost l-oħrajn f’instabilità soċjali u ekonomika,
żieda fil-migrazzjoni, nuqqas ta’ sigurtà tal-provvista tal-ikel u
vulnerabbiltà akbar għax-xokkijiet esterni, fost effetti oħra. Huwa
rikonoxxut dejjem aktar li r-riżorsi ambjentali u naturali, vitali
għat-tkabbir soċjo-ekonomiku sostenibbli, huma iktar ma jmur iktar
f'riskju minħabba t-tibdil fil-klima u t-tkabbir rapidu tal-popolazzjoni.
Dan jista' jiggrava sitwazzjoni diġà fraġli f'ħafna pajjiżi
li qed jiżviluppaw u joħloq ir-riskju li jreġġa’ lura
ċertu kisbiet ta' żvilupp. 
L-UE tibqa’ impenjata li tgħin lill-pajjiżi li qed
jiżviluppaw sabiex inaqqsu u finalment jeqirdu l-faqar. Sabiex
jintlaħaq dan il-għan, ġie stabbilit ir-Regolament
għall-Istrument tal-Koperazzjoni għall-Iżvilupp (DCI)
għall-perjodu 2007-2013 bil-għan primarju u ġenerali li jinqered
il-faqar fil-pajjiżi u r-reġjuni msieħba. Huwa jikkonsisti fi
tliet kategoriji ta' programmi: (i) programmi ġeografiċi bilaterali u
reġjonali li jkopru l-koperazzjoni mal-Asja, l-Amerika Latina, l-Asja
Ċentrali, il-Lvant Nofsani u l-Afrika ta’ Isfel; (ii) programmi
tematiċi li jkopru l-kwistjonijiet li ġejjin: l-investiment fin-nies,
l-ambjent u l-ġestjoni sostenibbli tar-riżorsi naturali fosthom
l-enerġija, l-atturi mhux Statali u l-awtoritajiet lokali, is-sigurtà
tal-provvista tal-ikel, u l-migrazzjoni u l-asil; u (iii) miżuri ta’
akkumpanjament għall-pajjiżi li jipproduċu z-zokkor.
Ir-regolament preżenti dwar id-DCI jiskadi fil-31 ta’ Diċembru 2013.
Id-diversi valutazzjonijiet li saru tad-DCI rrikonoxxew il-valur miżjud
globali tiegħu u l-kontribut tiegħu sabiex jintlaħqu l-MDGs,
iżda ssottolinjaw ukoll ċerti nuqqasijiet. Sfidi ġodda, flimkien
mal-prijoritajiet stabbiliti fl-Istrateġija Ewropa 2020 u
l-aħħar politika dwar l-iżvilupp tal-UE, instigaw
lill-Kummissjoni biex tagħmel proposta sabiex ir-Regolament dwar id-DCI
jiġi rivedut u adattat biex jaqbel mal-Komunikazzjoni “Baġit
għall-Ewropa 2020” tad-29 ta' Ġunju 2011 u
mal-komunikazzjoni "Inżidu l-impatt tal-politika tal-UE
għall-iżvilupp : Aġenda għall-Bidla" tat-13 ta'
Ottubru 2011.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Konsultazzjoni Pubblika
Bejn is-26 ta’ Novembru 2010 u
l-31 ta’ Jannar 2011 il-Kummissjoni għamlet konsultazzjoni
pubblika dwar il-finanzjament ġejjieni għall-azzjoni esterna tal-UE.
Dan il-proċess kien ibbażat fuq kwestjonarju onlajn akkumpanjat minn
dokument ta’ sfond 'X’finanzjament għall-azzjoni tal-UE wara l-2013?'.
B’mod ġenerali, ir-rispons ma ssuġġeriex il-ħtieġa
għal tibdil sostanzjali fl-istruttura preżenti tal-istrumenti
eżistenti. Madankollu, kienu identifikati diversi kwistjonijiet li
ġew ikkunsidrati fl-abbozz tar-Regolament il-ġdid dwar id-DCI:
·                        
Il-biċċa l-kbira tar-rispondenti (madwar 70%)
stqarru li l-intervent finanzjarju tal-UE pprovda valur miżjud
sostanzjali. Ir-rispondenti ddikjaraw li l-UE għandha tagħmel
użu tajjeb mill-vantaġġ komparattiv tagħha marbut
mal-preżenza globali tagħha fil-qasam, il-kompetenza wiesgħa
tagħha, in-natura sovranazzjonali tagħha u r-rwol tagħha bħala
faċilitatur tal-kordinazzjoni. 
·                        
Kważi r-rispondenti kollha (92%) kienu favur
approċċ iżjed differenzjat, adattat skont is-sitwazzjoni
tal-pajjiż benefiċjarju, sabiex jiżdied l-impatt tal-istrumenti
finanzjarji tal-UE. Bi qbil ma’ dan, hija msaħħa d-differenzazzjoni
bejn il-pajjiżi benefiċjarji.
·                        
Kien hemm appoġġ wiesa’ fost
ir-rispondenti sabiex tiġi esplorata l-kundizzjonalità bbażata fuq
ir-rispett tal-pajjiżi benefiċjarji lejn id-drittijiet tal-bniedem,
il-minoranzi, il-governanza tajba u d-diversità tal-espressjonijiet kulturali (78%),
u fuq il-kwalità tal-politiki tagħha u tal-kapaċità u r-rieda
tagħha sabiex timplimenta politiki sodi (63%). Ir-Regolament propost
jirrikonoxxi l-importanza tal-pjanijiet nazzjonali għall-iżvilupp kif
ukoll tal-istrateġiji żviluppati b’mod konġunt tal-UE bħala
l-bażi għall-koperazzjoni. Huwa jenfasizza wkoll il-valuri u
l-prinċipji bażiċi tal-UE u b’hekk isaħħaħ
il-kondizzjonalità u r-responsabbiltà reċiproka.
·                        
Maġġoranza sinifikanti tar-rispondenti
jappoġġjaw flessibbiltà akbar fl-implimentazzjoni, b’mod partikolari
biex ikunu ttrattati l-isfidi transreġjonali, li l-indirizzar tagħhom
jidher li huwa mxekkel minħabba l-‘limitazzjoni ġeografika’
tal-istrumenti individwali (il-FEŻ illimitat għall-pajjiżi AKP,
id-DCI għall-Amerika Latina, l-Asja, l-Asja Ċentrali, il-Lvant
Nofsani u l-Afrika ta’ Isfel, u l-ENPI għall-pajjiżi
tal-viċinat). Ir-Regolament propost jipprovdi għall-implimentazzjoni
ta' attivitajiet ta’ importanza transreġjonali u jiġbor flimkien
l-assi tematiċi differenti sabiex iżid il-flessibbiltà u
jissimplifika l-implimentazzjoni.
·                        
Maġġoranza tar-rispondenti qablu li
pprogrammar konġunt u kofinanzjament mal-Istati Membri (u possibbilment
mal-pajjiżi benefiċjarji) jista’ jżid l-impatt u l-koerenza
tal-azzjoni esterna tal-UE, jissimplifika l-provvediment tal-għajnuna u
jnaqqas il-kostijiet globali tat-transazzjonijiet. Dan huwa indirizzat kif
dovut fir-Regolament propost. 
Ġbir u użu tal-Kompetenza Esperta
Il-Kummissjoni wettqet analiżi interna
ta’ rapporti differenti (evalwazzjonijiet, awditi, studji, analiżi ta'
nofs it-terminu). L-analiżi rat x’ħadem u x’ma ħadimx, u siltet
lezzjonijiet għall-abbozz tal-istrumenti finanzjarji.
L-analiżi wriet li d-DCI attwali
kkontribwixxa għall-progress lejn il-MDGs fil-pajjiżi li qed
jiżviluppaw. Il-modalitajiet ta’ implimentazzjoni tad-DCI,
bħall-appoġġ baġitarju u l-"approċċ
għas-settur kollu", ippermettew livell aktar profond ta’ koperazzjoni
mal-pajjiżi msieħba u diviżjoni aktar effiċjenti
tax-xogħol permezz ta' kofinanzjament bejn id-donaturi.
Madankollu, l-analiżi identifikat bosta
nuqqasijiet. 
·                        
Politiki interni differenti tal-UE qegħdin
isiru dejjem aktar parti mill-azzjoni esterna tal-UE. F'konformità
mal-"Istrateġija tal-Ewropa 2020" u t-Trattat ta’ Lisbona,
kien meħtieġ tisħiħ reċiproku tal-azzjonijiet interni
u esterni. L-arkitettura eżistenti kienet inadegwata biex tippermetti
lill-Kummissjoni tintervjeni b’mod effikaċi fuq skala suffiċjenti.
Il-ġbir flimkien tal-assi tematiċi differenti taħt intestatura
waħda se jtejjeb is-sitwazzjoni b’mod sinifikanti.
·                        
F’xi każijiet il-programmi tematiċi kienu
wisq frammentati biex jirrispondu għall-kriżijiet globali
(pereżempju l-kriżi fil-prezzijiet tal-ikel, l-influwenza avjarja)
jew għal impenji internazzjonali meħuda fl-ogħla livell politiku
(pereżempju l-bijodiversità u t-tibdil fil-klima). L-użu tal-pakkett
tematiku għalhekk kien jeħtieġ iżjed flessibbiltà billi
jinġabru flimkien l-assi tematiċi differenti u jiġi permess
impenn aktar koerenti u komprensiv fuq perjodu twil mal-beni u l-isfidi pubbliċi
globali, u sabiex jirreaġixxi għad-diversi xokkijiet li jaffettwaw
lil dawk li huma l-ifqar. 
·                        
Ir-Regolament tad-DCI preżenti jkopri firxa
wiesgħa ta’ pajjiżi li qed jiżviluppaw, mill-Pajjiżi
l-Inqas Żviluppati sal-Pajjiżi bi Dħul Medju-Għoli.
Iż-żieda riċenti fid-differenzi ekonomiċi u soċjali bejn
il-pajjiżi msieħba u l-iżvilupp ta’ objettivi ġodda jitolbu
għal differenzazzjoni mtejba. Ir-Regolament il-ġdid propost jipprovdi
iżjed gwida dwar id-differenzazzjoni billi jippermetti lill-UE
tikkonċentra s-sovvenzjoni ta' għajnuna fejn tkun l-aktar meħtieġa
u fejn ikollha l-akbar impatt. Sabiex tikkonkludi t-taħlita ta’ politiki,
il-Kummissjoni qiegħda tipproponi l-ħolqien ta’ strument ġdid
(Strument tas-Sħubija) biex jindirizza l-għanijiet li jmorru lil hinn
mis-sempliċi assistenza għall-iżvilupp. 
·                        
L-appoġġ għall-inizjattivi
transreġjonali rriżulta diffiċli minħabba l-arkitettura
preżenti tal-istrumenti tal-assistenza esterna. Dan kien b’mod partikolari
l-każ għall-implimentazzjoni tal-Istrateġija Konġunta
UE-Afrika. Ir-regolament il-ġdid tad-DCI jipprovdi bażi legali
aħjar għall-implimentazzjon tal-Istrateġija Konġunta
UE-Afrika.
·                        
Fir-Regolament dwar id-DCI preżenti,
id-dispożizzjonijiet dwar stati fraġli u pajjiżi
f'sitwazzjonijiet post-kriżi huma insuffiċjenti: huma jissottovalutaw
il-bżonn li jappoġġaw proċessi politiki li jsaħħu
l-istat tad-dritt u l-governanza. L-indirizzar tal-isfidi tat-tranżizzjoni
jeħtieġ sett ta’ risposti fuq livell ta’ pajjiż, ibbażati
fuq ħtiġijiet speċifiċi u relatati ma’ strateġija
komuni (approċċ ħolistiku). Ir-Regolament il-ġdid
jikkunsidra aħjar dawn l-isfidi u jindirizza r-riġidità
tal-proċess tat-teħid tad-deċiżjonijiet
għall-allokazzjoni, l-ipprogrammar u l-implimentazzjoni tal-fondi.
·                        
Ir-Regolament attwali tad-DCI fih allokazzjonijiet
indikattivi għal kull reġjun, mingħajr ebda fondi mhux allokati.
Dan inaqqas il-kamp ta' applikazzjoni għall-immobilizzar tar-riżorsi
sabiex jirrispondu għal ħtiġijiet mhux previsti (pereżempju
prijoritajiet politiċi ġodda, diżastri naturali jew
ikkaġunati mill-bniedem, eċċ.). Ir-Regolament il-ġdid
jipproponi li jitħallew xi fondi mhux allokati li għandhom
jintużaw bħala rispons għal avvenimenti mhux previsti. 
·                        
Fl-aħħar nett, il-proċess
preżenti ta’ pprogrammar u implimentazzjoni previst għad-DCI kien
valutat bħala kumpless iżżejjed. Huwa ma jippermettix
l-allinjament taċ-ċiklu ta’ pprogrammar tal-UE ma’ dawk
tal-imsieħba tagħha, ma jiffaċilitax programmar konġunt
mal-Istati Membri u ma jippermettix aġġustamenti malajr jekk ikunu
meħtieġa. Dawn in-nuqqasijiet kollha ġew indirizzati direttament
fir-Regolament il-ġdid dwar id-DCI. 
Valutazzjoni tal-Impatt
Il-Kummissjoni wettqet Valutazzjoni tal-Impatt
(IA) li kkunsidrat 3 alternattivi bażiċi ta’ politika:
iż-żamma tar-Regolament tad-DCI mingħajr l-ebda emenda (opzjoni 1)
u żewġ alternattivi għall-emendar tad-DCI fuq kull problema
identifikata tad-DCI preżenti (Opzjonijiet 2A u 2B). 
L-Opzjoni 1 ma
ġietx aċċettata minħabba li ma ssolvix il-problemi
identifikati. Is-subopzjonijiet A u B taħt l-Opzjoni 2 isolvu l-problemi
identifikati f’miżuri differenti, kull waħda jkollha
implikazzjonijiet politiċi u implikazzjonijiet oħra partikolari. L-IA
ikkonkludiet li subopzjoni B hija aħjar għaliex: 
·                        
tallinja l-għanijiet tad-DCI
mal-aħħar xejriet tal-politika għall-iżvilupp tal-UE;
·                        
tiddifferenzja b'mod ċar fost il-pajjiżi
msieħba;
·                        
tinkorpora l-governanza tajba, id-demokrazija,
id-drittijiet tal-bniedem u l-istat tad-dritt fl-assistenza mill-UE;
·                        
tiffaċilita l-implimentazzjoni
tal-Istrateġija Konġunta UE-Afrika;
·                        
tissimplifika l-programmi tematiċi sabiex tkun
ipprovduta l-flessibbiltà meħtieġa;
·                        
tiżgura mekkaniżmi flessibbli sabiex
jiffaċilitaw rispons aktar effikaċi mill-UE għal sitwazzjonijiet
li jevolvu malajr fi stati fi kriżi, wara kriżi u dawk fraġli;
·                        
ittejjeb il-flessibbiltà tal-allokazzjonijiet
tal-fondi; u
·                        
ittejjeb l-effikaċja tal-għajnuna mill-UE
billi tissimplifika u tagħmel aktar flessibbli l-proċeduri ta’
programmar u ta' implimentazzjoni, tiffaċilita programmar konġunt u
tallinja l-assistenza mill-UE maċ-ċikli tal-ipprogrammar
tal-pajjiżi msieħba.
3.           ELEMENTI LEGALI TAL-PROPOSTA
Parti Ħamsa,
Titolu III, Kapitolu 1 tat-Trattat dwar il-Funzjonament tal-Unjoni
Ewropea, tipprovdi l-qafas legali għall-koperazzjoni mal-pajjiżi u
r-reġjuni msieħba. Ir-Regolament propost dwar id-DCI huwa bbażat
b’mod partikolari fuq l-Artikolu 209(1) tat-Trattat, u huwa
ppreżentat mill-Kummissjoni skont il-proċedura stabbilita
fl-Artikolu 294. L-Istqarrija Konġunta mill-Kunsill u
r-Rappreżentanti tal-Gvernijiet tal-Istati Membri li jiltaqgħu fi
ħdan il-Kunsill, il-Parlament Ewropew u l-Kummissjoni dwar il-Politika
għall-Iżvilupp tal-Unjoni Ewropea: ‘Il-Kunsens Ewropew’, tal-20 ta’ Diċembru 2005,
il-komunikazzjoni tat-13 ta' Ottubru 2011"Inżidu
l-impatt tal-politika tal-UE għall-iżvilupp - Aġenda
għall-Bidla" kif ukoll kwalunkwe komunikazzjoni futura oħra li
tistabbilixxi orjentazzjonijiet u prinċipji bażiċi tal-politika
għall-iżvilupp tal-Unjoni, u kwalunkwe konklużjoni jew modifika
sussegwenti fiha, se jipprovdu l-qafas ġenerali, l-orjentazzjonijiet u
l-fokus għall-implimentazzjoni ta’ dan ir-Regolament.
L-UE qiegħda
f’sitwazzjoni imparzjali unika biex twassal parti mill-assistenza esterna
tal-UE f’isem u mal-Istati Membri, li tagħtiha kredibilità akbar
fil-pajjiżi fejn topera. Bosta Stati Membri m’għandhomx
il-kapaċità u/jew ir-rieda sabiex jiżviluppaw strumenti esterni
globali. L-intervent fuq il-livell tal-UE huwa għalhekk l-aħjar mod
biex ikunu promossi l-interessi u l-valuri ġenerali tal-UE b'mod globali u
biex tkun żgurata l-preżenza tal-UE madwar id-dinja. B’27 Stat Membru
li jaġixxu b’politiki u strateġiji komuni, l-UE għandha massa
kritika biex tirrispondi għall-isfidi globali, b’mod partikolari
fir-rigward tal-kisba tal-MDGs. Billi l-objettivi tar-Regolament propost ma
jistgħux jintlaħqu b’mod suffiċjenti mill-Istati Membri
waħedhom u għalhekk jistgħu, minħabba l-iskala u
l-kopertura tal-azzjoni, jintlaħqu aħjar fuq livell tal-Unjoni,
l-Unjoni tista’ tadotta miżuri, f’konformità mal-prinċipju
tas-sussidjarjetà kif stipulat fl-Artikolu 5 tat-Trattat.
Ir-Regolament ġdid propost
isaħħaħ ukoll il-kapaċità ta’ kordinazzjoni u
jiffaċilita l-ipprogrammar konġunt mal-Istati Membri, u b’hekk
jiżgura diviżjoni effiċjenti tax-xogħol u twettiq
effikaċi tal-għajnuna. Il-politika tal-UE għall-iżvilupp u
dik tal-Istati Membri għandhom jikkumplimentaw u jsaħħu lil
xulxin. Għal dak il-għan, l-assistenza mill-UE għandha tiffoka
fuq fejn jista’ jkollha l-akbar impatt, billi tiġi kkunsidrata
l-kapaċità tagħha li taġixxi fuq skala globali u li tirrispondi
għall-isfidi globali. F’konformità mal-prinċipju tal-proporzjonalità,
kif stipulat fl-Artikolu 5 tat-Trattat, ir-Regolament ġdid propost
m’għandux imur lil hinn minn dak li hu meħtieġ sabiex
jintlaħqu l-għanijiet tiegħu.
Ir-Regolament ġdid propost se jopera
fil-kunsiderazzjoni tad-dimensjoni esterna tal-prijoritajiet tal-politiki
settorjali tal-UE, jiżgura kordinazzjoni u jtejjeb sinerġiji,
f'konformità mal-objettivi stipulati fir-Regolament, u skont il-qafas legali u
politiku msemmi qabel.
4.           IMPLIKAZZJONI BAĠITARJA

Il-Kummissjoni qiegħda tipproponi li
talloka EUR 96 biljun għall-perjodu 2014-2020
għall-istrumenti esterni[1].
L-allokazzjoni proposta għad-DCI hi ta' EUR 23 294,7 miljun.
L-impenji indikattivi annwali tal-baġit għad-DCI huma
mniżżla fit-tabella hawn taħt. L-allokazzjonijiet finanzjarji
indikattivi għal kull programm individwali tad-DCI huma elenkati
fl-Anness VII tar-Regolament. Huwa ppjanat li mhux inqas minn 50%
tal-programm għall-Beni u l-Isfidi Pubbliċi Globali se jkunu minfuqa
fuq objettivi relatati mat-tibdil fil-klima u l-ambjent[2] u mill-inqas 20% dwar
l-inklużjoni soċjali u l-iżvilupp uman. Globalment, f'konformità
mal-Kommunikazzjoni "Inżidu l-impatt tal-politika tal-UE
għall-iżvilupp: Aġenda għall-Bidla", appoġġ
kontiwu għall-inklużjoni soċjali u l-iżvilupp tal-bniedem
huwa previst permezz ta' mill-inqas 20% tal-għajnuna tal-Unjoni
għall-iżvilupp. Finalment, dan ir-regolament mistenni jikkontribwixxi
għall-indirizzar ta' mill-inqas 20% tal-baġit tal-Unjoni
għall-ħolqien ta' soċjetajiet b'emissjonijiet baxxi tal-karbonju
u li jirreżistu għat-tibdil fil-klima, kif provdut fil-komunikazzjoni
tal-Kummissjoni "Baġit għall-Ewropa 2020". 
Biex tkun żgurata l-prevedibbiltà
tagħha, il-finanzjament ta' attivitajiet edukattivi ogħla
fil-pajjiżi terzi fil-kuntest tal-programm "Erasmus għal
kulħadd" se jsir disponibbli, skont l-objettivi tal-azzjoni esterna
tal-UE, permezz ta' 2 allokazzjonijiet multiannwali li jkopru biss
rispettivament l-ewwel 4 snin u t-3 snin li jifdal. Dan il-finanzjament se jkun
rifless fl-ipprogrammar indikattiv multiannwali tad-DCI, f'konformità
mal-ħtiġijiet u prijoritajiet identifikati tal-pajjiżi
kkonċernati. L-allokazzjonijiet jistgħu jkunu reveduti f'każ ta'
ċirkostanzi maġġuri mhux previsti jew bidliet politiċi
importanti skont il-prijoritajiet esterni tal-UE. Id-dispożizzjonijiet
tar-Regolament "Erasmus għal Kulħadd" (UE) Nru [--]
tal-Parlament Ewropew u tal-Kunsill li jistabbilixxi " Erasmus għal
kulħadd"[3]
se japplika għall-użu ta' dawn il-fondi.
 Strument tal-Koperazzjoni għall-Iżvilupp* || 2014 || 2015 || 2016 || 2017 || 2018 || 2019 || 2020 || 2014-2020 
 2 716,7 || 2 903.1 || 3 100.3 || 3 308.7 || 3 525.3 || 3 751.7 || 3 989 || 23 294.7 
*Prezzijiet kurrenti
f’miljuni ta’ EUR
5.           L-ELEMENTI EWLENIN
Simplifikazzjoni
Prijorità
għall-Kummissjoni f'dan ir-Regolament ġdid, bħal fi programmi
oħra fil-kuntest ta' Qafas Finanzjarju Multiannwali (MFF), huwa li
tissimplifika l-ambjent regolatorju u tiffaċilita l-aċċess
tal-assistenza tal-Unjoni għall-pajjiżi u reġjuni msieħba,
organizzazzjonijiet tas-soċjetà ċivili, SMEs, eċċ. sakemm
dawn jikkontribwixxu għall-objettivi tar-Regolament. 
Strumenti esterni
ser ikunu simplifikati billi jkunu deskritti b'mod iktar ċar u jitnaqqsu
d-duplikazzjonijiet bejniethom, sabiex ikunu identifikati individwalment
b'objettivi ċari ta' politika. 
Is-simplifikazzjoni
u t-tnaqqis tal-kostijiet tranżazzjonali għall-pajjiżi u
r-reġjuni msieħba se jinkisbu wkoll permezz ta' proċeduri
flessibbli tal-ipprogrammar li jippermetti għall-applikazzjoni
tal-prinċipji tal-Effikaċja tal-Għajnuna. Pereżempju,
l-Unjoni tista' tallinja ruħha mal-pjanijiet ta' żvilupp nazzjonali
tal-pajjiżi msieħba, biex b'hekk telimina l-bżonn li
l-pajjiżi msieħba jinnegozjaw dokumenti strateġiċi
speċifiċi għall-UE li għandhom ikunu adottati
mill-Kummissjoni u tippermetti analiżi iktar iffukata li tistà tkun
inkluża fid-dokument tal-ipprogrammar multiannwali. Bl-istess mod,
il-kordinazzjoni tad-donaturi u t-tqassim tax-xogħol jistgħu jkunu
msaħħa permezz ta' pprogrammar konġunt mal-Istati membri.
Ir-regoli ta'
implimentazzjoni qegħdin fir-Regolament (UE) Nru [--] tal-Parlament
Ewropew u tal-Kunsill tal-[--] li jistabbilixxi r-regoli u l-proċeduri
komuni għall-implimentazzjoni tal-istrumenti tal-Unjoni għall-azzjoni
esterna.
Differenzazzjoni
L-approċċ differenzjat spjegat
fil-komunikazzjoni "Inżidu l-impatt tal-politika tal-UE
għall-iżvilupp: Aġenda għall-Bidla" mistenni jtejjeb
l-impatt tal-koperazzjoni għall-iżvilupp tal-UE billi jiffoka
r-riżorsi fejn huma meħtieġa l-aktar biex jindirizza t-tnaqqis
tal-faqar u fejn jistgħu ikollhom l-ikbar impatt. Dan għandu jkun
implimentat l-ewwel f'termini ta' eliġibbiltà għall-programmi
bilaterali ta' koperazzjoni għall-iżvilupp; u t-tieni f'termini ta'
allokazzjoni ta' għajnuna. 
Fil-prinċipju, pajjiżi b'introjtu
għoli, introjtu medju-għoli u pajjiżi oħrajn kbar
b'introjtu medju, li mexjin fit-triq ta' żvilupp sostenibbli u/jew
għandhom aċċess għar-riżorsi kbar domestiċi u
esterni biex jiffinanzjaw l-istrateġiji proprji ta' żvilupp,
joħorġu ‘l barra mill-programmi bilaterali ta' għajnuna. Id-dinja qed
tiżviluppa: il-lista tal-OECD/DAC tar-riċevituri tal-ODA (reveduti
fl-2011) turi li iktar minn 20 pajjiż ikkwalifika minn introjtu baxx
għal wieħed medju jew minn introjtu medju-baxx għall-kategoriji
ta' introjtu medju-għoli, abbażi tal-DNG per capita. Ovvjament dan
huwa biss indikatur wieħed fost oħrajn u l-applikazzjoni
tal-prinċipju ta' differenzazzjoni trid tikkunsidra wkoll l-iżvilupp
tal-bniedem, id-dipendenza fuq l-għajnuna u aspetti oħra, inkluż
id-dinamiċi tal-proċess ta' żvilupp. 
B'mod partikolari, ħafna pajjiżi
b'introjtu medju qed ikollhom rwol ġdid li qiegħed dejjem jikber fuq
livelli reġjonali u/jew globali. L-UE għalhekk għandha tadatta
n-natura tar-relazzjonijiet tagħna magħhom, inkluż
il-prioritajiet ta' koperazzjoni u l-istrumenti tagħna. Dan ma
għandux iwassal biex jiddgħajfu r-relazzjonijiet tagħna,
iżda pjuttost għal sett ta' strumenti iktar moderni. L-UE
għandha tidħol għal partenarjati ġodda ma pajjiżi li
jikkwalifikaw ‘il barra mill-programmi bilaterali ta' għajnuna,
notevolment abbażi tal-programmi tematiċi u reġjonali skont
id-DCI ġdid, l-istrumenti finanzjarji tematiċi għall-azzjoni
esterna tal-UE u l-Istrument ġdid ta' Partenarjat.
Atti Delegati
Huwa propost li
l-flessibbiltà tiġi msaħħa permezz tal-użu ta’ atti
delegati skont l-Artikolu 290 tat-Trattat sabiex tkun possibbli l-emenda
ta’ ċerti elementi mhux essenzjali tar-Regolament li jaffettwaw
l-ipprogrammar sussegwenti (pereżempju l-annessi dwar il-pajjiżi
eliġibbli, l-oqsma għall-koperazzjoni, u l-allokazzjonijiet
finanzjarji indikattivi għal kull programm għall-2014-2020). 
Spjegazzjoni dettaljata
Din is-sezzjoni
tipprovdi kummentarju dettaljat, li jispjega l-ideat prinċipali
tar-Regolament il-ġdid dwar id-DCI taħt kull wieħed
mill-artikoli proposti.
(0)          Is-Suġġett u
l-Kamp ta' Applikazzjoni (l-Artikolu 1 Titolu I)
L-unika bidla proposta fl-Artikolu 1 hija
l-introduzzjoni tal-Programm Pan-Afrikan fil-kamp ta’ applikazzjoni
tar-Regolament. 
Ir-Regolament għalhekk ikopri
l-pajjiżi, it-territorji u r-reġjuni kollha li qed jiżviluppaw
għajr: il-pajjiżi eliġibbli għall-Istrument ta' Qabel
l-Adeżjoni.
(1)          L-Objettivi u
l-Prinċipji Ġenerali (Titolu II) – l-Artikoli 2 u 3 
L-Artikolu 2 (l-Objettivi u l-kriterji
tal-eliġibbiltà) jistabbilixxi l-objettivi
primarji u ġenerali tar-Regolament, kif ukoll il-karatteristiċi tal-koperazzjoni
għall-iżvilupp ġeografiku u tematiku tal-Unjoni. L-objettivi
huma f'konformità mal-Artikolu 208 tat-Trattat, il-komunikazzjonijiet
imsemmija preċedentament tal-Kummissjoni "Baġit
għall-Ewropa 2020" u "Inżidu l-impatt tal-politika
tal-UE għall-iżvilupp: Aġenda għall-Bidla".
L-Artikolu jipprovdi għal
appoġġ għall-forom kollha ta’ koperazzjoni mal-pajjiżi li
qed jiżviluppaw. Jeħtieġ l-issodisfar tal-kriterji
għall-Assistenza Uffiċjali għall-Iżvilupp (ODA) stabbiliti mill-OECD/DAC,
soġġetti għal eċċezzjonijiet possibbli
għall-programmi tematiċi u Pan-Afrikani. Għal dawn il-programmi
flessibbiltà ta' 10% għall-attivitajiet li mhumiex ODA hija prevista biex
tkopri n-nefqa li; minkejja li mhux strettament konformi mal-ODA, tista' tkun
meħtieġa għall-implimentazzjoni adegwata tal-azzjonijiet
taħt dawn il-programmi.
L-Artikolu 3 (Prinċipji
Ġenerali) jistabbilixxi l-prinċipji ewlenin
li jirregolaw l-implimentazzjoni tar-Regolament, li huma d-demokrazija,
ir-rispett lejn id-drittijiet tal-bniedem u l-libertajiet fundamentali u
l-istat tad-dritt; approċċ differenzjat lejn il-pajjiżi
msieħba, billi jiġu kkunsidrati l-ħtiġijiet,
il-kapaċitajiet, l-impenji u l-prestazzjoni tagħhom, u l-impatt
potenzjali fuq l-UE; kwistjonijiet ewlenin intradixxiplinarji (bħall-ugwaljanza
bejn is-sessi u t-tisħiħ tal-pożizzjoni tan-nisa);
tisħiħ tal-koerenza tal-azzjoni esterna tal-UE; titjib
tal-kordinazzjoni mal-Istati Membri u donaturi oħra bilaterali jew
multilaterali; u proċess ta’ żvilupp immexxi minn pajjiżi u
reġjuni msieħba b’responsabbiltà reċiproka, permezz ta’
approċċ inklussiv u parteċipatorju għall-iżvilupp,
bl-użu ta’ modalitajiet effettivi u innovattivi ta’ koperazzjoni bi qbil
mal-aħjar prattiċi tal-OECD/DAC u b’hekk jittejjeb l-impatt
tal-għajnuna u jitnaqqsu l-elementi komuni u d-duplikazzjoni.
(2)          Programmi
Ġeografiċi u Tematiċi (Titolu III) – l-Artikoli 4 sa 9
L-Artikolu 4 (Implimentazzjoni
tal-Għajnuna mill-Unjoni) jiddeskrivi t-tip ta’
programmi li taħthom se tingħata l-assistenza mill-Unjoni.
L-Artikolu 5 (Programmi
Ġeografiċi) ikopri l-oqsma possibbli
għal koperazzjoni u jiddidstingwi bejn il-koperazzjoni reġjonali u
bilaterali. Il-prinċipji ta' differenzazzjoni mniżżla
fl-Artikolu 3 se jkunu applikati. B'konsegwenza ta' dan, l-assistenza
għal żvilupp bilaterali tkun ipprovduta lil dawk il-pajjiżi
msieħba li l-iktar għandhom bżonnha, u li ma għandhomx
il-kapaċitajiet finanzjarji għall-iżvilupp propju.
Il-prinċipju ta' differenzazzjoni jikkunsidra wkoll l-impatt potenzjali
tal-assistenza tal-Unjoni fil-pajjiżi msieħba. Pajjiżi
msieħba li għandhom jibbenefikaw mill-assistenza
għall-iżvilupp bilaterali huma elenkati fl-Anness III. Dan
l-Anness ma jinkludix il-pajjiżi li "ikkwalifikaw" skont
il-kriterji segwenti: pajjiżi msieħba li jirrapreżentaw iktar
minn 1% tal-PDG dinji u/jew pajjiżi b'introjtu medju-għoli skont
il-lista tar-riċevituri tal-Għajnuna Uffiċjali
għall-Iżvilupp (ODA) tal-OECD/DAC huma esklużi
fil-prinċipju; madanakollu, kriterji addizzjonali relatati mal-bżonnijiet
u l-kapaċitajiet tagħhom, bħall-Indiċi tal-Iżvilupp
Uman, l-Indiċi tal-Vulnerabbiltà Ekonomika u d-dipendenza fuq
l-għajnuna, kif ukoll it-tkabbir ekonomiku u l-investiment barrani dirett.
L-affidabbiltà tad-dejta disponibbli wkoll tkun ikkunsidrata.
Madanakollu, il-pajjiżi msieħba
kollha inklużi fl-Anness I, xorta jibbenefikaw mill-programmi
tematiċi u reġjonali. 
Ir-Regolament ma jirristrinġix l-oqsma
tal-intervent jew koperazzjoni tal-UE. Kwalunkwe elenkar ta’ dawn l-oqsma huwa
purament illustrattiv. L-oqsma jistgħu jintgħażlu minħabba
li jkunu pertinenti sabiex jintlaħqu l-għanijiet stipulati
fit-Trattat, għall-obbligi u l-impenji internazzjonali tal-UE jew
għall-objettivi speċifiċi previsti fil-ftehimiet
mal-pajjiżi u r-reġjuni msieħba. Madankollu huma għandhom
ikunu proposti b'referenza għall-objettiv tal-UE li jikkonċentra
l-assistenza, sabiex jiġi żgurat li l-politika tal-UE u l-politiki
tal-Istati Membri jikkumplimentaw lil xulxin kif meħtieġ skont
l-Artikolu 208 tat-Trattat[4]
u fid-dawl tal-komunikazzjonijiet tal-Kummissjoni (b’mod partikolari
l-Komunikazzjoni tal-Kummissjoni “Aġenda għall-Bidla”) u
r-riżoluzzjonijiet xierqa tal-Kunsill u tal-Parlament. 
L-Artikolu 6 (Programmi Tematiċi) ikopri l-programmi tematiċi, li l-objettiv u l-firxa
ġenerali tagħhom se jkunu koerenti mal-għan ġenerali u
l-kamp ta’ applikazzjoni ta’ dan ir-Regolament, u l-kundizzjonijiet li fihom se
jkunu implimentati l-programmi tematiċi.
L-Artikolu 7 (Beni u Sfidi
Pubbliċi Globali) jiddeskrivi l-programm tematiku
tal-Beni u l-Isfidi Pubbliċi Globali, li se jindirizza l-beni u l-isfidi
globali prinċipali b’mod flessibbli u trażversali. L-oqsma
prinċipali tal-attivitajiet li se jkunu mfittxija minn dan il-programm
huma spjegati ulterjorment fl-Anness V, u jinkludu, fost oħrajn,
l-ambjent u t-tibdil fil-klima, l-enerġija sostenibbli[5], l-iżvilupp tal-bniedem
(inkluż is-saħħa, l-edukazzjoni, l-ugwaljanza bejn is-sessi,
l-impjiegi, il-kapaċitajiet, il-protezzjoni soċjali u
l-inklużjoni soċjali kif ukoll l-aspetti relatati mal-iżvilupp
ekonomiku bħat-tkabbir, ix-xogħol, il-kummerċ u l-impenn
tas-settur privat), is-sigurtà tal-provvista tal-ikel, il-migrazzjoni u l-asil.
Dan il-programm tematiku se jippermetti rispons rapidu fid-dawl ta’ avvenimenti
mhux previsti u kriżijiet globali (pereżempju il-kriżi
fil-prezzijiet tal-ikel, l-influwenza avjarja). Huwa se jnaqqas
il-frammentazzjoni tal-koperazzjoni għall-iżvilupp tal-UE u se
jippermetti tisħiħ u konsistenza xierqa tal-azzjonijiet interni u
esterni.
L-Artikolu 8 (Organizzazzjonijiet
tas-Soċjetà Ċvili u l-Awtoritajiet Lokali), jiddeskrivi
l-programm tematiku tal-Organizzazzjonijiet tas-Soċjetà Ċivili (CSOs)
u l-Awtoritajiet Lokali (LAs), li jibbaża ruħu fuq il-programm
preċedenti tal-Atturi Mhux Statali u l-Awtoritajiet Lokali. Il-mira ta'
dan il-programm ġiet iffukata b'iktar attenzjoni mgħotija
lill-kapaċità għall-iżvilupp tas-CSOs u l-LAs. Il-programm se
jippromwovi soċjetà ċivili u awtoritajiet lokali inklussivi u
mogħtija s-setgħa, iżid il-kuxjenza u l-mobilizzazzjoni dwar
kwistjonijiet ta’ żvilupp, u jsaħħaħ il-kapaċità
għad-djalogu politiku dwar l-iżvilupp. 
L-Artikolu 9 (Programm Pan-Afrikan) jiddeskrivi l-Programm Pan-Afrikan li qed jiġi mwaqqaf
għall-implimentazzjoni tal-Istrateġija Konġunta UE-Afrika
(JAES). Il-programm se jkun kumplimentari u koerenti ma’ strumenti finanzjarji
oħra, b’mod partikolari l-ENI, il-FEŻ u l-programmi tematiċi
taħt id-DCI. Waqt li l-ENI u l-FEŻ jiffukaw fuq interventi fuq livell
reġjonali jew nazzjonali fl-Afrika, il-programm Pan-Afrikan għandu
jkun użat biex jipprovdi appoġġ speċifiku għall-objettivi
tal-JAES, u jappoġġja b'mod partikolari l-attivitajiet ta' natura
transreġjonali, kontinentali u transkontinentali, kif ukoll inizjattivi
relevanti tal-JAES fix-xena globali. Il-programm Pan-Afrikan se jaħdem
f'koperazzjoni/konċentrazzjoni mill-qrib ma' strumenti oħra, u se
jikkonċentra fuq inizjattivi speċifiċi maqbula fil-qafas
tal-JAES u l-Pjanijiet ta' Azzjoni tiegħu li għalihom ma
jistgħux ikunu mobilizzati l-ebda sorsi alternattivi ta' finanzjament, biex
b'hekk jiżguraw il-koerenza u s-sinerġija neċessarja u
jipprevjenu d-dupplikazzjoni u li l-azzjonijiet jidħlu fuq xulxin.
(3)          Ipprogrammar u
Allokazzjoni tal-Fondi (Titolu IV) – l-Artikoli 10 sa 14
L-Artikolu 10 (Qafas Ġenerali
għall-Ipprogrammar u l-Allokazzjoni tal-Fondi)
jistabbilixxi l-qafas ġenerali għall-ipprogrammar ġeografiku u
tematiku, kif ukoll għall-allokazzjoni tal-fondi taħt dan
ir-Regolament. Billi jagħmel dan, se jintużaw il-kriterji ta’
allokazzjoni identifikati fl-Artikolu 3(2). Sabiex ikunu żgurati
s-sinerġiji u l-kumplimentarjetà tal-miżuri tal-Unjoni u dawk
tal-Istati Membri, l-Istati Membri se jkunu involuti b’mod sħiħ
fil-proċess tal-ipprogrammar. Il-proċess ta’ konsultazzjoni se
jinkludi wkoll donaturi u atturi oħra tal-iżvilupp kif ukoll
is-soċjetà ċivili u l-awtoritajiet reġjonali u lokali. 
Il-paragrafu 4 jipprevedi li
jitħallew ċertu ammont ta’ fondi mhux allokati sabiex tiżdied
il-flessibbiltà tal-istrument u l-possibbiltà ta’ rispons għal avvenimenti
mhux previsti (prijoritajiet politiċi ġodda, diżastri naturali
jew ikkaġunati mill-bniedem, eċċ.). 
L-Artikolu 11 (Dokumenti ta’
programmar għall-programmi ġeografiċi)
jispjega l-ħtieġa u l-prinċipji għall-preparazzjoni
tad-dokumenti ta’ strateġija għall-pajjiżi u r-reġjuni li
jirċievu allokazzjoni indikattiva taħt dan ir-Regolament u, fuq
il-bażi ta’ dawn, il-programmi indikattivi multinnwali. L-Artikolu jelenka
wkoll l-eċċezzjonijiet għal meta ma jkunx meħtieġ li
jiġi ppreparat dokument ta’ strateġija sabiex jiġi simplifikat
il-proċess tal-ipprogrammar kif ukoll sabiex jiġi
vvantaġġjat l-ipprogrammar konġunt mal-Istati Membri u
l-allinjament mal-programmi nazzjonali tal-pajjiżi tal-iżvilupp. 
Sabiex ikunu żgurati s-sjieda
mill-pajjiżi u l-prinċipji tal-effikaċja tal-għajnuna,
id-dokumenti ta’ strateġija se jiġu mfassla fi djalogu
mal-pajjiżi u r-reġjuni msieħba, bl-involviment rilevanti
tas-soċjetà ċivili u l-awtoritajiet reġjonali u lokali. L-Istati
Membri, kif ukoll donaturi oħra, se jkunu involuti skont l-Artikolu 10(3).
L-Artikolu jintroduċi wkoll
il-possibbiltà ta’ Dokument ta’ Qafas Konġunt li jistabbilixxi
strateġija komprensiva tal-Unjoni, li l-politika dwar l-iżvilupp tkun
parti minnha. 
Il-Programmi Indikattivi Multiannwali (MIP)
ippreparati jistgħu jintużaw fuq kwalunkwe dokument ta’ pprogrammar
identifikat f’dan l-artikolu, ħlief meta l-allokazzjoni totali ma
taqbiżx EUR 30 miljun. Il-MIPs jistgħu jiġu
aġġustati permezz ta’ reviżjoni ta’ nofs il-perjodu jew ad hoc,
fid-dawl tal-għanijiet milħuqa kif ukoll fid-dawl
tal-ħtiġijiet ġodda identifikati, bħal dawk li
jirriżultaw minn sitwazzjonijiet ta’ kriżi, ta’ wara kriżi jew
ta’ fraġilità.
L-Artikolu 12 (Ipprogrammar għal
pajjiżi f’sitwazzjonijiet ta’ kriżi, ta’ wara kriżi jew ta’
fraġilità) jenfasizza l-ħtiġijiet u
ċ-ċirkustanzi speċjali tal-pajjiżi f’sitwazzjoni ta’
kriżi, ta’ wara kriżi jew ta’ fraġilità, li jridu jiġu
kkunsidrati fil-ħin tat-tfassil tad-dokumenti kollha tal-ipprogrammar.
Il-Paragrafu 2 tal-Artikolu 12 jissottolinja l-ħtieġa
potenzjali għal rispons rapidu f’dawn il-pajjiżi u jipprevedi
proċedura speċjali (komitoloġija ex post, l-Artikolu 14(3))
għal reviżjoni ad hoc tad-dokument ta’ strateġija u tal-programm
indikattiv multiannwali.
L-Artikolu 13 (Dokumenti ta’
pprogrammar għall-programmi tematiċi)
jiddeskrivi r-rekwiżiti u l-proċedura għat-tfassil tad-dokumenti
ta’ pprogrammar tematiku. L-Artikolu jipprevedi wkoll il-possibbiltà ta’
reviżjoni f’nofs il-perjodu jew ad hoc, kif meħtieġ.
L-Artikolu 14 (Approvazzjoni
tad-Dokumenti ta’ Strateġija u adozzjoni tal-Programmi Indikattivi
Multiannwali) jipprovdi li d-dokumenti ta’ programmar
multiannwali (jiġifieri d-dokumenti ta’ strateġija, il-programmi
indikattivi multiannwali għall-pajjiżi u r-reġjuni msieħba,
u d-dokumenti ta’ strateġija tematiċi) se jiġu adottati
mill-Kummissjoni wara li tinkiseb l-opinjoni ta’ kumitat magħmul minn
rappreżentanti tal-Istati Membri u presedut minn rappreżentant
tal-Kummissjoni (il-kumitat li qed jiġi stabbilit taħt
l-Artikolu 24 ta’ dan ir-Regolament). 
L-Artikolu jipprovdi wkoll flessibbiltà u
simplifikazzjoni għal każijiet li fihom jista’ jkun hemm deroga
mill-proċeduri standard tal-komitoloġija (pereżempju ma
tintuża l-ebda komitoloġija fil-każ ta’ aġġustamenti
tekniċi jew modifiki minuri tal-allokazzjonijiet globali) u għal
każijiet fejn il-proċeduri ta’ komitoloġija jistgħu
jiġu applikati wara l-adozzjoni u l-implimentazzjoni tal-emendi
tal-Kummissjoni (pereżempju każijiet ta’ kriżi, wara kriżi
u fraġilità jew fil-każijiet ta’ theddid għad-demokrazija u
d-drittijiet tal-bniedem).
(4)          Dispożizzjoni finali
(Titolu V) – l-Artikoli 15 sa 22
Sabiex l-għajnuna mill-Unjoni tkun
iżjed koerenti u effettiva, u b’mod partikolari sabiex jiġi evitat li
l-programmi jinqasmu bejn diversi strumenti differenti, l-Artikolu 15
(Parteċipazzjoni minn pajjiż terz mhux eliġibbli taħt dan
ir-Regolament) jistabbilixxi l-possibbiltà ta’ estensjoni
tal-eliġibbiltà ta’ dan ir-Regolament sabiex tinkludi l-pajjiżi,
it-territorji u r-reġjuni terzi kollha, sakemm dan jikkontribwixxi
għall-objettivi ġenerali tar-Regolament. 
L-Artikolu 16 (Sospensjoni
tal-għajnuna) jistabbilixxi l-proċedura li
għandha tiġi applikata f’każ ta’ nuqqas ta’ konformità
mal-prinċipji stipulati fit-Titolu II u s-sospensjoni eventwali
tal-għajnuna skont dan ir-Regolament. 
L-Artikoli 17 u 18 (Delega ta’
setgħat lill-Kummissjoni) jintroduċu
l-possibbiltà li l-Kummissjoni tingħata s-setgħa li tadotta atti
delegati sabiex temenda jew tissupplimenta l-annessi I sa VI(I) ma' dan
ir-Regolament. L-Artikolu 28 jiddeskrivi l-karatteristiċi u
l-proċeduri ta’ din id-delega ta’ setgħa. Il-Parlament Ewropew u
l-Kunsill se jiġu nnotifikati fl-istess ħin u mill-ewwel meta
l-Kummissjoni tadotta tali att delegat, u l-att għandu jidħol
fis-seħħ biss jekk ma tkun ġiet espressa l-ebda
oġġezzjoni miż-żewġ istituzzjonijiet fi żmien
perjodu ta’ xahrejn (li jista’ jiġi estiż b’xahrejn oħra)
min-notifika.
L-Artikolu 19 (il-Kumitat) jistabbilixxi il-kumitat relevanti li jassisti lill-Kummissjoni
fl-implimentazzjoni ta' dan ir-Regolament[6].

L-Artikolu 20 (Dispożizzjonijiet
finanzjarji) jistabbilixxi l-ammont finanzjarju ta’
referenza għall-implimentazzjoni tar-Regolament. 
L-Artikolu 21 (Servizz Ewropew
għall-Azzjoni Esterna) jenfasizza li dan
ir-Regolament għandu jiġi applikat skont id-Deċiżjoni
tal-Kunsill li tistabbilixxi l-organizzazzjoni u l-funzjonament tas-Servizz
Ewropew għall-Azzjoni Esterna[7],
b’mod partikolari l-Artikolu 9 tiegħu.
L-Artikolu 22 (Dħul
fis-seħħ) jipprovdi għad-dħul
fis-seħħ tar-Regolament u l-applikazzjoni tiegħu mill-1 ta’ Jannar 2014,
mingħajr ma jistabbilixxi data ta’ skadenza.
2011/0406 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jistabbilixxi strument ta’ finanzjament
tal-koperazzjoni għall-iżvilupp
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw
it-Trattat dwar il-Funzjonament tal-Unjoni Ewropea, u b'mod partikolari
l-Artikolu 209(1) tiegħu, 
Wara li kkunsidraw
il-proposta mill-Kummissjoni,
Wara
t-trażmissjoni tal-abbozz tal-att leġiżlattiv lill-Parlamenti
nazzjonali,
Skont
il-proċedura leġiżlattiva ordinarja,
Billi:
(1)              
Dan ir-regolament jikkostittwixxi wieħed
mill-istrumenti li jipprovdu appoġġ dirett għall-politiki
esterni tal-Unjoni Ewropea. Se jieħu post ir-Regolament tal-Parlament
Ewropew u tal-Kunsill Nru 1605/2006 tat-18 ta' Diċembru 2006
li jistabbilixxi strument ta’ finanzjament tal-koperazzjoni
għall-iżvilupp[8]
li jiskadi fil-31 ta' Diċembru 2013.
(2)              
Il-ġlieda kontra l-faqar tibqa’ l-objettiv
primarju tal-politika dwar l-iżvilupp għall-Unjoni Ewropea, kif
stabbilit fit-Titolu V, Kapitolu 1 tat-Trattat tal-Unjoni Ewropea u
t-Titolu III, Kapitolu 1 tal-Parti Ħamsa tat-Trattat dwar
il-Funzjonament tal-Unjoni Ewropea, f'konformità mal-Għanijiet ta’
Żvilupp tal-Millennju (MDGs)[9]
jew objettivi oħra aċċettati mill-Unjoni u l-Istati Membri
tagħha. 
(3)              
Il-Kunsens Ewropew dwar l-Iżvilupp[10] u l-Komunikazzjoni
tal-Kummissjoni "Inżidu l-impatt tal-Politika tal-UE
għall-Iżvilupp - Aġenda għall-Bidla"[11], u "L-approċċ
futur tal-appoġġ baġitarju tal-UE għal pajjiżi
terzi"[12],
kif ukoll kwalunkwe komunikazzjoni futura li tistabbilixxi orjentazzjonijiet u
prinċipji bażiċi għall-politika tal-Unjoni
għall-iżviluppp , u l-konklużjonijiet sussegwenti tagħhom,
jipprovdu l-qafas politiku ġenerali, l-orjentazzjonijiet u l-iffukar biex
jiggwidaw l-implimentazzjoni ta' dan ir-Regolament. 
(4)              
L-Unjoni hija mibnija fuq il-valuri
tad-demokrazija, l-istat tad-dritt, l-universalità u l-indiviżibilità ta’
u r-rispett lejn id-drittijiet tal-bniedem u l-libertajiet fundamentali,
ir-rispett għad-dinjità tal-bniedem, il-prinċipji tal-ugwaljanza u
s-solidarjetà u r-rispett lejn il-prinċipji tal-Karta tan-NU u l-liġi
internazzjonali. Hija tfittex li tiżviluppa u tikkonsolida l-impenn lejn
il-valuri fil-pajjiżi u r-reġjuni msieħba permezz ta’ djalogu u
koperazzjoni.
(5)              
L-Unjoni tfittex ukoll li tiżgura koerenza ma'
oqsma oħra tal-azzjoni esterna tagħha. Dan għandu jiġi
żgurat meta jiġu fformulati l-politika ta’ koperazzjoni
għall-iżvilupp tal-Unjoni u l-ipprogrammar tal-ippjanar
strateġiku tagħha u l-implimentazzjoni tal-miżuri.
(6)              
Għajnuna iktar effettiva, kumplimentarjetà
ikbar u armonizzazzjoni aħjar, allinjament mal-pajjiżi msieħba,
u kordinazzjoni tal-proċeduri, kemm bejn l-Unjoni u l-Istati Membri
tagħha kif ukoll fir-relazzjonijiet ma' donaturi u atturi
għall-iżvilupp oħra, huma essenzjali biex jiżguraw
il-konsistenza u r-relevanza tal-għajnuna waqt li fl-istess ħin
inaqqsu l-kostijiet imġarrba mill-pajjiżi msieħba. Permezz
tal-politika tagħha għall-iżvilupp, l-Unjoni hija impenjata li
timplimenta dawk il-konklużjonijiet tad-Dikjarazzjoni dwar
l-Effikaċja tal-Għajnuna adottata fil-Forum ta' Livell Għoli, li
sar Pariġi, fit-2 ta' Marzu 2005, l-Aġenda ta' Accra
għall-Azzjoni adottata fl-4 ta' Settembru 2008 u
d-Dikjarazzjoni tagħhom ta' segwitu addottata f'Busan fl-1 ta' Diċembru 2011.
Għandu jiġi rrinforzat l-objettiv li jinkiseb programmar konġunt
bejn l-Unjoni u l-Istati Membri tagħha. Dawn l-impenji wasslu għal
numru ta’ konklużjonijiet tal-Kunsill u tar-Rappreżentanti
tal-Gvernijiet tal-Istati Membri li jiltaqgħu fi ħdan il-Kunsill
bħall-Kodiċi ta’ Kondotta tal-UE dwar il-Kumplimentarjetà u t-Tqassim
tax-Xogħol fil-Politika dwar l-Iżvilupp[13], u l-Qafas Operazzjonali dwar
l-Effikaċja tal-Għajnuna[14].
(7)              
L-assistenza tal-Unjoni għandha
ssaħħaħ l-Istrateġija Konġunta UE-Afrika[15] u l-Pjanijiet ta' Azzjoni
suċċessivi tagħha li tifforma l-qafas għal koperazzjoni
miftuħa u benefiċjali b'mod reċiproku fi Sħubija
Strateġika kkaratterizzata mill-insegwiment ta' objettivi komuni bl-istess
mod.
(8)              
L-Unjoni u l-Istati Membri għandhom itejbu
l-konsistenza u l-kumplimentarjetà tal-politiki rispettivi tagħhom dwar
il-koperazzjoni għall-iżvilupp, b’mod partikolari billi jirrispondu
għall-prijoritajiet tal-pajjiżi u tar-reġjuni msieħba fuq
livell ta’ pajjiż u reġjonali. Sabiex jiġi żgurat li
l-politika għall-iżvilupp tal-Unjoni u dik tal-Istati Membri
jikkumplimentaw u jsaħħu lil xulxin, huwa xieraq li jiġu
pprovduti proċeduri ta’ pprogrammar konġunt li għandhom
jiġu implimentati kull fejn ikun possibbli u rilevanti.
(9)              
Il-politika u l-azzjoni internazzjonali tal-Unjoni
fir-rigward tal-koperazzjoni għall-iżvilupp huma ggwidati mill-MDGs,
bħall-qerda tal-faqar u l-ġuħ estrem, inkluż kwalunkwe
modifika fihom, u mill-objettivi u l-prinċipji dwar l-iżvilupp
adottati mill-Unjoni u l-Istati Membri tagħha, fosthom fil-kuntest
tal-koperazzjoni tagħhom fi ħdan in-Nazzjonijiet Uniti (NU) u
organizzazzjonijiet internazzjonali kompetenti oħra fil-qasam
tal-koperazzjoni għall-iżvilupp. 
(10)          
L-Unjoni għandha tippromwovi approċċ
komprensiv b’rispons għal sitwazzjonijiet ta’ kriżi u diżastru
kif ukoll f’sitwazzjonijiet affettwati minn kunflitti u f’sitwazzjonijiet
fraġli, inkluż dawk ta’ tranżizzjoni. Dan għandu jibni
b’mod partikolari fuq il-konklużjonijiet
tal-Kunsill dwar is-Sigurtà u l-Iżvilupp[16] dwar rispons
tal-UE għal sitwazzjonijiet ta’ fraġilità[17],
il-prevenzjoni ta’ konflitti[18] kif ukoll kwalunkwe konklużjoni sussegwenti rilevanti. Dan
għandu jipprovdi t-taħlita neċessarja ta’ approċċi,
risponsi u strumenti b’mod partikolari billi jiġi żgurat bilanċ
xieraq bejn l-approċċi għall-iżvilupp u umanitarji,
orjentati fuq is-sigurtà, u permezz tal-irbit tar-reazzjoni għal
żmien qasir mal-appoġġ għat-tul.
(11)          
L-għajnuna mill-Unjoni għandha tiffoka
fuq fejn ikollha l-akbar impatt, billi titqies il-kapaċità tagħha li
taġixxi fuq skala globali u li tirrispondi għal sfidi globali
bħall-qerda tal-faqar, l-iżvilupp sostenibbli u inklussiv u
l-promozzjoni tad-demokrazija mad-dinja kollha, il-governanza tajba,
id-drittijiet tal-bniedem u l-istat tad-dritt, l-involviment fit-tul u
prevedibbli tagħha fl-għajnuna għall-iżvilupp u r-rwol
tagħha fil-koordinament mal-Istati Membri tagħha. Biex ikun
żgurat tali impatt, il-prinċipju tad-differenzazzjoni għandu
jkun applikat mhux biss fil-livell tal-allokazzjoni tal-fondi, iżda wkoll
fil-livell tal-ipprogrammar, biex ikun żgurat li l-koperazzjoni bilaterali
għall-iżvilupp tkun immirata lejn il-pajjiżi msieħba li
għandhom l-iktar bżonnha, inkluż stati fraġli u stati li
għandhom vulnerabbiltà għolja, u b'kapaċità limitata li jkollhom
aċċess għal sorsi oħra ta' finanzjament biex
jappoġġjaw l-iżvilupp proprju, waqt li jkun ikkunsidrat l-impatt
potenzjali tal-assistenza tal-Unjoni fil-pajjiżi msieħba.
B'konsegwenza ta' dan, l-ipprogrammar bilaterali se jiffoka fuq tali
pajjiżi, wara l-applikazzjoni tal-kriterji tal-objettiv ibbażati fuq
il-bżonnijiet u l-kapaċitajiet ta' dawn il-pajjiżi, kif ukoll
l-impatt tal-assistenza tal-UE.
(12)          
Dan ir-Regolament għandu jipprovdi qafas ta’
abilitazzjoni għall-ipprogrammar, li jippermetti konsistenza akbar bejn
il-politiki tal-Unjoni billi juża dokument ta’ qafas konġunt
bħala bażi għall-ipprogrammar. Huwa għandu jirrendi
possibbli l-allinjament sħiħ mal-pajjiżi u r-reġjuni
msieħba billi jibbaża, fejn ikun xieraq, fuq pjanijiet nazzjonali
għall-iżvilupp jew dokumenti komprensivi simili
għall-iżvilupp; u jfittex li jikseb kordinazzjoni aħjar bejn
id-donaturi, b’mod partikolari bejn l-Unjoni u l-Istati Membri tagħha,
permezz ta’ programmar konġunt.
(13)          
Billi l-objettivi ta’ dan ir-Regolament ma
jistgħux jintlaħqu b’mod suffiċjenti mill-Istati Membri u
għalhekk jistgħu, minħabba l-iskala tal-azzjoni, jintlaħqu
aħjar fuq livell tal-Unjoni, l-Unjoni tista’ tadotta miżuri,
f’konformità mal-prinċipju tas-sussidjaretà u tal-proporzjonalità kif
stabbilit fl-Artikolu 5 tat-Trattat tal-Unjoni Ewropea. F’konformità
mal-prinċipju tal-proporzjonalità, kif stipulat f’dak l-Artikolu, dan
ir-Regolament ma jmurx lil hinn minn dak li hu meħtieġ sabiex
jintlaħqu dawk l-objettivi.
(14)          
F'dinja globalizzata, politiki interni differenti
tal-UE bħall-ambjent, it-tibdil fil-klima, l-impjiegi (inkluż
xogħol diċenti għal kulħadd), ugwaljanza bejn is-sessi,
l-enerġija, l-ilma, it-trasport, is-saħħa, l-edukazzjoni,
il-ġustizzja u s-sigurtà, ir-riċerka u l-innovazzjoni,
is-soċjetà informatika, il-migrazzjoni, l-agrikoltura u s-sajd, qed isiru
dejjem iktar parti mill-azzjoni esterna. Il-Komunikazzjoni tal-Kummissjoni
'Ewropa 2020: Strateġija għal Tkabbir intelliġenti, sostenibbli
u inklussiv'[19]
tissottolinea l-impenn tal-Unjoni li tippromwovi tkabbir intelliġenti,
inklussiv u sostenibbli fil-politiki interni u esterni tagħha sabiex
tgħaqqad tliet pilastri: ekonomiċi, soċjali u ambjentali.
(15)          
Il-ġlieda kontra t-tibdil fil-klima u
l-protezzjoni tal-ambjent huma fost l-isfidi l-kbar li jiffaċċaw
l-Unjoni u fejn il-bżonn ta' azzjoni internazzjonali huwa wieħed
urġenti. Skont il-ħsieb iddikjarat fil-Komunikazzjoni tal-Kummissjoni
"Baġit għall-Ewropa 2020" tad-29 ta' Ġunju 2011[20], dan ir-regolament għandu
jikkontribwixxi għall-objettiv li mill-inqas 20% tal-baġit tal-UE
jkun indirizzat lejn soċjetà b'livell baxx ta' emissjonijiet ta' karbonju
u reżiljenti għall-klima, u li l-programm globali tal-beni u l-isfidi
pubbliċi għandu juża 25% tal-fondi tiegħu biex ikopri
t-tibdil fil-klima u l-ambjent. Azzjonijeit f'dawn iż-żewġ oqsma
għandhom, kull fejn hu possibbli, jappoġġaw lil xulxin b'mod
reċiproku biex isaħħu l-impatti tagħhom.
(16)          
Fil-komunikazzjoni tal-Kummissjoni
"Inżidu l-impatt tal-politika tal-UE għall-Iżvilupp:
Aġenda għall-Bidla"[21],
appoġġ kontiwu għall-inklużjoni soċjali u
l-iżvilupp tal-bniedem huwa previst permezz ta' mill-inqas 20%
tal-għajnuna tal-Unjoni għall-iżvilupp. Biex jikkontribwixxi
għal dak il-għan, mill-inqas 20% tal-programm globali għall-beni
u l-isfidi publiċi għandu jappoġġja dak il-qasam ta'
żvilupp.
(17)          
L-elenki tal-pajjiżi msieħba skont dan
ir-Regolament għandhom ikunu adattati abbażi tal-bidliet possibbli
fl-istatus tagħhom kif stabbilit mill-Kumitat għall-Assistenza
għall-Iżvilupp tal-Organizzazzjoni għall-Koperazzjoni Ekonomika
u l-Iżvilup (OECD/DAC), kif ukoll bidliet importanti fl-iżvilupp
tal-bniedem, dipendenza fuq l-għajnuna, sitwazzjonijiet ta' kriżi,
vulnerabbiltà u aspetti oħra inkluż id-dinamiċi tal-proċess
ta' żvilupp. Tali aġġornamenti, reviżjonijiet
tal-pajjiżi msieħba eliġibbli għall-koperazzjoni bilaterali
għall-iżvilupp u modifiki fid-definizzjoni ta' oqsma dettaljati ta'
koperazzjoni u attivitajiet, u aġġustamenti tal-allokazzjoni
finanzjarja indikattiva għal kull programm jikkostitwixxu elementi
non-essenzjali ta' dan ir-Regolament. Konsegwentament, sabiex ikun adattat
il-kamp ta' applikazzjoni tiegħu għar-realtà li qed tevolvi
rapidament fil-pajjiżi terzi, is-setgħa li jkunu adottati atti skont
l-Artikolu 290 tat-Trattat dwar il-Funzjonament tal-Unjoni Ewropea
għandha tkun delegata lill-Kummissjoni sabiex taġġorna l-Annessi
ta' dan ir-Regolament li jinkludu l-lista tal-pajjiżi u r-reġjuni
msieħba eliġibbli għall-finanzjament tal-Unjoni, id-definizzjoni
tal-oqsma dettaljati ta' koperazzjoni skont il-programmi ġeografiċi u
tematiċi u l-allokazzjonijiet indikattivi għal kull programm. Hija
ta' importanza partikolari li l-Kummissjoni għandha twettaq
konsultazzjonijiet xierqa waqt ix-xogħol preparatorju tagħha,
inkluż fuq livell espert. Meta tkun qiegħda tipprepara u tfassal atti
delegati, il-Kummissjoni għandha tiżgura wkoll trażmissjoni
simultanja, f’waqtha u xierqa tad-dokumenti rilevanti lill-Parlament Ewropew u
lill-Kunsill.
(18)          
Sabiex tiżgura kundizzjonijiet uniformi
għall-implimentazzjoni ta' dan ir-Regolament, setgħat ta'
implimentazzjoni għandhom ikunu konferiti lill-Kummissjoni. 
(19)          
Is-setgħat ta' implimentazzjoni relatati
mad-dokumenti ta' strateġija u mal-programmi indikattivi multiannwali
stabbiliti fl-Artikoli 11 u 14 ta' dan ir-Regolament għandhom
ikunu eżerċitati skont ir-Regolament (UE) Nru 182/2011
tal-Parlament Ewropew u tal-Kunsill tas-16 ta' Frar 2011 li
jistabbilixxi r-regoli u l-prinċipji ġenerali dwar il-modalitajiet
ta’ kontroll mill-Istati Membri tal-eżerċizzju mill-Kummissjoni
tas-setgħat ta’ implimentazzjoni[22].
Meta wieħed jikkunsidra n-natura ta' dawk l-atti ta' implimentazzjoni,
b'mod partikolari n-natura tagħhom ta' orjentazzjoni politika jew
l-implikazzjoni baġitarja tagħhom, il-proċedura ta'
eżaminazzjoni ġeneralment għandha tintuża
għall-adozzjoni tagħhom, għajr għal dawk il-miżuri ta'
skala finanzjarja żgħira. Il-Kummissjoni għandha taddotta
immedjatament l-atti ta' implimentazzjoni applikabbli fejn, f'każijiet
debitament ġustifikati relatati mal-bżonn għal rispons rapidu mill-Unjoni,
raġunijiet imperattivi ta' urġenza jirrikjedu dan.
(20)          
Ir-regoli u l-proċeduri komuni
għall-implimentazzjoni tal-istrumenti tal-Unjoni għall-azzjoni
esterna qegħdin fir-Regolament (UE) NRU …/… tal-Parlament Ewropew u
tal-Kunsill tal-…[23],
minn hawn 'il quddiem "ir-Regolament Komuni ta' Implimentazzjoni".
(21)          
L-organizzazzjoni u l-funzjonament tas-Servizz
Ewropew ta' Azzjoni Esterna huma deskritti fid-Deċiżjoni tal-Kunsill 2010/427/UE[24],
ADOTTAW DAN IR-REGOLAMENT:
TITOLU I
INTRODUZZJONI
Artikolu 1
Suġġett
u kamp ta' applikazzjoni
1.                      
Skont dan ir-Regolament, l-Unjoni tista'
tiffinanzja:
(a)         
programmi ġeografiċi bil-għan li
jappoġġaw koperazzjoni mal-pajjiżi, t-territorji u
r-reġjuni li qed jiżviluppaw elenkati fl-Anness I (minn hawn 'il
quddiem imsejħa 'pajjiżi u reġjuni msieħba'), li huma
inklużi fil-lista ta' riċevituri tal-Għajnuna Uffiċjali
għall-Iżvilupp (ODA) tal-OECD/DAC imniżżla
fl-Anness II. Pajjiżi msieħba li għandhom jibbenefikaw minn
assistenza bilaterali għall-iżvilupp huma mniżżla
fl-Anness III.
(b)         
programmi tematiċi biex jappoġġjaw
beni u sfidi pubbliċi globali u l-organizzazzjonijiet tas-soċjetà
ċivili u l-awtoritajiet lokali fil-pajjiżi, territorji u reġjuni
eliġibbli għal-fondi mill-Unjoni skont il-programmi
ġeografiċi, skont l-Anness I ta’ dan ir-Regolament,
ir-Regolament (UE) Nru [.../…] tal-Parlament Ewropew u tal-Kunsill li
jistabbilixxi l-Istrument Ewropew tal-Viċinat[25], u d-Deċiżjoni
tal-Kunsill [2001/822/KE tas-27 ta' Novembru 2001 dwar
l-assoċjazzjoni tal-pajjiżi u territorji lil hinn mill-baħar[26]], u fil-pajjiżi
tal-Afrika, il-Karibew u l-Paċifiku (AKP) firmatarji tal-Ftehim ta'
Sħubija tal-AKP-UE ffirmat fil-Cotonou fit-23 ta' Ġunju 2000.
(c)         
programm Pan-Afrikan sabiex jappoġġja
l-Istrateġija Konġunta UE-Afrika fil-pajjiżi, it-territorji u
r-reġjuni koperti minn dik l-Istrateġija.
2.                      
għall-finijiet ta’ dan ir-Regolament,
reġjun huwa definit bħala entità ġeografika li tinkludi aktar
minn pajjiż wieħed li qed jiżviluppa.
TITOLU II
GĦANIJIET
U PRINĊIPJI ĠENERALI
Artikolu 2
Objettivi
u kriterji ta' eliġibbiltà
1.                      
Fil-qafas tal-prinċipji u l-objettivi tal-azzjoni
esterna tal-Unjoni.
(a)         
l-objettiv primarju ta' koperazzjoni skont dan
ir-Regolament għandu jkun it-tnaqqis u, fuq medda twila ta' żmien,
il-qerda tal-faqar;
(b)         
il-koperazzjoni skont dan ir-Regolament se
tikkontribwixxi wkoll għall-kisba ta' objettivi oħrajn tal-azzjoni
esterna tal-UE, partikolarment:
(i)         it-trawwim ta' żvilupp ekonomiku,
soċjali u ambjentali sostenibbli; u 
(ii)         il-promozzjoni tad-demokrazija,
l-istat tad-dritt, il-governanza tajba u rispett għad-drittijiet
tal-bniedem.
Il-kisba ta' dawn l-objettivi għandha
titkejjel bl-użu tal-indikaturi rilevanti, b'mod partikolari l-MDG 1
għas-sottoparagrafu (a) u l-MDGs 1 sa 8
għas-sottoparagrafu (b), u indikaturi oħra li ntlaħaq qbil
dwarhom mill-Unjoni u l-Istati Membri tagħha.
2.                      
L-azzjonijiet skont il-programmi
ġeografiċi għandhom ikunu mfassla b’mod li jissodisfaw
il-kriterji għall-ODA stabbiliti mill-OECD/DAC.
L-azzjonijiet skont il-Programm Pan-Afrikan u
l-programmi tematiċi għandhom ikunu mfassla b’mod li jissodisfaw
il-kriterji għall-ODA stabbiliti mill-OECD/DAC, sakemm:
(a)         
il-karatteristiċi tal-benefiċjarju ma
jitolbux mod ieħor, jew
(b)         
l-azzjoni ma timplimentax inizjattiva globali,
prijorità tal-politika tal-Unjoni jew obbligu jew impenn internazzjonali
tal-Unjoni, kif imsemmija fl-Artikolu 6, u l-azzjoni ma jkollhiex
il-karatteristiċi biex tissodisfa l-kriterji tal-ODA.
Mingħajr ħsara għall-punt (a),
mill-inqas 90% tan-nefqa prevista skont il-ftehim Pan-Afrikan u l-programmi
tematiċi għandha tissodisfa l-kriterji tal-ODA stabbiliti
mill-OECD/DAC.
3.                      
L-azzjonijiet koperti mir-Regolament tal-Kunsill
(KE) Nru 1257/96 tal-20 ta'Ġunju 1996 rigward
l-għajnuna umanitarja[27]
u eliġibbli għal finanzjament taħt dak ir-Regolament ma
għandhomx, fil-prinċipju, jiġu ffinanzjati taħt dan
ir-Regolament, ħlief fejn ikun hemm il-ħtieġa li tiġi
żgurata l-kontinwità tal-koperazzjoni minn kriżi għal
kundizzjonijiet stabbli għall-iżvilupp. 
Artikolu 3
Prinċipji
ġenerali
1.                      
L-Unjoni tfittex li tippromwovi, tiżviluppa u
tikkonsolida l-prinċipji tad-demokrazija, l-istat tad-dritt u r-rispett
lejn id-drittijiet tal-bniedem u l-libertajiet fundamentali li fuqhom hija
mibnija, permezz ta’ djalogu u koperazzjoni ma’ pajjiżi u reġjuni
msieħba.
2.                      
Fl-implimentazzjoni ta’ dan ir-Regolament u
bil-għan li jkun żgurat impatt qawwi tal-assistenza mill-Unjoni,
għandu jkun segwit approċċ differenzjat fost il-pajjiżi
msieħba, sabiex ikun żgurat li huma jiġu pprovduti
b’koperazzjoni speċifika, imfassla apposta għalihom, ibbażata
fuq;
(a)         
il-bżonnijiet tagħhom;
(b)         
il-kapaċitajiet tagħhom li
jiġġeneraw u jaċċessaw riżorsi finanzjarji u
l-kapaċitajiet li jużaw tali finanzi; u
(c)         
l-impenji u l-prestazzjoni tagħhom;
L-approċċ differenzjat għandu wkoll
ikun segwit fil-kunsiderazzjoni għall-potenzjal tal-impatt tal-assistenza
tal-Unjoni fil-pajjiżi msieħba.
Il-pajjiżi l-aktar fil-bżonn, b’mod
partikolari l-pajjiżi bl-inqas żvilupp u l-pajjiżi b'introjtu
baxx, kif ukoll il-pajjiżi fi stati ta’ kriżi, ta’ wara kriżi u
f'sitwazzjoni fraġli u vulnerabbli, għandhom jingħataw prijorità
fil-proċess tal-allokazzjoni tar-riżorsi.
3.                      
Il-kwistjonijiet trażversali li ġejjin
għandhom ikunu integrati fil-programmi kollha: il-promozzjoni
tad-drittijiet tal-bniedem, l-ugwaljanza bejn is-sessi u l-għoti
tas-setgħa lin-nisa, in-non-diskriminazzjoni, id-demokrazija, il-governanza
tajba, id-drittijiet tat-tfal u d-drittijiet tal-popli indiġeni,
l-inklużjoni soċjali u d-drittijiet tal-persuni b’diżabilità,
is-sostenibbiltà ambjentali inkluż l-indirizzar tat-tibdil fil-klima,
il-ġlieda kontra l-HIV/AIDS. 
4.                      
Għandha tingħata attenzjoni partikolari
lit-tisħiħ tal-istat tad-dritt, it-titjib fl-aċċess
għall-ġustizzja u l-appoġġ għas-soċjetà
ċivili, il-kummerċ u l-iżvilupp sostenibbli, l-aċċess
għall-ICTs, is-sigurtà tas-saħħa u tal-provvista tal-ikel, kif
ukoll il-promozzjoni tad-djalogu, il-parteċipazzjoni u
r-rikonċiljazzjoni, u l-bini tal-istituzzjonijiet.
5.                      
Fl-implimentazzjoni ta’ dan ir-Regolament,
għandha tiġi żgurata l-konsistenza ma’ oqsma oħra
tal-azzjoni esterna tagħha kif ukoll ma’ politiki rilevanti oħra
tal-Unjoni. Għal dan il-għan, il-miżuri ffinanzjati taħt
dan ir-Regolament, inklużi dawk ġestiti mill-BEI, għandhom ikunu
bbażati fuq il-politiki ta’ koperazzjoni stabbiliti fi strumenti bħal
ftehimiet, dikjarazzjonijiet u pjanijiet ta’ azzjoni bejn l-Unjoni u l-pajjiżi
terzi u r-reġjuni kkonċernati, kif ukoll fuq
id-deċiżjonijiet, l-interessi speċifiċi, il-prijoritajiet
tal-politika u l-istrateġiji tal-Unjoni.
6.                      
Il-Kummissjoni u l-Istati Membri għandhom
ifittxu skambji regolari u frekwenti ta’ informazzjoni, inkluż ma’
donaturi oħra, u jippromwovu kordinazzjoni u kumplimentarjetà aħjar
bejn id-donaturi billi jaħdmu għal programmar multiannwali
konġunt, ibbażat fuq l-istrateġiji għat-tnaqqis tal-faqar
jew strateġiji simili tal-pajjiżi msieħba kkonċernati,
permezz ta’ mekkaniżmi komuni ta’ implimentazzjoni fosthom analiżi
kondiviża, permezz ta’ missjonijiet konġunti bejn id-donaturi kollha
u bl-użu ta’ arranġamenti ta’ kofinanzjament u ta’ koperazzjoni
delegata.
7.                      
Fi ħdan l-isferi ta’ kompetenza rispettivi
tagħhom, l-Unjoni u l-Istati Membri għandhom jippromwovu
approċċ multilaterali għall-isfidi globali u, fejn ikun xieraq,
jinkoraġġixxu koperazzjoni ma’ organizzazzjonijiet u korpi
internazzjonali u donaturi bilaterali oħra.
8.                      
L-Unjoni għandha tippromwovi koperazzjoni
effettiva mal-pajjiżi u r-reġjuni msieħba bi qbil mal-aħjar
prattika internazzjonali. Hija għandha tallinja dejjem aktar
l-appoġġ tagħha mal-istrateġiji għall-iżvilupp
nazzjonali jew reġjonali, il-politiki ta’ riforma u l-proċeduri
tal-imsieħba. Hija għandha tikkontribwixxi sabiex
jissaħħaħ il-proċess ta’ responsabilità reċiproka bejn
il-gvernijiet u l-istituzzjonijiet u d-donaturi msieħba u tippromwovi
l-kompetenza esperta lokali u l-impjieg lokali. Għal dak il-għan,
hija għandha tippromwovi: 
(a)         
proċess ta’ żvilupp li jkun immexxi u
possedut mill-pajjiż jew ir-reġjun imsieħeb;
(b)         
approċċi inklussivi u parteċipatorji
għall-iżvilupp u l-involviment wiesa’ tas-segmenti kollha
tas-soċjetà fil-proċess tal-iżvilupp u fid-djalogu nazzjonali u
reġjonali, inkluż id-djalogu politiku;
(c)         
modalitajiet u strumenti ta' koperazzjoni effettivi
u innovattivi kif spjegat fl-Artikolu 4 tar-Regolament Komuni ta'
Implimentazzjoni, bħat-taħlita ta' għotjiet u self u
mekkaniżmi oħra għall-kondiviżjoni tar-riskju f'setturi u
pajjiżi magħżula u l-involviment tas-settur privat, f'konformità
tal-aħjar prattiċi tal-OECD/DAC. Dawn il-modalitajiet u l-istrumenti
għandhom ikunu adattati għaċ-ċirkostanzi partikolari ta'
kull pajjiż jew reġjun imsieħeb, b'iffukar fuq
approċċi bbażati fuq il-programm, fuq il-provvediment ta' fondi
ta' għajnuna prevedibbli, fuq l-immobilizzar ta' riżorsi privati,
fuq l-iżvilupp u l-użu tas-sistemi ta' pajjiż u fuq
approċċi għall-iżvilupp ibbażati fuq ir-riżultati
inkluż, fejn xieraq, miri u indiċi maqbula internazzjonalment
bħal dawk tal-MDGs. u
(d)         
titjib fl-impatt tal-politiki u
l-ipprogrammar permezz ta’ koordinazzjoni u armonizzazzjoni bejn id-donaturi
sabiex jitnaqqsu l-elementi komuni u d-duplikazzjoni, sabiex tittejjeb
il-kumplimentarjetà u biex jiġu appoġġjati inizjattivi bejn
id-donaturi kollha. 
(e)         
Il-kordinazzjoni għandha sseħħ
fil-pajjiżi u r-reġjuni msieħba billi jintużaw linji gwida
u prinċipji ta’ prattika tajba maqbula dwar il-kordinament u
l-effikaċja tal-għajnuna.
9.                      
L-Unjoni għandha tappoġġja fost
l-oħrajn l-implimentazzjoni ta’ koperazzjoni u djalogu bilaterali,
reġjonali u multilaterali, ftehimiet ta’ sħubija u koperazzjoni
triangolari.
10.                  
Il-Kummissjoni għandha tfittex skambji ta’
informazzjoni regolari mas-soċjetà ċivili.
TITOLU III
PROGRAMMI
ĠEOGRAFIĊI U TEMATIĊI
Artikolu 4
Implimentazzjoni
tal-assistenza mill-Unjoni
B’mod konsistenti mal-għan u l-kamp ta'
applikazzjoni ġenerali, l-objettivi u l-prinċipji ġenerali ta’
dan ir-Regolament, l-assistenza tal-Unjoni għandha tiġi implimentata
permezz ta’ programmi ġeografiċi, tematiċi, u l-programmi
Pan-Afrikani u f'konformità mar-Regolament Komuni ta' Implimentazzjoni.
Artikolu 5
Programmi
ġeografiċi
1.                      
L-attivitajiet ta' koperazzjoni tal-Unjoni skont
dan l-Artikolu se jkunu implimentati għal attivitajiet ta' natura
nazzjonali, reġjonali, transreġjonali u kontinentali.
2.                      
Mingħajr ħsara għall-Artikolu 1(1)(a),
programm ġeografiku għandu jinkludi koperazzjoni f'oqsma xierqa ta'
attività, 
(a)         
fuq bażi reġjonali mal-pajjiżi
msieħba elenkati fl-Anness I, u 
(b)         
fuq bażi bilaterali mal-pajjiżi
msieħba elenkati fl-Anness III.
3.                      
Programmi Ġeografiċi jistgħu
joħorġu mill-oqsma ta' koperazzjoni fil-"Kunsens Ewropew",
fost affarijiet oħra, sabiex jiksbu l-objettivi provduti fl-Artikolu 2(1).
Oqsma komuni ta' koperazzjoni u oqsma
speċifiċi ta' koperazzjoni għal kull reġjun huma spjegati
fl-Anness IV. 
4.                      
F’kull programm ta’ pajjiż, l-Unjoni
fil-prinċipju se tikkonċentra l-assistenza tagħha fuq tliet
setturi.
Artikolu 6
Programmi
tematiċi
B’mod konsistenti mal-għan u l-kamp ta’
applikazzjoni ġenerali, l-objettivi u l-prinċipji ġenerali ta’ dan
ir-Regolament, l-azzjonijiet imwettqa permezz tal-programmi tematiċi
għandhom iżidu l-valur għal, u jkunu kumplimentari għal,
l-azzjonijiet iffinanzjati taħt il-programmi ġeografiċi.
Il-kundizzjonijiet li ġejjin
għandhom japplikaw għall-ipprogrammar tal-azzjonijiet tematiċi:
(a)                   
l-għanijiet tal-politika tal-Unjoni taħt
dan ir-Regolament ma jkunux jistgħu jintlaħqu b’mod xieraq jew
effettiv permezz ta’ programmi ġeografiċi;
(b)                   
l-azzjonijiet jindirizzaw inizjattivi globali li
jappoġġjaw miri maqbula b’mod internazzjonali, jew beni u sfidi
pubbliċi globali, u f'dan il-każ, permezz ta' deroga
mill-Artikolu 9 tar-Regolament Komuni ta' Implimentazzjoni, jistgħu
jinkludu azzjonijiet fi Stati Membri, f’pajjiżi kandidati u f’pajjiżi
kandidati potenzjali u pajjiżi terzi oħra, kif previst fil-programm
tematiku rilevanti;
u/jew
(c)                   
l-azzjonijiet ikunu tal-istess natura:
–              
multireġjonali u/jew trażversali
–              
politiki u/jew inizjattivi innovattivi bl-objettivi
li jiġu infurmati azzjonijiet futuri;
–              
azzjonijiet f’każijiet fejn ma jkunx hemm qbil
dwar l-azzjoni mal-gvern(ijiet) imsieħeb/imsieħba;
–              
azzjonijiet li jirriflettu prijorità tal-politika
tal-Unjoni jew obbligu jew impenn internazzjonali tal-Unjoni; u
–              
fejn ikun xieraq, azzjonijiet f’każijiet fejn
ma jkunx hemm programm ġeografiku jew fejn dan ikun ġie sospiż.
Artikolu 7
Beni
u sfidi pubbliċi globali
1.                      
L-objettiv tal-għajnuna mill-Unjoni taħt
il-programm ‘Beni u sfidi pubbliċi globali’ għandu jkun li
tappoġġja azzjonijiet f’oqsma bħall-ambjent u t-tibdil
fil-klima, l-enerġija sostenibbli, l-iżvilupp tal-bniedem, is-sigurtà
tal-ikel u l-migrazzjoni u l-asil.
2.                      
Oqsma dettaljati tal-attivitajiet li għandhom
ikunu segwiti mill-assistenza tal-Unjoni skont dan l-Artikolu huma deskritti
fl-Anness V. 
Artikolu 8
L-organizzazzjonijiet
tas-soċjetà ċivili u l-awtoritajiet lokali
1.                      
L-objettiv tal-programm dwar l-organizzazzjonijiet
tas-soċjetà ċivili u l-awtoritajiet lokali fl-iżvilupp
għandu jkun li jiffinanzja inizjattivi fil-qasam tal-iżvilupp minn
jew għal organizzazzjonijiet tas-soċjetà ċivili u awtoritajiet
lokali li joriġinaw mill-pajjiżi msieħba, l-Unjoni,
il-pajjiżi kandidati u l-pajjiżi kandidati potenzjali. 
2.                      
Oqsma dettaljati tal-attivitajiet li għandhom
ikunu segwiti mill-assistenza tal-Unjoni skont dan l-Artikolu, kif ukoll lista
indikattiva tal-kategoriji tal-organizzazzjonijiet tas-soċjeta ċivili
u l-awtoritajiet lokali, huma deskritti fl-Anness V.
Artikolu 9
Programm
Pan-Afrikan
1.                      
L-assistenza mill-Unjoni għandha
tappoġġja l-implimentazzjoni tal-Istrateġija Konġunta
UE-Afrika, u b’mod partikolari l-pjanijiet ta’ azzjoni suċċessivi
tagħha, biex tkopri attivitajiet ta’ natura transreġjonali,
kontinentali u globali.
Il-programm Pan-Afrikan se jippromwovi
ulterjorment il-kumplimentarjetà u l-konsistenza ma’ strumenti finanzjarji
oħra tal-azzjoni esterna tal-Unjoni, b’mod partikolari l-Fond Ewropew
għall-Iżvilupp u l-Istrument Ewropew tal-Viċinat.
2.                      
Oqsma dettaljati ta' koperazzjoni li għandhom
ikunu segwiti mill-assistenza tal-Unjoni skont dan l-Artikolu huma deskritti
fl-Anness VI.
3.                      
Il-programm indikattiv Multiannwali
għall-programm Pan-Afrikan għandu jitfassal fuq il-bażi
tal-Istrateġija Konġunta UE-Afrika u l-pjanijiet ta’ azzjoni
tagħha.
TITOLU IV
IPPROGRAMMAR
U ALLOKAZZJONI TAL-FONDI
Artikolu 10
Qafas
ġenerali għall-ipprogrammar u l-allokazzjoni tal-fondi
1.                      
Għall-programmi ġeografiċi,
għandhom jitfasslu programmi indikattivi multiannwali
għall-pajjiżi u r-reġjuni msieħba abbażi tad-doskument
strateġiku, kif provdut fl-Artikolu 11. 
Għall-programmi tematiċi, il-programmi
indikattivi Multiannwali għandhom jitfasslu kif ipprovdut
fl-Artikolu 13.
Il-Kummissjoni għandha tadotta l-miżuri
ta' implimentazzjoni fl-Artikolu 2 tar-Regolament Komuni ta'
Implimentazzjoni abbażi tad-dokumenti ta’ programmar li ssir referenza
għalihom fl-Artikoli 11 u 13. F’ċirkustanzi partikolari,
madankollu, l-appoġġ mill-Unjoni jista’ jieħu l-forma ta’
miżuri mhux koperti f’dawn id-dokumenti, kif ipprovdut fir-Regolament
Komuni ta' Implimentazzjoni.
2.                      
L-Unjoni u l-Istati Membri tagħha
għandhom jikkonsultaw lil xulxin, kif ukoll lil donaturi u atturi
oħra tal-iżvilupp fosthom rappreżentanti tas-soċjetà
ċivili u l-awtoritajiet reġjonali u lokali, fi stadju bikri
fil-proċess ta’ programmar sabiex jippromwovu l-kumplimentarjetà u
l-konsistenza bejn l-attivitajiet ta’ koperazzjoni tagħhom. Din
il-konsultazzjoni tista’ twassal għal programmar konġunt bejn
l-Unjoni u l-Istati Membri tagħha.
3.                      
Il-Kummissjoni għandha tiddeċiedi
l-allokazzjonijiet indikattivi multiannwali f’kull programm ġeografiku
skont il-prinċipji ġenerali ta’ dan ir-Regolament, abbażi
tal-kriterji stabbiliti fl-Artikolu 3(2), u billi, flimkien
mal-ispeċifiċitajiet tal-programmi differenti, tikkunsidra
d-diffikultajiet partikolari ffaċċjati minn pajjiżi jew
reġjuni fi kriżi, sitwazzjonijiet ta’ vulnerabbiltà, fraġilità,
kunflitt jew suxxettibbli għal diżastri.
4.                      
Il-fondi jistgħu jitħallew mhux allokati.
Suġġet għall-allokazzjoni jew ir-riallokazzjoni sussegwenti
tagħhom prevista fl-Artikoli 11(5) u 13, l-użu ta’ dawn
il-fondi għandu jiġi deċiż iktar tard skont Ir-Regolament
Komuni ta' Implimentazzjoni. 
Artikolu 11
Dokumenti
ta’ pprogrammar għall-programmi ġeografiċi
1.                      
Id-dokumenti ta’ strateġija huma dokumenti
mfassla mill-Unjoni sabiex tipprovdi qafas koerenti għall-koperazzjoni
għall-iżvilupp bejn l-Unjoni u l-pajjiż jew ir-reġjun
imsieħeb ikkonċernat, b’mod konsistenti mal-għan u l-kamp ta’
applikazzjoni ġenerali, l-objettivi, il-prinċipji u l-politika
tal-Unjoni. 
Il-preparazzjoni u l-implimentazzjoni
tad-dokumenti ta’ strateġija għandhom jikkonformaw mal-prinċipji
tal-effikaċja tal-għajnuna: is-sjieda nazzjonali, is-sħubija,
il-kordinazzjoni, l-armonizzazzjoni, l-allinjament mas-sistemi tal-pajjiż
jew tar-reġjun riċevitur, ir-responsabbiltà reċiproka u
l-orjentazzjoni lejn ir-riżultati kif stabbiliti fl-Artikoli 3(5) sa
(8).
Għal dak il-għan, id-dokumenti ta’
strateġija għandhom, fil-prinċipju, ikunu bbażati fuq
djalogu bejn l-Unjoni u l-pajjiż jew ir-reġjun imsieħeb, u fejn
xieraq jinvolvu l-Istati Membri relevanti, u l-pajjiż jew reġjun
imsieħeb, is-soċjetà ċivili u l-awtoritajiet reġjonali u
lokali, sabiex ikun żgurat li l-pajjiż jew ir-reġjun
ikkonċernat jieħu sjieda suffiċjenti tal-proċess u sabiex
ikun inkoraġġit l-appoġġ għall-istrateġiji
nazzjonali tal-iżvilupp, b’mod partikolari dawk għat-tnaqqis
tal-faqar.
2.                      
Id-dokumenti ta’ strateġija jistgħu
jiġu riveduti f’nofs il-perjodu tagħhom, jew ad hoc jekk ikun
neċessarju, kif xieraq, skont il-prinċipji u l-proċeduri
stabbiliti fil-ftehimiet ta’ sħubija u koperazzjoni konklużi mal-pajjiżi
u r-reġjuni msieħba. 
3.                      
Għandhom jitfasslu dokumenti ta’
strateġija għall-pajjiżi jew ir-reġjuni msieħba
rilevanti sakemm ma jkunx ġie stabbilit dokument ta’ qafas konġunt li
jistabbilixxi strateġija komprensiva tal-Unjoni, inkluż il-politika
għall-iżvilup, mal-pajjiż jew ir-reġjun imsieħeb
ikkonċernat.
Mhux se jkun meħtieġ dokument ta’
strateġija għal:
(a)         
pajjiżi li jkollhom strateġija nazzjonali
għall-iżvilupp fil-forma ta’ pjan nazzjonali dwar l-iżvilupp jew
dokument simili dwar l-iżvilupp, aċċettat mill-Kummissjoni
bħala bażi għall-programm indikattiv multiannwali
korrispondenti, bl-adozzjoni tad-dokument tal-aħħar; 
(b)         
pajjiżi jew reġjuni li għalihom ikun
ġie miftiehem dokument ta’ programmar multiannwali konġunt bejn
l-Unjoni u l-Istati Membri;
(c)         
reġjuni li jkollhom strateġija maqbula
b’mod konġunt mal-UE.
4.                      
M’għandhomx ikunu meħtieġa dokumenti
ta’ strateġija għall-pajjiżi jew reġjuni li jirċievu
allokazzjoni ta’ fondi mill-Unjoni taħt dan ir-Regolament li ma
taqbiżx EUR 50 miljun għall-perjodu 2014-2020.
5.                      
Programmi indikattivi multiannwali għandhom
jitfasslu għal kull wieħed mill-pajjiżi jew reġjuni li
jirċievu allokazzjoni indikattiva ta’ fondi tal-Unjoni skont dan
ir-Regolament għajr pajjiżi jew reġjuni msemmija
fil-paragrafu 4, dawn id-dokumenti għandhom ikunu mfassla abbażi
tad-dokumenti ta’ strateġija jew dokumenti simili li ssir referenza
għalihom f'dan l-Artikolu. 
Għall-għan ta’ dan ir-Regolament, fejn
ikun konformi mal-prinċipji u l-kundizzjonijiet stabbiliti f'dan
il-paragrafu, inkluż allokazzjoni indikattiva ta' fondi, u
bil-proċeduri pprovduti għalihom fl-Artikolu 14, id-dokument ta’
programmar konġunt multiannwali pprovdut għalih fil-paragrafu 3(b)
jista' jkun ikkunsidrat bħala l-programm indikattiv multiannwali.
Il-programmi indikattivi multiannwali
għandhom jistabbilixxu l-oqsma ta’ prijorità magħżula għal
finanzjament mill-Unjoni, l-objettivi speċifiċi, ir-riżultati
mistennija, l-indikaturi tal-prestazzjoni u l-allokazzjoni finanzjarja
indikattiva, kemm globalment u għal kull qasam ta’ prijorità; Fejn xieraq,
din l-allokazzjoni tista' tingħata fil-forma ta’ firxa u/jew xi fondi
jistgħu jibqgħu mhux allokati. 
Il-programmi indikattivi multiannwali
għandhom jiġu aġġustati fejn meħtieġ, billi
tiġi kkunsidrata kwalunkwe reviżjoni ta’ nofs il-perjodu jew ad hoc
tad-dokument ta’ strateġija li fuqu jkunu bbażati.
B’mod konformi mal-prinċipju
tar-responsabbiltà reċiproka fis-segwitu u t-twettiq tal-objettivi
maqbula, inklużi dawk li jirreferu għall-governanza tajba,
id-demokrazija u r-rispett lejn id-drittijiet tal-bniedem u għall-istat tad-dritt,
l-allokazzjonijiet indikattivi jistgħu jiżdiedu jew jitnaqqsu
b’riżultat ta’ reviżjonijiet, b’mod partikolari fid-dawl ta’
ħtiġijiet speċjali bħal dawk li jirriżultaw minn
sitwazzjoni ta’ kriżi, wara kriżi jew ta’ fraġilità, jew fejn
il-prestazzjoni tkun eċċezzjonali jew mhux sodisfaċenti.
Artikolu 12
Programmar
għal pajjiżi f’sitwazzjonijiet ta’ kriżi, ta’ wara kriżi
jew ta’ fraġilità
1.                      
Meta jkunu qegħdin jitfasslu d-dokumenti ta’
pprogrammar għal pajjiżi f’sitwazzjonijiet ta’ kriżi, ta’ wara
kriżi jew ta’ fraġilità, għandha tkun ikkunsidrata b'mod xieraq
il-vulnerabbiltà, il-ħtiġijiet u ċ-ċirkustanzi
speċjali tal-pajjiżi jew ir-reġjuni kkonċernati. 
Għandha tingħata attenzjoni xierqa
lill-prevenzjoni ta’ kunflitti, il-bini tal-istat u tal-paċi,
ir-rikonċiljazzjoni wara kunflitti u l-miżuri ta’ rikostruzzjoni.
Meta pajjiżi msieħba jew gruppi ta’
pajjiżi msieħba jkunu direttament involuti fi, jew affettwati minn
sitwazzjoni ta’ kriżi, ta’ wara kriżi jew ta’ fraġilità,
għandha titpoġġa enfasi speċjali sabiex tiżdied il-kordinazzjoni
bejn is-sokkors, ir-riabilitazzjoni u l-iżvilupp sabiex huma jiġu
megħjuna jagħmlu t-tranżizzjoni minn sitwazzjoni ta’
emerġenza għall-fażi ta’ żvilupp. Il-programmi
għall-pajjiżi u r-reġjuni fi fraġilità jew
soġġetti b’mod regolari għal diżastri naturali
għandhom jipprovdu għall-preparazzjoni u l-prevenzjoni
tad-diżastri u għall-immaniġġar tal-konsegwenzi ta’ dawn
id-diżastri.
2.                      
F’sitwazzjonijiet ta’ kriżi, ta’ wara
kriżi u ta’ fraġilità jew theddidiet għad-demokrazija,
għall-istat tad-dritt, għad-drittijiet tal-bniedem jew il-libertajiet
fundamentali, li jkunu jeħtieġu rispons rapidu mill-Unjoni,
il-proċedura ta’ urġenza pprovdut għalija fl-Artikolu 15(4)
tar-Regolament Komuni ta’ Implimentazzjoni tista’ tintuża biex jiġi
modifikat id-dokument li ssir referenza għalih fl-Artikolu 11 wara
reviżjoni ad hoc tal-istrateġija ta’ koperazzjoni tal-pajjiż jew
tar-reġjun. 
Dawn ir-reviżjonijiet jistgħu jipproponu
strateġija speċifika u adattata sabiex tiżgura koperazzjoni u
żvilupp għat-tul, li tippromwovi kordinament u tranżizzjoni
aħjar bejn l-istrumenti umanitarji u ta’ politika
għall-iżvilupp.
Artikolu 13
Dokumenti
ta’ pprogrammar għall-programmi tematiċi
1.                      
Il-programmi indikattivi mltiannwali
għall-programmi tematiċi għandhom jistabbilixxu l-istrateġija
tal-Unjoni għat-tema kkonċernata, il-prijoritajiet magħżula
għall-finanzjament mill-Unjoni, l-objettivi speċifiċi,
ir-riżultati mistennija, l-indikaturi tal-prestazzjoni, is-sitwazzjoni
internazzjonali u l-attivitajiet tal-imsieħba prinċipali. Fejn applikabbli,
għandhom jiġu stabbiliti prijoritajiet fir-rigward tar-riżorsi u
l-interventi għall-parteċipazzjoni f’inizjattivi globali. Programmi
indikattivi multiannwali għandhom ikunu konsistenti mad-dokumenti li ssir
referenza għalihom fl-Artikolu 11(3).
2.                      
Il-programmi indikattivi multiannwali għandhom
jagħtu l-allokazzjoni finanzjarja indikattiva, kemm b’mod globali kif
ukoll għal kull qasam ta’ prijorità; Fejn xieraq, din l-allokazzjoni
tista' tingħata fil-forma ta’ firxa u/jew xi fondi jistgħu
jibqgħu mhux allokati. Il-programmi indikattivi multiannwali għandhom
jiġu aġġustati fejn ikun neċessarju għal
implimentazzjoni effettiva tal-politika, billi titqies kwalunkwe reviżjoni
ta’ nofs il-perjodu jew ad hoc.
3.                      
Il-Kummissjoni u l-Istati Membri għandhom
jikkonsultaw lil xulxin, kif ukoll lil donaturi u atturi oħra
tal-iżvilupp inkluż ir-rappreżentanti tas-soċjetà
ċivili u l-awtoritajiet lokali, fi stadju bikri fil-proċess ta’
programmar sabiex jippromwovu l-kumplimentarjetà fost l-attivitajiet ta’
koperazzjoni tagħhom. 
Artikolu 14
Approvazzjoni
tad-dokumenti ta’ strateġija u adozzjoni tal-programmi indikattivi
multiannwali
1.                      
Id-dokumenti ta’ strateġija għandhom
jiġu approvati u l-programmi indikattivi multiannwali għandhom
jiġu adottati mill-Kummissjoni skont il-proċedura ta’
eżaminazzjoni msemmija fl-Artikolu 15(3) tar-Regolament Komuni ta’
Implimentazzjoni. Din il-proċedura għandha tapplika wkoll għal
reviżjonijiet sostanzjali li jkollhom l-effett li jimmodifikaw b’mod
sinifikanti l-istrateġija jew l-ipprogrammar tagħha.
2.                      
Il-proċedura msemmija fil-paragrafu 1 ma
għandhiex tapplika għal modifiki mhux sostanzjali fid-dokumenti ta’
strateġija jew fil-programmi indikattivi multiannwali, bħal dawk li
jagħmlu aġġustamenti tekniċi, jassenjaw mill-ġdid
fondi fi ħdan l-allokazzjonijiet għal kull qasam ta’ prijorità, jew
li jżidu jew inaqqsu id-daqs tal-allokazzjoni indikattiva inizjali,
b’inqas minn 20%, sakemm dawn il-modifiki ma jaffettwawx l-oqsma ta’ prijorità
u l-objettivi stabbiliti f’dawn id-dokumenti. F’dan il-każ, l-aġġustamenti
għandhom jiġu kkomunikati lill-Parlament Ewropew u lill-Kunsill fi
żmien xahar.
3.                      
Abbażi ta' raġunijiet imperattivi ta'
urġenza debitament ġustifikati relatati fost l-oħrajn
maċ-ċirkostanzi msemmija fl-Artikolu 12(2), il-Kummissjoni
tista' timmodifika dokumenti ta’ strateġija u programmi indikattivi
multiannwali skont il-proċedura ta’ urġenza msemmija
fl-Artikolu 15(4) tar-Regolament Komuni ta’ Implimentazzjoni.
TITOLU
V
DISPOŻIZZJONIJIET
FINALI
Artikolu 15
Parteċipazzjoni
minn pajjiż terz mhux eliġibbli taħt dan ir-Regolament
F’ċirkustanzi debitament ġustifikati
u sabiex tkun żgurata l-koerenza u l-effikaċja tal-finanzjament
mill-Unjoni jew sabiex titrawwem il-koperazzjoni reġjonali jew
transreġjonali, il-Kummissjoni tista’ tiddeċiedi, mingħajr preġudizzju
għall-Artikolu 2(3), li testendi l-eliġibbiltà ta’ azzjonijiet
għal pajjiżi, territorji u reġjuni li altrimenti ma jkunux
eliġibbli għall-finanzjament skont l-Artikolu 1, fejn l-azzjoni
għall-implimentazzjoni tkun ta’ natura globali, reġjonali, transreġjonali
jew transkonfinali. Minkejja d-dispożizzjonijiet tal-Artikolu 8(1)
tar-Regolament Komuni ta’ Implimentazzjoni, persuni fiżiċi u
ġuridiċi minn pajjiżi, teritorji u reġjuni kkonċernati
jistgħu jipparteċipaw fil-proċeduri li jimplimentaw tali azzjonijiet.
Artikolu 16
Sospensjoni
tal-għajnuna
Mingħajr preġudizzju
għad-dispożizzjonijiet dwar is-sospensjoni tal-għajnuna fi
ftehimiet ta’ sħubija u koperazzjoni ma’ pajjiżi u reġjuni
msieħba, meta pajjiż imsieħeb ma josservax il-prinċipji
msemmija fl-Artikolu 3(1), l-Unjoni għandha tistieden
lill-pajjiż imsieħeb sabiex jagħmlu konsultazzjonijiet
bil-għan li tinstab soluzzjoni aċċettabbli
għaż-żewġ partijiet, għajr f'sitwazzjonijiet ta’
urġenza speċjali. Fejn il-konsultazzjonijiet mal-pajjiż
imsieħeb ma jwasslux għal soluzzjoni aċċettabbli
għaż-żewġ partijiet, jew jekk il-konsultazzjonijiet ikunu
rrifjutati jew f’każijiet ta’ urġenza speċjali, il-Kunsill
jista' jieħu miżuri xierqa skont l-Artikolu 215(1) tat-Trattat
dwar il-Funzjonament tal-Unjoni Ewropea, li jistgħu jinkludu sospensjoni
sħiħa jew parzjali tal-assistenza tal-Unjoni.
Artikolu 17
Delega
ta’ setgħat lill-Kummissjoni
Il-Kummissjoni għandha tingħata
s-setgħa li tadotta atti delegati skont l-Artikolu 18 biex temenda
jew tissuplimenta l-Annessi I sa VII ta’ dan ir-Regolament.
Artikolu 18
Eżerċizzju
tad-delega
1.                      
Id-delega tas-setgħat imsemmija
fl-Artikolu 17 għandha tiġi konferita għall-perjodu ta’
validità ta’ dan ir-Regolament.
2.                      
Id-delega tas-setgħat tista’ tiġi
revokata fi kwalunkwe ħin mill-Parlament Ewropew jew mill-Kunsill.
Deċiżjoni ta’ revoka għandha ttemm id-delega tas-setgħat
speċifikata f’dik id-deċiżjoni. Hija għandha tidħol
fis-seħħ l-għada tal-pubblikazzjoni tad-deċiżjoni f'Il-Ġurnal
Uffiċjali tal-Unjoni Ewropea jew f’data aktar tard speċifikata
fiha. Hija m’għandhiex taffettwa l-validità ta’ kwalunkwe att delegat li
diġà jkun fis-seħħ.
3.                      
Malli tadotta att delegat, il-Kummissjoni
għandha tinnotifikah simultanjament lill-Parlament Ewropew u lill-Kunsill.
4.                      
Għajr f'dawk il-każijiet imsemmija fil-paragrafu 5,
att delegat adottat għandu jidħol fis-seħħ biss jekk ma
tkun ġiet espressa l-ebda oġġezzjoni mill-Parlament Ewropew jew
mill-Kunsill fi żmien perjodu ta’ xahrejn min-notifika tal-att
lill-Parlament Ewropew u lill-Kunsill jew jekk, qabel l-iskadenza ta’ dak
il-perjodu, il-Parlament Ewropew u l-Kunsill ikunu t-tnejn infurmaw
lill-Kummissjoni li ma jkunux se joġġezzjonaw. Dak il-perjodu
għandu jiġi estiż b’xahrejn fuq inizjattiva tal-Parlament
Ewropew jew tal-Kunsill. 
5.                      
Il-perjodu ta’ non-oġġezzjoni
għall-allinjament tal-Annessi I, II u III mad-deċiżjonijiet
tal-OECD/DAC li jirrevedi l-lista ta’ riċevituri mniżżla
fl-Artikolu 1(a) għandu jkun ġimgħa.
Artikolu 19
Kumitat
Il-Kummissjoni għandha tkun assistita
mill-kumitat tad-DCI. Dak il-kumitat għandu jkun kumitat fit-tifsira
tar-Regolament (UE) Nru 182/2011.
Artikolu 20
Ammont
finanzjarju ta’ riferenza
1.                      
L-ammont finanzjarju ta’ referenza
għall-implimentazzjoni ta’ dan ir-Regolament matul il-perjodu 2014-2020
huwa EUR 23 294 700 000.
2.                      
L-ammonti minimi indikattivi allokati għal
kull programm imsemmi fl-Artikoli 5 sa 9 għall-perjodu 2014-2020 huma
stabbiliti fl-Anness VII. L-ammonti jistgħu ikunu riallokati bejn
il-programmi permezz ta’ att delegat skont l-Artikolu 18. L-ammonti
fil-programm globali ta' beni u sfidi pubbliċi jistgħu ikunu
riallokati bejn is-sotto-intestaturi permezz ta' deċiżjoni
tal-Kummissjoni li għandha tkun ikkomunikata lill-Parlament Ewropew u
lill-Kunsill fi żmien xahar mill-adozzjoni tagħha.
3.                      
Kif imsemmi fl-Artikolu 13, paragrafu 2 tar-Regolament
"Erasmus għal Kulħadd", sabiex tkun promossa d-dimensjoni
internazzjonali tal-edukazzjoni għolja, ammont indikattiv ta' EUR 1 812 100 000
mill-istrumenti esterni differenti (l-Istrument ta’ Koperazzjoni
għall-Iżvilupp, l-Istrument Ewropew għall-Viċinat, l-Istrument
ta’ Assistenza ta’ Qabel l-Adeżjoni, l-Istrument ta’ Sħubija u l-Fond
Ewropew għall-Iżvilupp) se jkun allokat għal azzjonijiet ta'
mobilità għall-skopijiet ta' tagħlim lejn jem minn pajjiżi li
mhux tal-UE u għal djalogu ta' koperazzjoni u ta' politika ma'
l-awtoritajiet/ istituzzjonijiet/ organizzazzjonijiet minn dawn
il-pajjiżi. Id-dispożizzjonijiet tar-Regolament "Erasmus
għal Kulħadd" ser japplikaw għall-użu ta’ dawk
il-fondi.
Il-finanzjament se jsir disponibbli permezz ta’ 2
allokazzjonijiet multiannwali li jkopru biss 4 snin u t-3 snin li jifdal
rispettivament. Dan il-finanzjament se jkun rifless fl-ipprogrammar
multiannwali ta’ dawn l-istrumenti, skont il-bżonnijiet u l-prijoritajiet
identifikati tal-pajjiżi kkonċernati. Dawn l-allokazzjonijiet
jistgħu ikunu riveduti fil-każ ta’ ċirkostanzi maġġuri
mhux previsti jew bidliet politiċi importanti skont il-prijoritajiet
esterni tal-UE.
Artikolu 21
Servizz
Ewropew għall-Azzjoni Esterna
L-applikazzjoni ta’ dan ir-Regolament
għandha tkun skont id-Deċiżjoni tal-Kunsill 2010/427/UE, li
tistabbilixxi l-organizzazzjoni u l-funzjonament tas-Servizz Ewropew
għall-Azzjoni Esterna.
Artikolu 22
Dħul
fis-seħħ
Dan ir-Regolament għandu jidħol
fis-seħħ fit-tielet ġurnata wara l-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jkun vinkolanti
fl-intier tiegħu u direttament applikabbli fl-Istati Membri kollha.
Huwa
għandu japplika mill-1 ta’ Jannar 2014.
Magħmul fi Brussell, 
Għall-Parlament Ewropew                           Għall-Kunsill
Il-President                                                    Il-President
ANNESS I
PAJJIŻI U REĠJUNI MSIEĦBA ELIĠIBBLI SKONT
L-ARTIKOLU 1(1)(a)
L-Amerika
Latina
1.
L-Arġentina
2. Il-Bolivja
3. Il-Brażil
4.
Iċ-Ċilì
5. Il-Kolumbja
6. Il-Kosta Rika
7. Kuba
8. L-Ekwador
9. El Salvador
10. Il-Gwatemala
11.
Il-Ħonduras
12. Il-Messiku
13. In-Nikaragwa
14. Il-Panama
15. Il-Paragway
16. Il-Peru
17. L-Urugway
18. Il-Venezwela
L-Asja
19. L-Afganistan
20. Il-Bangladexx
21. Il-Butan
22. Il-Kambodja
23.
Iċ-Ċina
24. l-Indja
25.
L-Indoneżja
26. Ir-Repubblika
Demokratika Popolari tal-Korea
27. il-Laos
28. Il-Malasja
29. Il-Maldive
30. Il-Mongolja
31.
Burma/il-Mjanmar 
32. In-Nepal
33. Il-Pakistan
34. Il-Filippini
35. Is-Sri Lanka
36. It-Tajlandja
37. Il-Vjetnam
L-Asja
Ċentrali
38. Il-Kazakistan
39. Ir-Repubblika
Kirgiża
40.
It-Taġikistan
41.
It-Turkmenistan
42. L-Uzbekistan
Il-Lvant
Nofsani
43. L-Iran
44. L-Iraq
45. Il-Jemen
L-Afrika
t'Isfel
46. L-Afrika
t'Isfel
ANNESS II
LISTA TAL-OECD/DAC TAR-RIĊEVITURI TAL-ODA
 Rapportar effettiv tal-flussi tal-2011,l-2012 u l-2013 
ANNESS III
PAJJIŻI U REĠJUNI MSIEĦBA B'KOPERAZZJONI BILATERALI
SKONT L-ARTIKOLU 5(2)
Il-pajjiżi msieħba segwenti
jibbenefikaw mill-assistenza bilaterali għall-iżvilupp skont dan
ir-Regolament f'konformità mal-Artikolu 5(2):
1. Il-Bolivja
2. Kuba
3. El Salvador
4. Il-Gwatemala
5.
Il-Ħonduras
6. In-Nikaragwa
7. Il-Paragway
8. L-Afganistan
9. Il-Bangladexx
10. Il-Butan
11. Il-Kambodja
12. Ir-Repubblika
Demokratika Popolari tal-Korea
13. Laos
14. Il-Mongolja
15.
Burma/il-Mjanmar 
16. In-Nepal
17. Il-Pakistan
18. Il-Filippini
19. Is-Sri Lanka
20. Il-Vjetnam
21. Ir-Repubblika
Kirgiża
22.
It-Taġikistan
23.
It-Turkmenistan
24. L-Uzbekistan
25. L-Iraq
26. Il-Jemen
27. L-Afrika
t’Isfel
ANNESS IV
OQSMA TA’ KOPERAZZJONI TAĦT IL-PROGRAMMI ĠEOGRAFIĊI
A. OQSMA KOMUNI
TA’ KOPERAZZJONI TAĦT IL-PROGRAMMI ĠEOGRAFIĊI
Il-programmi
ġeografiċi jistgħu jinsiltu, fost l-oħrajn, mill-oqsma ta’
koperazzjoni identifikati aktar ’il quddiem, li m’għandhomx jitqiesu
l-istess bħas-setturi. Se jkunu stabbiliti prijoritajiet skont
il-Komunikazzjoni mill-Kummissjoni lill-Parlament Ewropew, il-Kunsill u
l-Kumitat Ekonomiku u Soċjali Ewropew u l-Kumitat tar-Reġjuni
"Inżidu l-impatt tal-Politika tal-UE għall-Iżvilupp:
Aġenda għall-Bidla" u bil-konklużjonijiet sussegwenti
mill-istituzzjonijiet tal-Kunsill. 
I. Id-drittijiet
tal-bniedem, id-demokrazija u elementi ewlenin oħra ta’ governanza tajba
(a)          Id-demokrazija, id-drittijiet
tal-bniedem u l-istat tad-dritt;
(b)          L-ugwaljanza bejn is-sessi u
l-għoti tas-setgħa lin-nisa;
(c)          Il-ġestjoni tas-settur
pubbliku;
(d)          Il-politika u l-amministrazzjoni
fiskali;
(e)          Il-korruzzjoni;
(f)           Is-soċjetà ċivili u
l-awtoritajiet lokali;
(g)          Ir-riżorsi naturali; u
(h)          Ir-rabta żvilupp-sigurtà.
II. Tkabbir
inklussiv u sostenibbli għall-iżvilupp tal-bniedem
(a)          Il-protezzjoni soċjali, is-saħħa,
l-edukazzjoni u l-impjiegi;
(b)          L-ambjent tan-negozju,
l-integrazzjoni reġjonali u s-swieq dinjija; u
(c)          L-agrikoltura sostenibbli u
l-enerġija. 
III. Oqsma
oħra sinifikanti għall-Koerenza tal-Politika għall-Iżvilupp
(a)          It-tibdil fil-klima u l-ambjent;
(b)          Il-migrazzjoni u l-asil; u
(c)          It-tranżizzjoni
mill-għajnuna umanitarja u r-rispons għall-kriżijiet lejn
koperazzjoni għall-iżvilupp fit-tul.
B. OQSMA
SPEĊIFIĊI TA’ KOPERAZZJONI GĦAL KULL REĠJUN
L-għajnuna
mill-Unjoni Ewropea għandha tappoġġja azzjonijiet u djalogi
settorjali konsistenti mal-Artikolu 5 u mal-għan u l-kamp ta’
applikazzjoni ġenerali, l-objettivi u l-prinċipji ġenerali ta’
dan ir-Regolament. Kunsiderazzjoni xierqa għandha tingħata
lill-oqsma deskritti hawn taħt, li jirriflettu strateġiji,
sħubija, koperazzjoni u ftehimiet kummerċjali maqbula b'mod
konġunt. Il-prijoritajiet se jiġu stabbiliti skont il-Komunikazzjoni
"Aġenda għall-Bidla" u l-konklużjonijiet sussegwenti
mill-Kunsill.
L-Amerika
Latina
(a)          l-inkoraġġiment
tal-koeżjoni soċjali, b'mod partikolari l-inklużjoni
soċjali, xogħol diċenti u ekwità, ugwaljanza bejn is-sessi u
l-għoti tas-setgħa lill-mara.
(b)          l-indirizzar ta’ kwistjonijiet ta’
governanza u appġġ tar-riformi tal-politika, b’mod partikolari
fl-oqsma tal-politiki soċjali, il-ġestjoni tal-finanzi pubbliċi
u t-tassazzjoni, is-sigurtà (inklużi d-drogi, il-kriminalità u
l-korruzzjoni), it-tisħiħ tal-governanza tajba u l-istituzzjonijiet
pubbliċi (anki permezz ta’ mekkaniżmi innovattivi
għad-dispożizzjoni ta’ koperazzjoni teknika, pereżempju TAIEXu
ġemellaġġi), il-protezzjoni tad-drittijiet tal-bniedem,
inklużi d-drittijiet tal-persuni indiġeni u tal-persuni b’dixxendenza
Afrikana, l-ambjent, il-ġlieda kontra d-diskriminazzjoni, u l-ġlieda
kontra l-produzzjoni, il-konsum u t-traffikar tad-drogi;
(c)          l-appoġġ għal diversi
proċessi ta’ integrazzjoni reġjonali u l-interkonnessjoni ta’
infrastrutturi tan-netwerks, filwaqt li tiġi żgurata
l-kumplimentarjetà mal-attivitajiet appoġġjati mill-Bank Ewropew
tal-Investiment (BEI) u istituzzjonijiet oħra;
(d)          indirizzar tar-rabta
żvilupp-sigurtà;
(e)          l-appoġġ tal-politiki
fil-qasam tal-edukazzjoni u l-iżvilupp ta' qasam komuni tal-edukazzjoni
għolja tal-Amerika Latina;
(f)           l-indirizzar tal-vulnerabbiltà
ekonomika u l-kontribuzzjoni għat-trasformazzjoni strutturali billi jkunu
stabbiliti sħubiji sodi madwar il-kummerċ, l-investimenti,
il-konoxxenza u r-riċerka, l-innovazzjoni u t-tekonoloġija, u
l-promozzjoni ta’ tkabbir sostenibbli u inklussiv fid-dimensjonijiet kollha
tiegħu, b'attenzjoni partikolari għall-isfidi tal-flussi migratorji,
is-sigurtà tal-provvista tal-ikel (inkluż l-agrikoltura u s-sajd
sostenibbli), it-tibdil fil-klima, l-enerġiji sostenibbli u l-protezzjoni
u t-tijib tas-servizzi tal-bijodiversità u l-ekosistemi, inkluż l-ilma u
l-foresti, kif ukoll dwar l-investiment produttiv għal-iktar impjiegi u
impjiegi aħjar fl-ekonomija ekoloġika;
(g)          l-iżgurar ta’ segwitu xieraq
għal miżuri tal-emerġenza għal żmien qasir li
jindirizzaw l-irkupru wara diżastru jew wara kriżi, li jiġu
implimentati permezz ta’ strumenti finanzjarji oħra.
L-Asja
(a)          l-inkoraġġiment
tal-koeżjoni soċjali, b'mod partikolari l-inklużjoni
soċjali, xogħol diċenti u ekwità, u ugwaljanza bejn is-sessi;
(b)          l-istabbiliment ta’ partenarjati
inklussivi madwar il-kummerċ, l-investiment, l-għajnuna,
il-migrazzjoni, ir-riċerka, l-innovazzjoni u t-teknoloġija;
(c)          il-bini u t-tisħiħ ta’
istituzzjonijiet u korpi pubbliċi leġittimi, effettivi u
responsabbli, permezz tal-promozzjoni ta’ riformi istituzzjonali (fosthom dwar
il-governanza tajba u kontra l-korruzzjoni, il-ġestjoni tal-finanzi
pubbliċi, it-tassazzjoni u r-riforma tal-amministrazzjoni pubblika) u
riformi leġiżlattivi, amministrattivi u regolatorji bi qbil ma’
standards internazzjonali, b'mod partikolari fi stati fraġli u
pajjiżi f'sitwazzjonijiet ta’ kunflitt u post-kunflitt;
(d)          l-appoġġ għal
soċjetà ċivili attiva u organizzata għall-iżvilupp u
t-trawwim tas-sħubijiet bejn il-pubbliku u l-privat;
(e)          l-appoġġ tal-mitigazzjoni
u l-adattazzjoni għat-tibdil fil-klima, il-promozzjoni tal-konsum
sostenibbli u l-produzzjoni kif ukoll investimenti f'teknoloġiji nodfa,
enerġiji sostenibbli, it-trasport, l-agrikoltura u s-sajd sostenibbli,
il-protezzjoni u t-titjib tas-servizzi ta’ bijodiversità u ekosistemi,
inkluż l-ilma u l-foresti, u l-ħolqien ta’ impjiegi diċenti
fl-ekonomija ekoloġika; 
(f)           l-inkoraġġiment ta’
integrazzjoni u koperazzjoni reġjonali akbar b’mod orjentat lejn
ir-riżultati permezz ta’ appoġġ għal proċessi
differenti ta’ integrazzjoni u djalogu reġjonali; 
(g)          il-kontribuzzjoni
għall-prevenzjoni u r-rispons għar-riskji tas-saħħa,
inkluż dawk li joriġinaw fl-interfaċċja bejn l-annimali,
il-bnedmin u d-diversi ambjenti tagħhom;
(h)          fil-kuntest tar-rabta bejn
is-sigurtà u l-iżvilupp, il-ġlieda kontra l-korruzzjoni u
l-kriminalità organizzata, il-produzzjoni, il-konsum u t-traffikar tad-drogi u
kontra forom oħra ta' traffikar, u l-appoġġ ta' ġestjoni
effiċjenti tal-fruntieri u l-koperazzjoni transkonfinali.
(i)           appoġġ
għat-tħejjija għad-diżastri u l-irkupru fit-tul wara
diżastru, inkluż fil-qasam tas-sigurtà tal-provvista tal-ikel u
n-nutriment u l-assistenza lill-persuni spustjati.
L-Asja
Ċentrali
Bi qbil
mal-objettivi komuni stabbiliti fl-Istrateġija UE-Asja Ċentrali
għal Sħubija Ġdida adottata fl-2007: 
(a)          il-promozzjoni ta’ riforma
kostituzzjonali u approssimazzjoni leġiżlattiva, regolatorja u
amministrattiva mal-Unjoni, inkluż aktar demokratizzazzjoni u soċjetà
ċivili organizzata, appoġġ għall-istat tad-dritt, il-governanza
tajba, it-tassazzjoni u t-tisħiħ tal-istituzzjonijiet u l-korpi
nazzjonali, bħall-korpi tal-elezzjonijiet, il-parlamenti, ir-riforma
tal-amministrazzjoni pubblika u l-ġestjoni tal-finanzi pubbliċi; 
(b)          il-promozzjoni tat-tkabbir ekonomiku
inklussiv u sostenibbli, l-indirizzar tal-inugwaljanzi soċjali u
reġjonali, u l-appoġġ għall-politiki f'oqsma
bħall-edukazzjoni, ir-riċerka, l-innovazzjoni u t-teknoloġija,
is-saħħa, l-impjiegi diċenti, l-agrikoltura u l-iżvilupp
rurali, it-trawwim tal-SMEs, filwaqt li jiġi stimulat l-iżvilupp ta’
ekonomija tas-suq, il-kummerċ u l-investiment, inklużi r-riformi
regolatorji u l-appoġġ għall-integrazzjoni fid-WTO;
(c)          l-appoġġ għal
ġestjoni effiċjenti tal-fruntieri u l-koperazzjoni transkonfinali
sabiex jiġi promoss l-iżvilupp ekonomiku, soċjali u ambjentali
sostenibbli fir-reġjuni tal-fruntiera; fil-kuntest tar-rabta bejn
is-sigurtà u l-iżvilupp, il-ġlieda kontra l-kriminalità organizzata u
l-forom kollha ta' traffikar, inkluż il-ġlieda kontra l-produzzjoni u
l-konsum tad-drogi u l-effetti negattivi tagħhom, inkluż l-HIV/AIDS;
(d)          il-promozzjoni tal-koperazzjoni
bilaterali u reġjonali, id-djalogu u l-integrazzjoni inkluż ma’
pajjiżi koperti mill-Istrument Ewropew tal-Viċinat u strumenti
oħra tal-Unjoni biex jappoġġjaw ir-riformi tal-politika, fosthom
permezz ta’ bini tal-kapaċità pubblika permezz ta’ żvilupp
tal-istituzzjonijiet, l-assistenza teknika (pereżemju TAIEX), l-iskambju
ta’ informazzjoni u ġemellaġġi u b’investimenti ewlenin permezz
ta’ mekkaniżmi xierqa sabiex jiġu mobilizzati r-riżorsi
finanzjarji tal-UE fis-setturi tal-edukazzjoni, l-ambjent u l-enerġija,
l-ilma/drenaġġ, l-iżvilupp b’livell baxx ta’
emissjonijiet/reżistenza għall-impatti tat-tibdil fil-klima, kif
ukoll titjib fis-sigurtà u s-sikurezza tal-provvista internazzjonali
tal-enerġija u l-operazzjonijiet tat-trasport, l-interkonnessjonijiet,
in-netwerks u l-operaturi tagħhom, inkluż permezz ta’ attivitajiet
appoġġati mill-BEI.
Il-Lvant
Nofsani
(a)          l-indirizzar ta’ kwistjonijiet
relatati mal-governanza (inkluż fil-qasam tat-taxxa), id-drittijiet
tal-bniedem u l-ugwaljanza politika b’mod partikolari fi Stati fraġli biex
jgħin sabiex jinbnew istituzzjonijiet pubbliċi leġittimi,
demokratiċi, effettivi u responsabbli u soċjetà ċivili attiva u
organizzata; 
(b)          l-inkoraġġiment
tal-koeżjoni soċjali, b'mod partikolari l-inklużjoni
soċjali, xogħol diċenti u ekwità, u l-ugwaljanza bejn is-sessi;
(c)          il-promozzjoni ta’ riforma ekonomika
sostenibbli u diversifikazzjoni, kummerċ, l-iżvilupp ta’ ekonomija
bbażata fuq is-suq, investiment produttiv u sostenibbli fis-setturi
prinċipali (bħall-enerġija, inkluż l-enerġija
rinnovvabbli), partenarjati bejn il-pubbliku u l-privat, u l-integrazzjoni
tal-pajjiżi msieħba fid-WTO;
(d)          il-promozzjoni tal-koperazzjoni,
id-djalogu u l-integrazzjoni reġjonali, inkluż ma’ pajjiżi
koperti mill-Istrument Ewropew tal-Viċinat u l-Istati tal-Golf koperti
mill-Istrument tas-Sħubija u strumenti oħra tal-UE, fost
l-oħrajn billi jiġu appoġġjati l-isforzi ta’ integrazzjoni
fi ħdan ir-reġjun, b’mod partikolari dwar l-ekonomija, l-enerġija,
l-ilma, it-trasport u r-refuġjati; 
(e)          l-użu ta’ riżorsi
kumplimentari taħt dan l-istrument minn xogħol u appoġġ
koerenti permezz ta' strumenti oħra tal-UE, li jistgħu jiffukaw fuq
integrazzjoni reġjonali usa', li tippromwovi l-interessi tal-UE f'oqsma
bħall-ekonomija, l-enerġija, ir-riċerka, l-innovazzjoni u
t-teknoloġija, il-ġlieda kontra l-produzzjoni, il-konsum u
t-traffikar tad-drogi fil-kuntest tar-rabta bejn is-sigurtà u l-iżvilupp,
kif ukoll il-ġestjoni tal-migrazzjoni u l-għajnuna għall-persuni
spustjati u r-refuġjati fil-kuntest tar-rabta bejn l-iżvilupp u
l-migrazzjoni.
L-Afrika
t’Isfel
(a)          l-appoġġ
għall-konsolidazzjoni ta’ soċjetà demokratika, governanza tajba u
Stat regolat bl-istat tad-dritt u l-kontribut għall-istabilità u
l-integrazzjoni reġjonali u kontinentali;
(b)          l-għoti ta’ appoġġ
għall-isforzi ta’ aġġustament xprunati mill-istabbiliment ta’
diversi żoni ta’ kummerċ ħieles;
(c)          il-promozzjoni ta’ impjiegi
diċenti, għall-appoġġ tal-ġlieda kontra l-faqar,
l-inugwaljanza u l-esklużjoni, fosthom billi jiġu indirizzati
l-ħtiġijiet bażiċi tal-komunitajiet li qabel kienu
żvantaġġati,
(d)          li tintrebaħ il-vulnerabbiltà
ekonomika u tinkiseb trasformazzjoni strutturali b'enfasi fuq impjiegi
diċenti permezz ta’ tkabbir ekonomiku sostnut u inklussiv, ekonomija
ekoloġika b'emissjonijiet baxxi tal-karbonju u żvilupp sostenibbli
fid-dimensjonijiet kollha tiegħu (inkluż agrikoltura u sajd
sostenibbli) u titjib tas-servizzi ta’ bijodiversità u ekosistemi;
(e)          l-indirizzar tal-vjolenza sesswali u
l-vjolenza sessista u kwistjonijiet tas-saħħa: inkluż
l-HIV/AIDS u l-impatti tagħha fuq is-soċjetà.
ANNESS V
OQSMA
TA’ ATTIVITÀ TAĦT IL-PROGRAMMI TEMATIĊI
A. PROGRAMM
DWAR IL-BENI U L-ISFIDI PUBBLIĊI GLOBALI 
F'konformità
mal-kundizzjonijiet imniżżla fl-Artikolu 6, il-programm dwar
il-beni u l-isfidi pubbliċi globali għandu l-għan li
jsaħħaħ il-koperazzjoni, l-iskambju tal-għarfien u
l-esperjenza u l-kapaċitajiet tal-pajjiżi msieħba. Il-programm
jista’ jinsilet fost l-oħrajn mill-oqsma ta’ koperazzjoni li ġejjin,
u jiżgura sinerġija massima bejniethom fid-dawl tal-interkonnessjoni
qawwija tagħhom:
L-ambjent u
t-tibdil fil-klima 
(a)          il-kontribuzzjoni
għall-implimentazzjoni tad-dimensjoni ambjentali u klimatika
internazzjonali tal-viżjoni tal-UE għall-2020 .
(b)          il-ħidma kontra l-kurrent biex
pajjiżi li qed jiżviluppaw ikunu assistiti biex jilħqu l-MDGs
relatati mal-użu sostenibbli tar-riżorsi naturali u s-sostenibbiltà
ambjentali;
(c)          il-promozzjoni tal-implimentazzjoni
tal-inizjattivi tal-Unjoni u impenji maqbula fuq livell internazzjonali u
reġjonali u/jew ta’ karattru transkonfinali partikolarmnet fl-oqsma
tat-tibdil fil-klima permezz tal-promozzjoni ta’ strateġiji
reżiljenti għall-klima speċjalment strateġiji ta’
adattament mal-kobenefiċċji tal-bijodiversità, servizzi
tal-bijodiversità u l-ekosistemi, foresti inkluż il-FLEGT,
diżertifikazzjoni, il-ġestjoni integrata tar-riżorsi tal-ilma,
il-ġestjoni tar-riżorsi naturali, il-ġestjoni tajba
tal-kimiċi u l-iskart, l-effiċjenza tar-riżorsi u l-ekonomija
ekoloġika.
(c)          il-kontribuzzjoni sabiex
jiżdiedu l-integrazzjoni u l-inklużjoni formali tal-objettivi
relatati mat-tibdil fil-klima u l-ambjent fil-koperazzjoni mill-għajnuna
tal-UE permezz ta’ appoġġ għall-ħidma metodoloġika u ta’
riċerka li tinkludi mekkaniżmi ta’ monitoraġġ, rappurtar u
verifika, il-kartografija tal-ekosistemi, evalwazzjoni u valutazzjoni, titjib
tal-kompetenza ambjentali u l-promozzjoni ta’ azzjonijiet innovattivi u
l-koerenza tal-politika;
(d)          it-tisħiħ tal-governanza
ambjentali u appoġġ għall-iżvilupp tal-politika
internazzjonali, inkluż ukoll permezz ta’ ħidma għal koerenza
bejn il-pilastri ambjentali u l-pilastri l-oħra tal-governanza
internazzjonali għall-iżvilupp sostenibbli, billi jiġu assistiti
l-monitoraġġ u l-valutazzjoni ambjentali reġjonali u
internazzjonali, u billi jiġu promossi miżuri effettivi ta’
konformità u infurzar għal ftehimiet ambjentali multilaterali.
L-Enerġija
Sostenibbli
(a)          il-promozzjoni tal-aċċess
għal servizzi sikuri, affordabbli, nodfa u sostenibbli tal-enerġija
bħala element ewlieni għall-qerda tal-faqar u għat-tkabbir
inklussiv, b’enfasi speċjali fuq l-użu ta’ sorsi lokali
tal-enerġija;
(b)          it-trawwim ta’ użu akbar ta’
teknoloġiji tal-enerġija rinnovabbli, l-effiċjenza
enerġetika u l-promozzjoni ta’ strateġiji għal żvilupp
b’emissjonijiet baxxi.
(c)          il-promozzjoni tas-sikurezza
tal-enerġija permezz ta’, pereżempju, diversifikazzjoni tas-sorsi u
r-rotot, konsiderazzjoni ta’ kwistjonijiet relatati mal-volatilità
tal-prezzijiet, il-potenzjal ta’ tnaqqis tal-emmissjonijiet, it-titjib
tas-swieq u t-trawwim tal-interkonnessjonijiet tal-enerġija u
l-kummerċ.
L-iżvilupp
tal-bniedem
(a)          Tkabbir, impjiegi u involviment
tas-settur privat
Il-promozzjoni ta’ azzjonijiet immirati sabiex
joħolqu aktar impjiegi u impjiegi aħjar, f’oqsma
bħall-iżvilupp tal-kompetittività u r-reżistenza tal-MSMEs
lokali u l-integrazzjoni tagħhom fl-ekonomija globali, l-assistenza
lill-pajjiżi li qed jiżviluppaw biex jintegraw fis-sistema
kummerċjali multilaterali, l-iżvilupp tas-settur privat u t-titjib
tal-ambjent kummerċjali, appoġġ għad-definizzjoni u
l-implimentazzjoni ta’ politiki industrijali dwar l-innovazzjoni u
t-teknoloġija u ta’ politiki u ftehimiet kummerċjali,
appoġġ għall-isforzi ta’ integrazzjoni reġjonali,
promozzjoni tar-relazzjonijiet ta’ investiment bejn l-UE u l-pajjiżi u
r-reġjuni msieħba u ingranaġġ tal-investiment privat u
pubbliku u koperazzjoni permezz ta’ strumenti finanzjarji innovattivi.
Il-promozzjoni tal-ekonomija ekoloġika, l-effiċjenza tar-riżorsi
u l-proċessi ta’ konsum u produzzjoni sostenibbli. Il-promozzjoni
tal-użu tal-komunikazzjoni elettronika bħala għodda biex
issostni t-tkabbir mas-setturi kollha sabiex tagħlaq id-differenza
diġitali, biex jinkiseb qafas politiku u regolatorju adegwat f'dan
il-qasam u jkun promoss l-iżvilupp tal-infrastruttura neċessarja u
l-użu tas-servizzi u l-applikazzjonijiet ibbażati fuq l-ICT.
(b)          Impjieg, ħiliet, protezzjoni
soċjali u inklużjoni soċjali:
(i) Is-sostenn ta’ livelli għolja ta’
impjiegi produttivi u diċenti b’mod partikolari b’appoġġ
għal politiki u strateġiji tajba dwar ix-xogħol,
taħriġ vokazzjonali għall-impjegabbiltà li jkun rilevanti
għall-ħtiġijiet u l-perspettivi tas-suq tax-xogħol,
il-kundizzjonijiet tax-xogħol inkluż fl-ekonomija informali,
il-promozzjoni ta’ xogħol diċenti, inkluża l-ġlieda kontra
t-tħaddim tat-tfal, u djalogu soċjali kif ukoll faċilitar
tal-mobilità tal-ħaddiema filwaqt li jiġu rispettati d-drittijiet
tal-migranti;
(ii) it-tisħiħ tal-koeżjoni
soċjali b’mod partikolari bit-twaqqif/tisħiħ ta’ sistemi ta’
protezzjoni soċjali sostenibbli li jinkludu r-riforma fiskali relatata;
(iii) it-tisħiħ tal-inklużjoni
soċjali b’koperazzjoni dwar l-aċċess ekwu għas-servizzi
bażiċi, l-impjieg għal kulħadd, l-għoti
tas-setgħa u r-rispett lejn id-drittijiet ta’ gruppi speċifiċi,
notevolment iż-żgħażagħ, il-persuni
b’diżabilitajiet, in-nisa u l-gruppi f’minoranza sabiex il-popolazzjoni
kollha tkun tista’ tipparteċipa u tgawdi mill-ħolqien tal-ġid u
d-diversità kulturali.
(c)          L-ugwaljanza bejn is-sessi u
l-għoti tas-setgħa lin-nisa 
(i) Li jiġu appoġġjati programmi
fil-livell ta’ pajjiż biex jiġu promossi l-għoti tas-setgħa
ekonomika u soċjali u l-parteċipazzjoni politika tan-nisa; 
(ii) l-appoġġ tal-inizjattivi
nazzjonali, reġjonali u globali biex jippromwovu l-integrazzjoni ta’ din
il-kwistjoni fl-aġenda dwar l-effikaċja tal-għajnuna. 
(d)          Is-saħħa
(i) Li jiġu mtejba s-saħħa u
l-benesseri tal-popli fil-pajjiżi li qed jiżviluppaw billi
jiżdied l-aċċess għal, u billi jingħata provvediment
ekwu ta’, servizzi tas-saħħa essenzjali ta’ kwalità tajba, u b’mod
aktar speċifiku:
(ii) tiġi appoġġjata u ffurmata
l-aġenda politika ta’ inizjattivi globali ta’ benefiċċju dirett
sinifikanti għall-pajjiżi msieħba, billi jitqiesu
l-orjentazzjoni tar-riżultati, l-effikaċja tal-għajnuna u l-effetti
fuq is-sistemi tas-saħħa, inkluż is-sostenn
għall-pajjiżi msieħba biex jimpenjaw ruħhom aħjar
għal dawn l-inizjattivi;
(iii) l-appoġġ tal-inizjattivi
speċifiċi speċjalment fuq livell reġjonali u globali, li
jsaħħu s-sistemi tas-saħħa u jgħinu lill-pajjiżi
jiżviluppaw u jimplimentaw politiki nazzjonali tajba dwar
is-saħħa abbażi tal-evidenza , u f'oqsma prijoritarji
(pereżempju, is-saħħa materna u s-saħħa sesswali u
riproduttiva u d-drittijiet u l-aċċess għall-ippjanar
tal-familja; beni pubbliċi globali u rispons għal theddid globali
tas-saħħa).
(e)          Edukazzjoni, għarfien u
ħiliet:
(i) L-appoġġ tal-kisba ta’
għanijiet maqbula internazzjonalment fl-edukazzjoni permezz ta’ inizjattvi
u partenarjati globali, b'enfasi speċjali fuq il-promozzjoni
tal-għarfien, il-ħiliet u l-valuri għal żvilupp sostenibbli
u inklussiv;
(ii) il-promozzjoni tal-iskambju ta' esperjenza,
prattiki tajba u innovazzjoni, abbażi ta' approċċ
ibbilanċjat lejn l-iżvilupp tas-sistemi edukattivi;
(iii) it-tijib tal-aċċess ugwali u
l-kwalità tal-edukazzjoni, inkluż għall-gruppi vulnerabbli, in-nisa u
l-bniet, u l-pajjiżi li għad fadlilhom l-aktar biex jilħqu
l-miri globali.
Is-Sigurtà
tal-provvista tal-ikel u l-agrikoltura sostenibbli
Il-programm se
jsaħħaħ il-koperazzjoni, l-iskambju tal-għarfien u
l-esperjenzi u l-kapaċitajiet tal-pajjiżi msieħba dwar l-erba’
pilastri tas-sigurtà tal-provvista tal-ikel: id-disponibbiltà tal-ikel
(produzzjoni), l-aċċess (inklużi s-swieq, ix-xbiek tas-sigurtà u
s-sensibilizzazzjoni dwar id-dimensjoni tal-ugwaljanza tas-sessi), l-użu
(interventi ta’ nutriment b'kuxjenza soċjali) u l-istabilità, filwaqt li
jipprijoritizza erba’ dimensjonijiet: l-agrikoltura ta’ skala żgħira,
il-governanza, l-integrazzjoni reġjonali u l-mekkaniżmi ta’
assistenza għall-popolazzjonijiet vulnerabbli. 
(a)          Il-promozzjoni tal-iżvilupp
sostenibbli tal-agrikoltura fuq skala żgħira permezz ta'
aċċess sikur għal teknoloġija bbażata fuq
l-ekosistemi, baxxa fl-emissjonijiet tal-karbonju u reżiljenti
għat-tibdil fil-klima (inkluż teknoloġiji ta' informazzjoni u
komunikazzjoni) u permezz ta’ servizzi ta’ estensjoni u tekniċi, skemi ta’
żvilupp rurali, miżuri ta’ investiment produttiv, il-ġestjoni
tal-art u u tar-riżorsi naturali, il-protezzjoni tad-diversità
ġenetika, f'ambjent ekonomiku li jippermetti dan kollu;
(b)          jiġu appoġġjati
t-tfassil tal-politika u l-governanza tas-setturi relevanti b'kuxjenza
ambjentali u soċjali, ir-rwol tal-atturi pubbliċi u dawk mhux
pubbliċi fir-regolamentazzjoni tiegħu u l-użu tal-beni pubbliċi,
il-kapaċità organizzattiva tiegħu, l-organizzazzjonijiet
professjonali u l-istituzzjonijiet;
(c)          it-tisħiħ tas-sikurezza
tal-ikel u tan-nutriment permezz ta’ politiki adegwati, inkluż
il-protezzjoni tas-servizzi ta’ bijodiversità u tal-ekosistemi, politiki
għall-adattament għal-klima, sistemi ta’ informazzjoni,
il-prevenzjoni u l-ġestjoni ta' kriżi, u strateġiji ta’
nutriment għall-popolazzjonijiet vulnerabbli.
(d)          it-trawwim ta’ prattiki sikuri u
sostenibbli permezz tal-katina tal-ikel u l-għalf.
Il-Migrazzjoni
u l-Asil
(a)          Il-promozzjoni ta’ governanza
tal-migrazzjoni fil-livelli kollha;
(b)          tiġi żgurata ġestjoni
aħjar tal-flussi ta’ migrazzjoni fid-dimensjonijiet kollha tagħhom;
(c)          jiġi massimizzat l-impatt
tal-iżvilupp taż-żieda fil-mobilità reġjonali u globali
tal-persuni, filwaqt li jiġu promossi u protetti d-drittijiet
tal-migranti, permezz ta’ appoġġ għall-formulazzjoni u
l-implimentazzjoni ta’ politiki reġjonali u nazzjonali tajba dwar
il-migrazzjoni u l-asil u permezz tal-integrazzjoni tad-dimensjoni
tal-migrazzjoni f’politiki reġjonali u nazzjonali oħra. 
(d)          jiġi mtejjeb fehim komuni
tar-rabta bejn il-migrazzjoni u l-iżvilupp, inklużi l-konsegwenzi
soċjali u ekonomiċi tal-politiki tal-gvern, sew jekk ikunu fis-settur
tal-migrazzjoni/asil jew f’setturi oħra.
B. PROGRAMM
DWAR L-ORGANIZZAZZJONIJIET TAS-SOĊJETÀ ĊIVILI U L-AWTORITAJIET LOKALI
F'konformità
mal-appoġġ riaffermat tal-UE lejn id-demokrazija, id-drittijiet
tal-bniedem u l-governanza tajba, il-Programm dwar l-organizzazzjonijiet
tas-soċjetà ċivili u l-awtoritajiet lokali fl-iżvilupp se
jsaħħaħ il-koperazzjoni, l-iskambju tal-għarfien u
l-esperjenza u l-kapaċitajiet tal-organizzazzjonijiet tas-soċjetà
ċivili u tal-awtoritajiet lokali fil-pajjiżi msieħba b’appoġġ
għal għanijiet ta’ żvilupp maqbula b’mod internazzjonali. 
Skont il-kundizzjonijiet stabbiliti
fl-Artikolu 6, il-programm għanu jikkontribwixxi għal:
(a)          soċjetà inklussiva u
mogħtija s-setgħa fil-pajjiżi msieħba permezz ta’
organizzazzjonijiet tas-soċjetà ċivili u awtoritajiet lokali
msaħħa u servizzi bażiċi mogħtija
lill-popolazzjonijiet fil-bżonn;
(b)          livell akbar ta’ sensibilizzazzjoni
taċ-ċittadini Ewropej rigward kwistjonijiet ta’ żvilupp u
mobilizzazzjoni ta’ appoġġ pubbliku attiv fl-Unjoni, fil-pajjiżi
kandidati potenzjali u fil-pajjiżi kandidati għal strateġiji
għat-tnaqqis tal-faqar u l-iżvilupp sostenibbli fil-pajjiżi
msieħba;
(c)          kapaċità akbar tan-netwerks
tas-soċjetà ċivili u tal-awtoritajiet lokali Ewropej u tan-Nofsinhar
sabiex ikun żgurat djalogu politiku sostantiv u kontinwu fil-qasam
tal-iżvilupp.
L-attivitajiet
appoġġjati mill-programm se jinkludu:
(a)          interventi f'pajjiżi
msieħba li jappoġġaw gruppi vulnerabbli u marġinati
fil-pajjiżi l-anqas żviluppati billi jipprovdu servizzi
bażiċi mogħtija permezz ta’ organizzazzjonijiet tas-soċjetà
ċivili u awtoritajiet lokali;
(b)          żvilupp tal-kapaċità
tal-atturi fil-mira, kumplimentarji għall-appoġġ mogħti
fil-qafas tal-programm nazzjonali, azzjonijiet immirati sabiex:
(i) isaħħu l-kapaċità
tal-organizzazzjonijiet tas-soċjetà ċivili biex jipparteċipaw b’mod
effettiv fil-proċess ta’ żvilupp;
(ii) jiffaċilitaw interazzjoni aħjar
bejn l-organizzazzjonijiet tas-soċjetà ċivili, l-Istat u atturi
oħra tal-iżvilupp fil-kuntest tal-iżvilupp; 
(iii) isaħħu l-kapaċità
tal-awtoritajiet lokali biex jipparteċipaw b’mod effettiv fil-proċess
ta’ żvilupp filwaqt li jiġu rikonoxxuti r-rwol u
l-ispeċifiċitajiet partikolari tagħhom;
(c)          titqajjem kuxjenza pubblika dwar
kwistjonijiet ta’ żvilupp u tiġi promossa edukazzjoni formali u
informali għall-iżvilupp fl-Unjoni, fil-pajjiżi kandidati u
fil-pajjiżi kandidati potenzjali, sabiex il-politika dwar l-iżvilupp
tiġi ankrata fis-soċjetajiet Ewropej, jiġi mobilizzat
appoġġ pubbliku akbar għall-azzjoni kontra l-faqar u għal
relazzjonijiet aktar ekwi bejn il-pajjiżi żviluppati u dawk li qed
jiżviluppaw, titqajjem kuxjenza dwar il-kwistjonijiet u d-diffikultajiet
li jiffaċċjaw il-pajjiżi li qed jiżviluppaw u l-popli
tagħhom, u biex tiġi promossa d-dimensjoni soċjali
tal-globalizzazzjoni;
(d)          koordinazzjoni, żvilupp
tal-kapaċità u tisħiħ istituzzjonali tas-soċjetà
ċivili u tan-netwerks tal-awtoritajiet lokali, fi ħdan
l-organizzazzjonijiet tagħhom u bejn tipi differenti ta’ partijiet
interessati attivi fid-dibattitu pubbliku Ewropew dwar l-iżvilupp kif
ukoll il-koordinazzjoni, l-iżvilupp tal-kapaċità u t-tisħiħ
istituzzjonali tan-netwerks tan-Nofsinhar tal-organizzazzjonijiet
tas-soċjetà ċivili u l-awtoritajiet lokali u l-organizzazzjonijiet
ċentrali.
Organizzazzjonijiet tas-soċjetà
ċivili huma atturi mhux tal-Istat, li ma
jagħmlux profitt u joperaw fuq bażi indipendenti u affidabbli li
jinkludu: organizzazzjonijiet mhux governmentali, organizzazzjonijiet li
jirrapreżentaw persuni indiġeni, orgaizzazzjonijiet li
jirrapreżentaw minoranzi nazzjonali u/ jew etniċi,
assoċjazzjonijiet tal-kummerċjanti lokali u gruppi
taċ-ċittadini, koperattivi, assoċjazzjonijiet ta' min
iħaddem u trade unions (imsieħba soċjali), organizzazzjonijiet
li jirrapreżentaw interessi soċjali u ekonomiċi, organizzazzjonjiet
li jiġġieldu l-korruzzjoni u l-frodi u jippromwovu governanza tajba,
organizzazzjonijiet għad-drittijiet ċivili u organizzazzjonijiet li
jiġġieldu d-diskriminazzjoni, organizzazzjonijiet lokali (inkluż
netwerks) involuti fil-koperazzjoni u l-integrazzjoni deċentralizzata
reġjonali, organizzazzjonijiet tal-konsumatur, organizzazzjonijiet
tan-nisa u taż-żagħżagħ, organizzazzjonijiet
ambjentali, ta' tagħlim, kulturali, ta' riċerka u xjentifiċi,
universitajiet, knejjes u assoċjazzjonijiet u komunitajiet reliġjużi,
il-midja u kwalunkwe assoċjazzjoni non-governattiva u fondazzjoni
indipendenti, inkluż fondazzjonijiet politiċi indipendenti, li huwa
probabbli li jikkontribwixxu għall-implimentazzjoni tal-objettivi
tar-Regolament.
Awtoritajiet lokali jinkludu varjetà kbira ta’ livelli sub-nazzjonali u friegħi tal-gvern,
jiġifieri muniċipalitajiet, komunitajiet, distretti, kontej,
provinċi, reġjuni eċċ.
***
ANNESS VI
OQSMA
TA’ ATTIVITÀ TAĦT IL-PROGRAMM PAN-AFRIKAN
Il-programm
Pan-Afrikan għandu jappoġġja l-objettivi u l-prinċipji
ġenerali tal-Istrateġija Konġunta UE-Afrika, b’mod partikolari: 
(a)          jipprovdi appoġġ
għall-objettivi, l-inizjattivi u l-attivitajiet maqbula
fl-Istrateġija Konġunta UE-Afrika u l-pjanijiet ta’ azzjoni
suċċessivi tagħha, li jkopru fost l-oħrajn l-oqsma ta’:
il-paċi u s-sigurtà, il-governanza demokratika u d-drittijiet tal-bniedem,
l-integrazzjoni reġjonali u l-infrastruttura (inkluż it-trasport),
l-MDGs, l-enerġija, it-tibdil fil-klima u l-ambjent, il-migrazzjoni,
il-mobilità u l-impjiegi, ix-xjenza, is-soċjetà tal-informazzjoni u
l-ispazju, kif ukoll il-kwistjonijiet trażversali tagħha.
(b)          jipprovdi appoġġ għal
inizjattivi u attivitajiet rilevanti oħra maqbula permezz
tal-arranġamenti ta’ ħidma stabbiliti taħt l-Istrateġija
Konġunta;
(c)          japplika l-prinċipju ta’
'l-Afrika tiġi ttrattata bħala waħda', u jippromwovi l-koerenza
bejn il-livelli reġjonali u kontinentali, billi jiffoka b’mod partikolari
fuq attivitajiet ta’ natura transreġjonali, kontinentali jew globali, u
jappoġġja l-inizjattivi konġunti UE-Afrika fl-arena globali.
ANNESS VII
ALLOKAZZJONI FINANZJARJA INDIKATTIVA GĦALL-PERJODU 2014-2020 
(F'MILJUNI TA' EUR)
Programmi
ġeografiċi            13 991.5 €
Programmi
tematiċi tal-beni u l-isfidi pubbliċi globali          6 303.2 €
Li minnhom:
 –                    L-ambjent u t-tibdil fil-klima –                    L-Enerġija Sostenibbli –                    L-iżvilupp tal-bniedem –                    Is-Sigurtà tal-provvista tal-ikel u l-agrikoltura sostenibbli –                    Il-migrazzjoni u l-asil; || 31.8%[28] 12.7% 20.0% 28.4% 7.1% 
Mill-inqas 50%
tal-fondi, qabel l-użu tal-indikaturi bbażati fuqil-metodoloġija
tal-OECD (l-indikaturi ta’ Rio) se jservu għall-azzjoni klimatika u
objettivi relatati mal-ambjent.
Programm
tematiku tal-Organizzazzjonijiet tas-Soċjetà Ċivili u l-Awtoritajiet
Lokali       2 000 €
Programm
Pan-Afrikan          1 000 €
DIKJARAZZJONI FINANZJARJA
LEĠIŻLATTIVA GĦALL-PROPOSTI
1.           QAFAS TAL-PROPOSTA/INIZJATTIVA

              1.1.    Titolu tal-proposta/inizjattiva 
              1.2.    Qasam/oqsma
tal-politika kkonċernat(i) fl-istruttura tal-ABM/ABB
              1.3.    Natura
tal-proposta/inizjattiva 
              1.4.    Objettiv(i)

              1.5.    Raġunijiet
għall-proposta/inizjattiva 
              1.6.    Id-durata
u l-impatt finanzjarju 
              1.7.    Metodu/i
ta’ ġestjoni previst(i) 
2.           MIŻURI TA’
ĠESTJONI 
              2.1.    Regoli
ta’ monitoraġġ u rappurtar 
              2.2.    Sistema
ta’ ġestjoni u kontroll 
              2.3.    Miżuri
għall-prevenzjoni tal-frodi u l-irregolaritajiet 
3.           IMPATT FINANZJARJU STMAT
TAL-PROPOSTA/INIZJATTIVA 
              3.1.    L-intestatura/i
tal-qafas finanzjarju multiannwali u l-linja/i tal-baġit tan-nefqa
affettwata/i 
              3.2.    Impatt
stmat fuq in-nefqa 
              3.2.1. Sommarju tal-impatt
stmat fuq in-nefqa 
              3.2.2. Impatt stmat fuq
l-approprjazzjonijiet operazzjonali 
              3.2.3. Impatt stmat fuq
approprjazzjonijiet ta’ natura amministrattiva
              3.2.4. Kumpatibbiltà
mal-qafas finanzjarju multiannwali preżenti
              3.2.5. Parteċipazzjoni
ta’ partijiet terzi fil-finanzjament 
              3.3.    Impatt stmat fuq id-dħul
DIKJARAZZJONI
FINANZJARJA LEĠIŻLATTIVA GĦALL-PROPOSTI

1.                 
QAFAS TAL-PROPOSTA/INIZJATTIVA
1.1.           
Titolu tal-proposta/inizjattiva

Proposta
għal Regolament tal-Parlament Ewropew u tal-Kunsill li jistabbilixxi
strument ta’ finanzjament għall-koperazzjoni għall-iżvilupp

1.2.           
Qasam/oqsma tal-politika kkonċernat(i)
fl-istruttura tal-ABM/ABB[29][30] 

Titolu
19: Relazzjonijiet esterni 
19 02: Koperazzjoni ma' pajjiżi terzi fil-qasam
tal-migrazzjoni u l-asil 
19 09: Relazzjonijiet mal-Amerika Latina 
19 10: Relazzjonijiet mal-Asja, l-Asja Ċentrali u
l-Lvant Nofsani (l-Iraq, l-Iran u l-Jemen)
Titolu
21: Żvilupp u relazzjonijiet mal-Istati tal-Afrika, il-Karibew u
l-Paċifiku (AKP) 
21 02: Sigurtà tal-provvista tal-ikel
21 03: Atturi mhux Statali fl-iżvilupp
21 04: L-ambjent u l-ġestjoni sostenibbli
tar-riżorsi naturali, inkluża l-enerġija
21 05: Żvilupp uman u soċjali

1.3.           
Natura tal-proposta/inizjattiva 

x Il-proposta/inizjattiva
tirrigwarda azzjoni ġdida 
¨ Il-proposta/inizjattiva
tirrigwarda azzjoni ġdida wara proġett pilota/azzjoni preparatorja[31] 
¨ Il-proposta/inizjattiva tirrigwarda l-estensjoni
ta’ azzjoni eżistenti 
¨ Il-proposta/inizjattiva
tirrigwarda azzjoni diretta mill-ġdid lejn azzjoni ġdida 

1.4.           
Objettivi
1.4.1.     
L-objettiv(i) strateġiku/strateġiċi
multiannwali tal-Kummissjoni fil-mira tal-proposta/inizjattiva 

Ir-Regolament
preżenti għandu l-għan li jrawwem l-iżvilupp sostenibbli u
inklussiv fil-pajjiżi u r-reġjuni msieħba, bil-għan
primarju li jinqered il-faqar, u l-promozzjoni tad-demokrazija, l-istat
tad-dritt, il-governanza tajba u r-rispett lejn id-drittijiet tal-bniedem, kif
previsti fit-TUE, fl-Amerika Latina, fl-Afrika u fl-Asja, filwaqt li
jiżgura l-konsistenza mal-Komunikazzjoni tal-Kummissjoni dwar il-politika
għall-iżvilupp tal-UE "Inżidu l-impatt tal-politika
tal-iżvilupp tal-UE: Aġenda għall-Bidla".

1.4.2.     
L-objettiv(i) speċifiku/speċifiċi u
l-attività/attivitajiet tal-ABM/ABB ikkonċernata/i 

Dan
ir-Regolament jistabbilixxi l-elementi essenzjali u l-bażi
għall-intervent mill-UE. It-traduzzjoni tal-objettivi tar-Regolament
fil-programmi differenti (il-programmi ġeografiċi, il-programm
tematiku tal-beni u l-isfidi pubbliċi globali, il-programm tematiku
tal-organizzazzjonijiet tas-soċjetà ċivili u l-awtoritajiet lokali u
l-programm Pan-Afrikan) f'objettivi speċifiċi hija definita
permezz tal-ipprogrammar multiannwali u programmi annwali ta' azzjoni li
jiddettaljaw l-attivitajiet li għandhom isiru mill-UE, inkluż
ir-riżultati mistennija u l-impatti mfittxija mill-azzjonijiet
inkwistjoni. L-objettivi speċifiċi huma għalhekk iffissati f’dak
il-mument, billi jiġu kkunsidrati l-partikolaritajiet tal-azzjoni
inkwistjoni.
L-Għanijiet
ta’ Żvilupp għall-Millenju, jew l-għanijiet maqbula
internazzjonalment biex tittaffa l-povertà li jissostitwuhom wara l-2015, se
jipprovdu indikaturi ta’ prestazzjoni stabbiliti sew:
Nru 1: MDG1 - Tmiem tal-faqar u
l-ġuħ
–              
Jitnaqqas bin-nofs il-proporzjon ta’ persuni li
d-dħul tagħhom huwa inqas minn $1 fil-ġurnata
–              
Jinkiseb impjieg sħiħ u produttiv u
xogħol diċenti għal kulħadd, inklużi n-nisa u
ż-żgħażagħ
–              
Jitnaqqas bin-nofs il-proporzjon ta’ persuni li
jbatu l-ġuħ
Nru 2: MDG2 - Edukazzjoni Universali
Jiġi
żgurat li t-tfal kullimkien, subien u bniet, ikunu kapaċi jtemmu kors
sħiħ ta’ edukazzjoni primarja.
Nru 3: MDG3 – MDG3 - Ugwaljanza bejn
is-sessi
Jiġu
eliminati d-differenzi bejn is-sessi fl-edukazzjoni primarja u sekondarja, u
fil-livelli kollha tal-edukazzjoni.
Nru 4: MDG4 - Is-saħħa tat-tfal
Titnaqqas
b’żewġ terzi r-rata tal-mortalità fost it-tfal ta’ inqas minn
ħames snin.
Nru. 5- MDG5 - Is-saħħa materna
–              
Il-proporzjon tal-mortalità materna jitnaqqas bi
tliet kwarti
–              
Sal-2015, jinkiseb aċċess universali
għas-saħħa riproduttiva
Nru 6: MDG6 - Jiġu
miġġielda l-HIV/AIDS, il-malarja u mard ieħor
–              
Jitwaqqaf u jibda jitreġġa’ lura t-tixrid
tal-HIV/AIDS
–              
Jinkiseb aċċess universali
għall-kura kontra l-HIV/AIDS għal dawk kollha li jeħtiġuha
–              
Titwaqqaf u tibda titreġġa’ lura
l-inċidenza tal-malarja u ta’ mard ieħor maġġuri
Nru. 7- MDG 7 - Is-sostenibbiltà
ambjentali
–              
Il-prinċipji tal-iżvilupp sostenibbli
jiġu integrati fil-politiki u l-programmi tal-pajjiżi u jiddawwar
lura t-telf tar-riżorsi ambjentali
–              
Jitnaqqas it-telf tal-bijodiversità, jinkiseb
tnaqqis sinifikanti fir-rata tat-telf
–              
Jitnaqqas bin-nofs il-proporzjon tal-popolazzjoni
mingħajr aċċess sostenibbli għal ilma tax-xorb
mingħajr periklu u sanità bażika
–              
Jinkiseb, sal-2020, titjib sinifikanti
fil-ħajjiet ta’ mill-anqas 100 miljun persuna li jgħixu
fil-bassifondi
Nru. 8 - MDG 8 - Sħubija globali
għall-iżvilupp
–              
Tiġi żviluppata aktar sistema ta’
kummerċ u finanzjarja miftuħa, ibbażata fuq ir-regoli, prevedibbli
u mhux diskriminatorja
–              
Jiġu indirizzati l-ħtiġijiet
speċjali tal-pajjiżi l-anqas żviluppati, il-pajjiżi
maqtugħa mill-baħar u l-istati gżejjer żgħar li qed
jiżviluppaw
–              
Jiġi indirizzat b’mod komprensiv id-dejn
tal-pajjiżi li qed jiżviluppaw
–              
F’koperazzjoni mal-kumpaniji
farmaċewtiċi, jiġi pprovdut aċċess għal
mediċini essenzjali, affordabbli fil-pajjiżi li qed jiżviluppaw
–              
F’koperazzjoni mas-settur privat, isiru disponibbli
l-benefiċċji tat-teknoloġiji l-ġodda, speċjalment
it-Teknoloġiji tal-Informazzjoni u l-Komunikazzjoni
Attività(jiet) ABM/ABB ikkonċernata/i
19
02 : Koperazzjoni ma' pajjiżi terzi fil-qasam tal-migrazzjoni u l-asil 
19
09 : Relazzjonijiet mal-Amerika Latina 
19
10 : Relazzjonijiet mal-Asja, l-Asja Ċentrali u l-Lvant Nofsani (l-Iraq,
l-Iran u l-Jemen)
21
02 : Sigurtà tal-provvista tal-ikel
21
03 : Atturi mhux Statali fl-iżvilupp
21
04 : L-ambjent u l-ġestjoni sostenibbli tar-riżorsi naturali,
inkluża l-enerġija
21
05 : Żvilupp uman u soċjali

1.4.3.     
Ir-riżultat(i) mistenni(ja) u l-impatt

Speċifika
l-effetti li l-proposta/inizjattiva għandu jkollha fuq
il-benefiċjarji/gruppi fil-mira.
Dan
ir-Regolament jistabbilixxi l-elementi essenzjali u l-bażi
għall-intervent mill-UE. L-azzjonijiet eżatti huma definiti permezz
ta’ programmar multiannwali u programmi ta’ azzjoni annwali li jispjegaw
l-attivitajiet li għandhom jitwettqu mill-UE, inklużi
r-riżultati mistennija u l-impatt imfittex mill-azzjonijiet inkwistjoni.
L-indikaturi speċifiċi huma ffissati f’dak il-mument, billi jiġu
kkunsidrati l-partikolaritajiet tal-azzjoni inkwistjoni.

1.4.4.     
Indikaturi tar-riżultati u l-impatt

Speċifika
l-indikaturi għall-monitoraġġ tal-implimentazzjoni
tal-proposta/inizjattiva.
Dan
ir-Regolament jistabbilixxi l-elementi essenzjali u l-bażi
għall-intervent mill-UE. L-azzjonijiet preċiżi huma definiti
permezz ta’ programmar multiannwali u programmi ta’ azzjoni annwali li
jispjegaw l-attivitajiet li għandhom jitwettqu mill-UE, inklużi
r-riżultati mistennija u l-impatt imfittex mill-azzjonijiet inkwistjoni.
L-indikaturi speċifiċi huma ffissati f’dak il-mument, billi jiġu
kkunsidrati l-partikolaritajiet tal-azzjoni inkwistjoni.
Il-miri
u l-indikaturi maqbula internazzjonalment dwar il-MDGs u t-tibdil fil-klima
huma diġà magħrufa. Jeħtieġ li jiġu stabbiliti
standards u regoli ta’ monitoraġġ u rappurtar ċari
għall-istrumenti rilevanti kollha tal-politika tal-UE.
Id-diżaggregazzjoni tal-indikaturi se tkun importanti
fil-monitoraġġ tal-kisba ta’ eżiti ekwi għall-iżjed
gruppi vulnerabbli fis-soċjetà għall-inklużjoni soċjali.

1.5.           
Raġunijiet għall-proposta/inizjattiva 
1.5.1.     
Ir-rekwiżit(i) li għandu/għandhom
jintlaħqu fuq perjodu qasir jew twil

Ara
l-Valutazzjoni tal-Impatt u l-Memorandum ta’ Spjegazzjoni.
L-UE
tibqa’ impenjata li tgħin lill-pajjiżi li qed jiżviluppaw sabiex
jitnaqqas u finalment jiġi eliminat il-faqar fil-pajjiżi u
r-reġjuni msieħba skont l-objettivi tal-koperazzjoni
għall-iżvilupp previsti fit-Trattati.

1.5.2.     
Il-valur miżjud tal-involviment tal-UE

L-UE
qiegħda f’pożizzjoni newtrali u imparzjali unika biex twassal azzjoni
esterna f’isem u mal-Istati Membri, li jagħtiha kredibilità akbar
fil-pajjiżi fejn taħdem. L-UE waħedha għandha l-massa
kritika biex tirrispondi għall-isfidi globali, bħat-tnaqqis tal-faqar
u t-tibdil fil-klima. Bis-saħħa tal-iskala kbira tagħha u
n-netwerk eżistenti tagħha ta’ ftehimiet internazzjonali, hija tista’
twassal l-għajnuna tagħna lill-foqra f’xi wħud mill-iżjed
żoni remoti tad-dinja, kemm bl-implimentazzjoni kif ukoll
bil-kordinazzjoni tal-għajnuna.
Fir-rwol
tagħha bħala promotur tal-inklussività u l-multilateraliżmu,
l-Unjoni tista’ tagħmel aktar minn organizzazzjonijiet internazzjonali
oħra. 
Billi
taġixxi bħala waħda, l-Unjoni jista’ jkollha impatt akbar u
iżjed ingranaġġ fid-djalogu politiku u l-koperazzjoni bejn
id-donaturi. 
Il-ħidma
mal-UE hija wkoll iżjed kost-effettiva, b'kostijiet amministrattivi aktar
baxxi mill-medja.

1.5.3.     
Lezzjonijiet miksuba minn esperjenzi simili
fl-imgħoddi 

L-evalwazzjonijiet,
ir-rapporti tal-Qorti tal-Awdituri, kif ukoll il-valutazzjonijiet f’nofs
it-termini tal-programmi ġeografiċi, juru li bl-appoġġ
tad-DCI sar progress lejn diversi MDGs fil-pajjiżi DCI li qed
jiżviluppaw. Madankollu, skont il-prinċipju tas-sjieda huma
l-gvernijiet benefiċjarji li jridu jadottaw u jimplimentaw ir-riformi u
l-politiki neċessarji li kienu l-forza dinamika ta’ dawn il-kisbiet.
Il-modalitajiet
ġodda ta’ implimentazzjoni fid-DCI, bħall-appoġġ
baġitarju u l-approċċ għas-settur kollu, ippermettew livell
aktar fond ta’ koperazzjoni mal-pajjiżi msieħba: hemm rabta ċara
bejn il-livell ta’ djalogu politiku mal-pajjiżi benefiċjarji u l-mod
tat-twassil tal-għajnuna. Barra minn hekk, il-modalitajiet il-ġodda
ta’ implimentazzjoni rrendew possibbli diviżjoni aktar effiċjenti
tax-xogħol billi ppermettew il-kofinanzjament bejn id-donaturi.
Il-programmi
tematiċi pprovdew lill-Kummissjoni flessibbiltà akbar biex tindirizza
sfidi speċifiċi u pprovdew ukoll strument utli sabiex jikkumplimenta
l-programmi ġeografiċi. 
F’ambjent
globalizzat, huwa meħtieġ tisħiħ reċiproku
tal-azzjonijiet interni u esterni. Il-punt tat-tluq huwa li l-integrazzjoni, u
mhux id-duplikazzjoni, trid tkun il-kelma ewlenija. L-arkitettura
eżistenti ma kinitx adegwata biżżejjed biex tippermetti
lill-Kummissjoni tintervjeni malajr fuq skala suffiċjenti minkejja li dan
kien fundamentali biex tiġi żgurata l-effikaċja tal-politiki
interni tal-UE. 
F’xi
każijiet, il-programmi tematiċi ma kinux flessibbli
biżżejjed biex jirrispondu għal kriżijiet globali
riċenti (pereżempju il-kriżi fil-prezzijiet tal-ikel,
l-influwenza avjarja) jew għal impenji internazzjonali meħuda
fl-ogħla livell politiku (pereżempju il-bijodiversità u t-tibdil
fil-klima). Il-pakkett tematiku għalhekk jeħtieġ iżjed
flessibbiltà sabiex jippermetti impenn fit-tul aktar prevedibbli b’rispons
għall-beni u l-isfidi pubbliċi globali, u sabiex jirreaġixxi
għad-diversi xokkijiet li jaffettwaw lill-iżjed popolazzjoni fqira. 
Il-koperazzjoni
għall-iżvilupp xorta għadha frammentata ħafna u
ambizzjuża żżejjed. Barra minn hekk, għandha
tissaħħaħ il-kumplimentarjetà bejn il-programmi
ġeografiċi u tematiċi.
Il-ħtiġijiet
speċifiċi tal-pajjiżi f’sitwazzjonijiet ta’ kriżi, ta’ wara
kriżi u fraġli, ma kinux ikkunsidrati b’mod suffiċjenti u
r-riġidità tal-proċess tat-teħid tad-deċiżjonijiet għall-allokazzjoni
tal-fondi, l-ipprogrammar u l-implimentazzjoni, għamlitha diffiċli
għall-UE biex tirrispondi malajr għal sitwazzjoni li tevolvi b’mod
rapidu.
Id-DCI
kellu allokazzjonijiet indikattivi għal kull reġjun, mingħajr ma
nżamm l-ebda pakkett mhux allokat, u b’hekk ftit ħalla possibbiltà li
jiġu mobilizzati riżorsi biex jirrispondu għal
ħtiġijiet mhux previsti.
Fl-aħħarnett,
il-proċess preżenti ta’ programmar u implimentazzjoni previst
għad-DCI huwa kumpless iżżejjed, ma jippermettix l-allinjament
taċ-ċiklu ta’ programmar tal-UE ma’ dawk tal-imsieħba
tagħha, u wkoll ma jiffaċilitax programmar konġunt mal-Istati
Membri. Barra minn hekk, m’hemm l-ebda qafas legali ċar
għall-użu ta’ strumenti innovattivi li qed jintużaw minn
donaturi oħra, bħat-taħlit u l-użu ta’ sħubijiet bejn
il-pubbliku u l-privat.

1.5.4.     
Koerenza u sinerġija possibbli ma’ strumenti
rilevanti oħra

L-istrument
rivedut huwa parti integrali mill-arkitettura ġenerali tal-istrumenti ta’
finanzjament tal-azzjoni esterna li se tiġi organizzata madwar erba’
kapitoli prinċipali: kapitolu bbażat fuq il-politika li jimmira prinċipalment
għal koperazzjoni mal-pajjiżi msieħba fi ħdan u barra
l-baġit; il-ħidma fuq prijoritajiet u valuri trażversali;
l-għajnuna umanitarja u l-protezzjoni ċivili; u l-ġestjoni ta’
kriżi.
Barra
minn hekk għal kull pajjiż, il-koperazzjoni għall-iżvilupp
se tkun kumplimentarja għall-“Istrument ta’ Sħubija” il-ġdid.
L-interazzjoni bejn id-DCI, il-FEŻ u l-ENPI se tkun partikolarment
b’saħħitha taħt il-pakkett tematiku tad-DCI
għas-soċjetà ċivili/l-awtoritajiet lokali u l-pakkett tematiku
għall-beni u l-isfidi globali, billi dawn il-pakketti se jkopru u/jew
jikkumplimentaw azzjonijiet fiż-żoni ġeografiċi koperti
minn dawn l-istrumenti rispettivi fil-qasam ta’: l-appoġġ
lis-soċjetà ċivili u lill-awtoritajiet lokali, it-tibdil fil-klima,
l-enerġija, is-sigurtà tal-provvista tal-ikel, l-iżvilupp uman u
l-migrazzjoni.
L-interazzjoni
mal-politika kummerċjali, b’mod partikolari l-iskemi GSP/GSP plus u Kollox
Ħlief Armi, iżda wkoll il-ftehimiet kummerċjali se jibqgħu
partikolarment importanti mal-azzjonijiet Għajnuna għall-Kummerċ
/ Għajnuna Relatata mal-Kummerċ iffinanzjati taħt id-DCI, kemm
f’livell bilaterali kif ukoll f’livell reġjonali. 
F’ambjent
globalizzat, politiki interni differenti tal-UE (bħall-ambjent, it-tibdil
fil-klima, l-impjiegi (inkluż ix-xogħol diċenti), l-ugwaljanza
bejn is-sessi, l-enerġija, l-ilma, it-trasport, il-ġustizzja u
s-sigurtà, ir-riċerka, is-soċjetà tal-informazzjoni, l-immigrazzjoni,
is-sajd) qegħdin isiru dejjem aktar parti mill-azzjoni esterna tal-UE, u
bi qbil mal-aġenda UE 2020 u t-Trattat ta’ Lisbona, huwa meħtieġ
tisħiħ reċiproku tal-azzjonijiet interni u esterni. Il-punt
tat-tluq huwa li l-integrazzjoni, u mhux id-duplikazzjoni, trid tkun
il-prijorità ewlenija. L-argumenti prinċipali huma: i) il-koerenza
tal-azzjoni esterna tagħna; ii) l-effikaċja tal-għajnuna, b’mod
partikolari l-impenn sabiex jitnaqqas in-numru ta’ atturi u programmi; u iii)
jiġu massimizzati s-sinerġiji bejn l-objettivi tal-politika. 

1.6.           
It-tul ta’ żmien u l-impatt finanzjarju 

x Proposta/inizjattiva ta’ tul ta’
żmien limitat 
–     
¨  Proposta/inizjattiva 
–     
x Impatt finanzjarju mill-01/01/2014 to
31/12/2020 
–     
x Proposta/inizjattiva ta’ tul ta’
żmien mingħajr limitu fis-seħħ mill-01/01/2014
–     
Implimentazzjoni b’perjodu ta’ bidu minn SSSS sa
SSSS,
–     
segwita minn operazzjoni fuq skala sħiħa.

1.7.           
Metodu/i ta’ ġestjoni previst(i)[32] 

x Ġestjoni diretta ċentralizzata mill-Kummissjoni 
x Ġestjoni indiretta ċentralizzata bid-delega tal-kompiti tal-implimentazzjoni lil:
–     
x aġenziji eżekuttivi 
–     
x korpi stabbiliti mill-Komunitajiet[33]

–     
x entitajiet nazzjonali mis-settur pubbliku/entitajiet b’missjoni ta’
servizz pubbliku 
–     
¨  persuni fdati bl-implimentazzjoni ta’ azzjonijiet speċifiċi
skont it-Titolu V tat-Trattat dwar l-Unjoni Ewropea u identifikati fl-att
bażiku rilevanti fis-sens tal-Artikolu 49 tar-Regolament Finanzjarju 
¨ Ġestjoni kondiviża mal-Istati Membri 
x Ġestjoni deċentralizzata ma’ pajjiżi terzi 
x Ġestjoni konġunta ma’ organizzazzjonijiet internazzjonali (iridu jiġu
speċifikati)
Jekk huwa indikat aktar
minn metodu ta’ ġestjoni wieħed, jekk jogħġbok ipprovdi
d-dettalji fit-taqsima tal-"Kummenti".
Kummenti 
L-azzjonijiet
li għandhom jiġu ffinanzjati taħt dan ir-Regolament se jiġu
implimentati b’ġestjoni diretta ċentralizzata mill-Kummissjoni
mill-Kwartieri ġenerali u/jew permezz tad-Delegazzjonijiet devoluti
tal-Unjoni u bi kwalunkwe metodu ieħor ta’ ġestjoni previst
mir-Regolament Finanzjarju sabiex jintlaħqu aħjar l-objettivi
tar-Regolament.
Tista’ tkun
prevista ġestjoni konġunta, fejn tixraq, għal azzjonijiet
speċifiċi ma’ aġenziji u korpi tan-NU, istituzzjonijiet
finanzjarji Ewropej jew internazzjonali bħall-Bank Ewropew
tal-Investiment, il-Bank Ewropew għar-Rikostruzzjoni u l-Iżvilupp,
il-Bank Dinji jew il-Bank Afrikan ta’ Żvilupp, u organizzazzjonijiet
internazzjonali oħra attivi fil-qasam tal-iżvilupp.

2.                 
MIŻURI TA’ ĠESTJONI 
2.1.           
Regoli ta’ monitoraġġ u rappurtar 

Speċifika
l-frekwenza u l-kundizzjonijiet.
Is-sistemi ta’ Monitoraġġ u Evalwazzjoni tal-Kummissjoni
Ewropea huma ffukati dejjem aktar fuq ir-riżultati. Huma jinvolvu persunal
intern kif ukoll kompetenza esperta esterna.
L-Amministraturi tal-Kompiti fid-Delegazzjonijiet u l-Kwartieri
Ġenerali jimmonitorjaw kontinwament l-implimentazzjoni tal-proġetti u
l-programmi b’diversi modi, fosthom, kull fejn ikun possibbli, permezz ta’
żjarat fuq il-post. Il-monitoraġġ jipprovdi informazzjoni utli
dwar il-progress; huwa jgħin lill-amministraturi jidentifikaw ostakoli
reali u potenzjali, u jieħdu azzjoni korrettiva.
L-esperti indipendenti esterni jiġu kkuntrattati sabiex jivvalutaw
il-prestazzjoni tal-azzjonijiet esterni tal-UE permezz ta’ tliet sistemi
differenti. Dawn il-valutazzjonijiet jikkontribwixxu għar-responsabbiltà,
u għat-titjib tal-interventi li jkunu għaddejjin; huma jisiltu wkoll
lezzjonijiet mill-esperjenza mgħoddija sabiex jinfurmaw il-politiki u
l-azzjonijiet futuri. L-istrumenti kollha jużaw il-kriterji ta’
evalwazzjoni rikonoxxuti b’mod internazzjonali tal-OECD-DAC, inkluż
l-impatt (potenzjali).
L-ewwel nett, fil-livell ta’ proġett, is-sistema ta’
Monitoraġġ Orjentat lejn ir-Riżultati (ROM)
immaniġġjata mill-Kwartieri Ġenerali tipprovdi stampa fil-qosor,
iffukata tal-kwalità ta’ kampjun tal-interventi. Billi jużaw
metodoloġija standardizzata, strutturata ħafna, l-esperti
indipendenti tar-ROM jattribwixxu gradi li jissottolinjaw is-saħħiet
u d-dgħufijiet tal-proġett u jagħmlu rakkomandazzjonijiet dwar
kif tista’ tittejjeb l-effikaċja. 
L-evalwazzjonijiet fil-livell ta’ proġett, li huma
mmaniġġjati mid-Delegazzjoni tal-UE responsabbli mill-proġett,
jagħtu analiżi fil-fond, iżjed dettaljata u jgħinu
lill-amministraturi sabiex itejbu l-interventi li jkunu għaddejjin u
jħejju għal oħrajn futuri. Esperti esterni, indipendenti,
b’kompetenza esperta tematika u ġeografika jiġu ingaġġati
sabiex iwettqu l-analiżi u jiġbru kummenti u evidenza mill-partijiet
interessati kollha, mhux l-anqas mill-benefiċjarji finali.
Il-Kummissjoni twettaq ukoll evalwazzjonijiet strateġiċi
tal-politiki tagħha, mill-ipprogrammar u l-istrateġija
sal-implimentazzjoni tal-interventi f’settur speċifiku
(bħas-saħħa, l-edukazzjoni, eċċ.), f’pajjiż jew
reġjun, jew ta’ strument speċifiku. Dawn l-evalwazzjonijiet huma ta’
input importanti għall-formulazzjoni tal-politiki u t-tfassil
tal-istrumenti u l-proġetti. Dawn l-evalwazzjonijiet jiġu ppubblikati
kollha fuq is-sit elettroniku tal-Kummissjoni u sommarju tas-sejbiet jiġi
inkluż fir-Rapport Annwali lill-Kunsill u lill-Parlament Ewropew.

2.2.           
Sistema ta’ ġestjoni u kontroll 
2.2.1.     
Riskju/i identifikat(i)

Ambjent
tar-riskju 
L-ambjent
operazzjonali tal-għajnuna taħt dan l-istrument huwa kkaratterizzat
mir-riskji segwenti li ma jintlaħqux l-objettivi tal-istrument,
ġestjoni finanzjarja subottimali u/jew li ma jkunx hemm konformità
mar-regoli applikabbli (żbalji ta’ legalità u ta’ regolarità):
–              
instabilità ekonomika/politika u/jew diżastru
naturali jistgħu iwasslu għal diffikultajiet u dewmien fit-tfassil u
l-implimentazzjoni tal-interventi, speċjalment fi stati fraġli; 
–              
nuqqas ta’ kapaċità istituzzjonali u
amministrattiva fil-pajjiżi msieħba tista’ twassal għal
diffikultajiet u dewmien fit-tfassil u l-implimentazzjoni tal-interventi; 
–              
proġetti u programmi mxerrda
ġeografikament (li jkopru bejn wieħed u ieħor bosta
stati/territorji/reġjuni) jistgħu jippreżentaw sfidi
loġistiċi/ta’ riżorsi għall-monitoraġġ - b’mod
partikolari kwalunkwe segwitu tal-attivitajiet 'fuq il-post';
–              
diversità tal-imsieħba / benefiċjarji
potenzjali bl-istrutturi u l-kapaċitajiet ta’ kontroll intern differenti
tagħhom tista’ tifframmenta u għalhekk tnaqqas l-effikaċja u
l-effiċjenza tar-riżorsi disponibbli tal-Kummissjoni sabiex
tappoġġja u timmonitorja l-implimentazzjoni;
–              
kwalità u kwantità fqira tad-dejta disponibbli dwar
l-eżiti u l-impatt tal-għajnuna esterna / implimentazzjoni
tal-pjanijiet nazzjonali għall-iżvilupp fil-pajjiżi msieħba
tista’ xxekkel il-kapaċità tal-Kummissjoni biex tirrapporta dwar u tkun
responsabbli għar-riżultati;
Il-livell
ta’ riskju mistenni ta’ nonkonformità mar-regoli applikabbli
L-objettiv
tal-konformità għall-istrument huwa sabiex jinżamm il-livell storiku
tar-riskju ta’ nonkonformità (rata ta’ żball) għall-portafoll
EuropeAid li huwa livell 'nett' residwu ta’ żball (fuq bażi
multiannwali wara li jkunu twettqu l-kontrolli u l-korrezzjonijiet ippjanati
kollha fuq il-kuntratti magħluqa) ta’ inqas minn 2%. Tradizzjonalment dan
kien jimplika medda stmata ta’ żball ta’ 2-5% f’termini ta’ kampjun
aleatorju annwali ta’ tranżazzjonijiet imwettqa mill-Qorti Ewropea
tal-Awdituri għall-iskopijiet tad-Dikjarazzjoni ta’ Assigurazzjoni (DAS)
annwali. EuropeAid tikkunsidra dan bħala l-iżjed riskju baxx ta’
nonkonformità li jista’ jintlaħaq fir-rigward tal-ambjent ta’ riskju
għoli tagħha u meta jitqies il-piż amministrattiv u
l-kosteffettività neċessarja tal-kontrolli tal-konformità. 

2.2.2.     
Metodu/i ta’ kontroll previst(i) 

L-arkitettura
tal-Kontroll Intern ta’ EuropeAid
Il-proċess
ta’ kontroll intern / ġestjoni ta’ EuropeAid huwa mfassal sabiex jipprovdi
assigurazzjoni raġonevoli rigward il-kisba tal-miri fl-effikaċja u
l-effiċjenza tal-operazzjonijiet tagħha, l-affidabbiltà tar-rappurtar
finanzjarju tagħha u l-konformità mal-qafas leġiżlattiv u
proċedurali rilevanti.
Effikaċja
u effiċjenza
Sabiex
ikunu żgurati l-effikaċja u l-effiċjenza tal-operazzjonijiet
tagħha (u sabiex jitnaqqas il-livell għoli ta’ riskju fl-ambjent
tal-għajnuna esterna tagħha), flimkien mal-elementi kollha
tal-proċess ta’ Politika Strateġika u Ppjanar fil-Kummissjoni kollha,
l-ambjent ta’ awditjar intern u rekwiżiti oħra tal-Istandards ta’
Kontroll Intern tal-Kummissjoni, EuropeAid se tkompli jkollha topera qafas
adattat ta’ ġestjoni tal-għajnuna taħt l-istrumenti tagħha
kollha li se jinkludi:
–              
Ġestjoni devoluta tal-maġġoranza
tal-għajnuna esterna mid-delegazzjonijiet tal-UE fuq il-post.
–              
Linji ċari u formalizzati ta’ responsabbiltà
finanzjarja (mill-uffiċjal Awtorizzanti Delegat (Direttur Ġenerali)
permezz ta’ sottodelega mill-Uffiċjal Awtorizzanti Sottodelegat (Direttur)
fil-Kwartieri Ġenerali lill-Kap tad-Delegazzjoni;
–              
Rappurtar regolari mid-Delegazzjonijiet tal-UE
lill-Kwartieri Ġenerali (Rapporti dwar il-Ġestjoni tal-Assistenza
Esterna) fosthom Dikjarazzjoni ta’ Assigurazzjoni annwali mill-Kap
tad-Delegazzjoni;
–              
Provvediment ta’ programm sostanzjali ta’
taħriġ għall-impjegati kemm fil-Kwartieri Ġenerali kif
ukoll fid-delegazzjonijiet,
–              
Appoġġ u gwida sinifikanti fil-Kwartieri
Ġenerali/Delegazzjonijiet (fosthom permezz tal-internet);
–              
Żjarat regolari ta’ 'verifika'
lid-delegazzjonijiet 'devoluti' kull 3 sa 6 snin;
–              
Metodoloġija ta’ ġestjoni
taċ-ċikli tal-proġetti u l-programmi li tinkludi: 
–              
Strumenti ta’ appoġġ ta’ kwalità
għat-tfassil tal-intervent, il-metodu ta’ konsenja tiegħu,
il-mekkaniżmu ta’ finanzjament, is-sistema ta’ ġestjoni,
il-valutazzjoni u l-għażla ta’ kwalunkwe msieħba
fl-implimentazzjoni, eċċ.
–              
Ġestjoni tal-programmi u l-proġetti,
għodod ta’ monitoraġġ u rappurtar għall-implimentazzjoni
effettiva inkluż monitoraġġ estern regolari tal-proġetti,
fuq il-post.
–              
Komponenti sinifikanti ta’ evalwazzjoni u awditjar.
Rappurtar
Finanzjarju u Kontabilità
EuropeAid
se tkompli tfittex l-ogħla standards ta’ kontabilità u rappurtar
finanzjarju billi tuża s-sistema ta’ kontabilità bbażata fuq
id-dovuti (ABAC) tal-Kummissjoni kif ukoll għodod speċifiċi
tal-għajnuna esterna bħall-Common Relex Information System (CRIS). 
Rigward
il-konformità mal-qafas leġiżlattiv u proċedurali rilevanti,
il-metodi għall-kontroll tal-konformità huma ppreżentati fis-sezzjoni
2.3 (miżuri għall-prevenzjoni tal-frodi u l-irregolaritajiet)

2.3.           
Miżuri għall-prevenzjoni tal-frodi u
l-irregolaritajiet

Speċifika
l-miżuri ta’ prevenzjoni u protezzjoni eżistenti jew previsti.
Minħabba
l-ambjent ta’ riskju għoli li fih topera EuropeAid, is-sistemi tagħha
jridu jantiċipaw inċidenza sinifikanti ta’ żbalji ta’ konformità
(irregolaritajiet) fit-tranżazzjonijiet u jinkorporaw livell għoli
ta’ kontrolli għall-prevenzjoni, sejbien u korrezzjoni kemm jista’ jkun
kmieni fil-proċess tal-ħlas. Fil-prattika dan ifisser li l-kontrolli
tal-konformità ta’ EuropeAid se jkunu bbażati l-aktar fuq kontrolli
ex-ante sinifikanti fuq bażi multiannwali kemm minn awdituri esterni kif
ukoll mill-persunal tal-Kummissjoni fuq il-post qabel ma jsiru l-ħlasijiet
finali tal-proġetti (filwaqt li xorta jsiru xi awditjar u kontrolli
ex-post), li jmorru lil hinn sewwa mis-salvagwardji finanzjarji
meħtieġa mir-Regolament Finanzjarju. Il-qafas tal-konformità ta’
EuropeAid huwa magħmul fost l-oħrajn mill-komponenti sinifikanti li
ġejjin:
Miżuri
preventivi
-
Taħriġ obligatorju li jkopri kwistjonijiet ta’ frodi
għall-persunal li jimmaniġja l-għajnuna u l-awdituri;
Provvediment
ta’ gwida (fosthom permezz tal-internet) li tinkludi l-Gwida Prattika
għall-Kuntratti, il-Kumpann ta’ EuropeAid u t-Toolkit
għall-Ġestjoni Finanzjarja (għall-imsieħba
fl-implimentazzjoni);
-
Valutazzjoni ex-ante biex tiżgura li miżuri xierqa kontra l-frodi
biex jipprevjenu u jaqbdu frodi fil-ġestjoni tal-fondi tal-UE qegħdin
fis-seħħ fl-awtoritajiet li jimmaniġġaw il-fondi relevanti
taħt ġestjoni konġunta u deċentralizzata);
Eżaminazzjoni
ex-ante tal-mekkaniżmi kontra l-frodi disponibbli fil-pajjiż
imsieħeb bħala-parti mill-valutazzjoni tal-kriterju ta’ eliġibbiltà
tal-ġestjoni tal-finanzi publiċi biex jirċievu appoġġ
baġitarju (jiġifieri impenn attiv kontra l-frodi u l-korruzzjoni,
awtoritajiet adegwati ta’ spezzjoni, kapaċità ġudizzjarja
suffiċjenti u rispons effiċjenti u makkaniżmi ta’ sanzjoni);
-
Il-Kummissjoni iffirmat Inizjattiva Internazzjonali għat-Trasparenza
tal-Għajnuna (IAITI) f'Accra fl-2008, fejn qablet dwar standard għat-trasparenza
tal-għajnuna li jiżgura dejta iktar f'waqtha, dettaljata u regolari
fuq il-flussi u d-dokumenti tal-għajnuna. 
- Mill-14 ta’ Ottubru 2011
il-Kummissjoni qed timplimenta l-ewwel fażi tal-istandard IAITI
għall-publikazzjoni tat-trasparenza tal-informazzjoni dwar l-għajnuna
qabel il-Forum ta’ Livell Għoli li jmiss dwar l-effikaċja
tal-għajnuna fil-Busan f'Novembru 2011. Addizzjonalment, il-Kummissjoni
ser taħdem f'koperazzjoni mal-Istati Membri tal-UE dwar applikazzjoni
tal-IT ibbażata fuq il-web imsejħa TR-AID li tittrasforma d-dejta
pprovduta dwar l-għajnuna tal-UE permezz ta IATI u sorsi oħra
għal informazzjoni dwar l-għajnuna faċli għall-utent.
Miżuri
ta’ detezzjoni u korrettivi
-
Awditjar u verifiki esterni (kemm obbligatorji kif ukoll ibbażati fuq
ir-riskju) li jinkludu l-Qorti Ewropea tal-Awdituri;
-
Kontrolli u rkupri retrospettivi (fuq bażi tar-riskju).
-
Sospensjoni tal-finanzjament tal-UE fejn hemm każ serju ta’ frodi,
inkluż korruzzjoni fuq skala kbira, sakemm l-awtoritajiet jieħdu
azzjoni xierqa bil-għan li jikkoreġu u jipprevjenu tali frodi
fil-futur
EuropeAid
ser toħloq ulerjorment l-istrateġija tagħha kontra l-frodi skont
l-istrateġija ġdida tal-Kummissjoni kontra l-frodi (CAFS) adottata
fl-24 ta' Ġunju 2011 sabiex tiżgura fost l-oħrajn
li :
-
Il-kontrolli interni kontra l-frodi tal-EuropeAid ikunu kompletament allinjati
ma' CAFS; 
-
L-approċċ għall-ġestjoni tar-riskju ta’ EuropeAid huwa
ingranat biex jidentifika ż-żoni ta’ riskju ta’ frodi u rispons
adegwat;
-
Is-sistemi użati għall-infiq tal-fondi tal-UE f'pajjiżi terzi
jippermeti li dejta relevanti tista' tinġabar bil-għan li
tissupplixxi din id-dejta għall-ġestjoni tar-riskju tal-frodi
(pereżempju finanzjament doppju);
-
Fejn neċessarju, gruppi li jaħdmu f'netwerks u għodod adegwati
tal-IT ddedikati għall-analiżi ta' każijiet ta' frodi fis-settur
tal-għajnuna esterna jistgħu jitwaqqfu.

2.4.           
Stima tal-kostijiet u l-benefiċċji
tal-kontrolli

Għall-portafoll
sħiħ ta’ EuropeAid, il-kostijiet tal-kontroll intern / ġestjoni
jammontaw għal madwar EUR 658 miljun f’impenji
fl-ippjanar tal-baġit għall-2014-2020. Din iċ-ċifra
tinkludi l-ġestjoni tal-FEŻ li jopera b’mod integrat fi ħdan
l-istruttura ta’ ġestjoni ta’ EuropeAid. Dawn il-kostijiet "mhux
operazzjonali" jirrapreżentaw madwar 6,4% tal-medja annwali
stmata ta’ EUR 10,2 biljun ippjanati għall-impenji
ġenerali (operazzjonali + amministrattivi) ta' DEVCO fuq il-portafoll
tan-nefqa tiegħu ffinanzjat mill-Baġit Ġenerali tal-UE u l-Fond
Ewropew għall-Iżvilupp għall-perjodu 2014-2020. 
Dawn
il-kostijiet ta’ ġestjoni jinkludu l-persunal kollu ta’ Europeaid
fil-Kwartieri Ġenerali u fid-Delegazzjonijiet, l-infrastruttura, l-ivvjaġġar,
it-taħriġ, il-monitoraġġ, l-evalwazzjoni u l-kuntratti ta’
awditjar (inkluż dawk varati mill-benfiċjarji).
EuropeAid
qed tippjana li tnaqqas il-proporzjon tal-attivitajiet ta' ġestjoni /
operazzjonali maż-żmien taħt l-arranġamenti mtejba u
simplifikati tal-istrument il-ġdid, li jibni fuq bidliet li x'aktarx
jidħlu taħt ir-Regolament Finanzjarju revedut. Il-benfiċċji
ewlenin ta’ dawn il-kostijiet ta’ ġestjoni huma rrealizzati f'termini ta’
ksib tal-objettivi ta’ politika, l-użu effiċjenti u effikaċi
tar-riżorsi, u l-eżerċitar ta’ miżuri preventivi robusti u
kost-effettivi u kontrolli oħra biex jiżguraw l-użu legali u
regolari tal-fondi.
Waqt
li titjib fin-natura u l-iffukar tal-attivitajiet ta’ ġestjoni u
l-kontrolli ta’ konformità relatati mal-portafoll se jkomplu jkunu segwiti,
dawn il-kostijet huma globalment neċessarji sabiex b'mod effikaċi u
effiċjenti jinkisbu l-objettivi tal-istrumenti b'riskju minimu ta’
non-konformità (taħt l-iżball residwali ta’ 2%). Dawn huma
konsiderevolment inqas mir-riskji involuti fit-tneħħija jew
it-tnaqqis tal-kontrolli interni f’dan il-qasam ta’ riskju għoli.

3.                 
IMPATT FINANZJARJU STMAT TAL-PROPOSTA/INIZJATTIVA 
3.1.           
L-intestatura/i tal-qafas finanzjarju multiannwali
u l-linja/i tal-baġit tan-nefqa affettwata/i 

·      Linji baġitarji tan-nefqa eżistenti 
Skont l-ordni
tal-intestaturi tal-qafas finanzjarju multiannwali u l-linji tal-baġit.
 Intestatura tal-qafas finanzjarju multiannwali || Linja tal-Baġit || Tip ta’ nefqa || Kontribuzzjoni 
 Intestatura IV Ewropa Globali || AD/AMD ([34]) || minn pajjiżi tal-EFTA[35] || minn pajjiżi kandidati[36] || minn pajjiżi terzi || fis-sens tal-Artikolu 18(1)(aa) tar-Regolament Finanzjarju 
 19 || 19 01 04 Nefqa amministrattiva tal-qasam tal-politika tar-‘Relazzjonijiet esterni’ DCI || AMD || LE || LE || LE || LE 
 19 || 19 02: Koperazzjoni ma' pajjiżi terzi fil-qasam tal-immigrazzjoni u l-asil || AD || LE || LE || LE || LE 
 19 || 19 09: Relazzjonijiet mal-Amerika Latina || AD || LE || LE || LE || LE 
 19 || 19 10: Relazzjonijiet mal-Asja, l-Asja Ċentrali u l-Lvant Nofsani (l-Iraq, l-Iran u l-Jemen) || AD || LE || LE || LE || LE 
 19 || 19 11: Strateġija tal-politika u kordinament għall-qasam tal-politika tar-‘Relazzjonijiet esterni’ || AD || LE || LE || LE || LE 
 21 || 21 01 04 Nefqa amministrattiva tal-qasam ta’ politika ‘Żvilupp u relazzjonijiet mal-Istati AKP’ || AMD || LE || LE || LE || LE 
 21 || 21 02: Sigurtà tal-provvista tal-ikel || AD || LE || LE || LE || LE 
 21 || 21 03: Atturi mhux Statali fl-iżvilupp || AD || LE || LE || LE || LE 
 21 || 21 04: L-ambjent u l-ġestjoni sostenibbli tar-riżorsi naturali, inkluża l-enerġija || AD || LE || LE || LE || LE 
 21 || 21 05: Żvilupp uman u soċjali || AD || LE || LE || LE || LE 
·      Linji baġitarji ġodda mitluba[37]
Skont l-ordni
tal-intestaturi tal-qafas finanzjarju multiannwali u l-linji tal-baġit.
 Intestatura tal-qafas finanzjarju multiannwali || Linja tal-Baġit || Tip ta’ nefqa || Kontribuzzjoni 
 Numru [Intestatura……………………………………..] || Diff./mhux diff. || minn pajjiżi tal-EFTA || minn pajjiżi kandidati || minn pajjiżi terzi || fis-sens tal-Artikolu 18(1)(aa) tar-Regolament Finanzjarju 
   || [XX.YY.YY.YY]   ||   || IVA/LE || IVA/LE || IVA/LE || IVA/LE 

3.2.           
Impatt stmat fuq in-nefqa 
3.2.1.     
Sommarju tal-impatt stmat fuq in-nefqa 

EUR miljun (sa 3 punti deċimali)
 Intestatura tal-qafas finanzjarju multiannwali: 4 || Numru ||   
 DĠ: DEVCO ||   ||   || Sena N[38] 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL 
  Approprjazzjonijiet operazzjonali ||   ||   ||   ||   ||   ||   ||   ||   
 Strument tal-Koperazzjoni għall-Iżvilupp (19.02, 19.09, 19.10, 21.02, 21.03, 21.04, 21.05, 21.06) || Impenji || (1) || 2.606,815 || 2.788,125 || 2.980,045 || 3.182,977 || 3.390,185 || 3.614,782 || 3.846,274 || 22.409,105 
 Ħlasijiet || (2) || 411,383 || 579,190 || 1.206,218 || 1.765,760 || 2.383,491 || 3.257,677 || 12.805,385 || 22.409,105 
 Approprjazzjonijiet ta’ natura amministrattiva ffinanzjati mill-pakkett tal-programmi speċifiċi[39]. ||   ||   ||   ||   ||   ||   ||   ||   
 Numru tal-linja tal-baġit 19.0104 01 u 21.010401 ||   || (3) || 109,885 || 114,975 || 120,254 || 125,723 || 135,115 || 136,918 || 142,726 || 885,595 
 Approprjazzjonijiet TOTALI għad-DĠ DEVCO || Impenji || =1+3 || 2.716,700 || 2.903,100 || 3.100,300 || 3.308,700 || 3.525,300 || 3.751,700 || 3.989,000 || 23.294,700 
 Ħlasijiet || =2+3 || 521,268 || 694,165 || 1.326,472 || 1.891,483 || 2.518,606 || 3.394,595 || 12.948,111 || 23.294,700 
  Approprjazzjonijiet operazzjonali TOTALI || Impenji || (4) || 2.606,815 || 2.788,125 || 2.980,045 || 3.182,977 || 3.390,185 || 3.614,782 || 3.846,274 || 22.409,105 
 Ħlasijiet || (5) || 411,383 || 579,190 || 1.206,218 || 1.765,760 || 2.383,491 || 3.257,677 || 12.805,385 || 22.409,105 
  Approprjazzjonijiet TOTALI ta’ natura amministrattiva ffinanzjati mill-pakkett ta’ programmi speċifiċi || (6) || 109,885 || 114,975 || 120,254 || 125,723 || 135,115 || 136,918 || 142,726 || 885,595 
 Approprjazzjonijiet TOTALI taħt l-INTESTATURA <4> tal-qafas finanzjarju multiannwali || Impenji || =4+ 6 || 2.716,700 || 2.903,100 || 3.100,300 || 3.308,700 || 3.525,300 || 3.751,700 || 3.989,000 || 23.294,700 
 Ħlasijiet || =5+ 6 || 521,268 || 694,165 || 1.326,472 || 1.891,483 || 2.518,606 || 3.394,595 || 12.948,111 || 23.294,700 
 Intestatura tal-qafas finanzjarju multiannwali: || 5 || " Nefqa amministrattiva " 
EUR miljun (sa 3 punti deċimali)
   ||   ||   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL 
 DĠ: DEVCO || 
  Riżorsi umani || 85,041 || 84,182 || 83,329 || 82,480 || 82,480 || 82,480 || 82,480 || 582,473 
  Nefqa amministrattiva oħra || 3,909 || 3,818 || 3,781 || 3,755 || 3,755 || 3,755 || 3,755 || 26,528 
 TOTAL DĠ DEVCO || Approprjazzjonijiet || 88,950 || 88,000 || 87,110 || 86,235 || 86,235 || 86,235 || 86,235 || 609,001 
 Approprjazzjonijiet TOTALI taħt l-INTESTATURA 5 tal-qafas finanzjarju multiannwali || (Impenji totali = Ħlasijiet totali) || 88,950 || 88,000 || 87,110 || 86,235 || 86,235 || 86,235 || 86,235 || 609,001 
EUR miljun (sa 3 punti deċimali)
   ||   ||   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL 
 Approprjazzjonijiet TOTALI taħt l-INTESTATURI 1 sa 5 tal-qafas finanzjarju multiannwali || Impenji || 2.805,650 || 2.991,100 || 3.187,410 || 3.394,935 || 3.611,535 || 3.837,935 || 4.075,235 || 23.903,701 
 Ħlasijiet || 610,218 || 782,165 || 1.413,582 || 1.977,718 || 2.604,841 || 3.480,830 || 13.034,346 || 23.903,701 

3.2.2.     
Impatt stmat fuq l-approprjazzjonijiet
operazzjonali 

–     
¨  Il-proposta/inizjattiva ma teħtieġx l-użu ta’
approprjazzjonijiet operazzjonali 
–     
ý  Il-proposta/inizjattiva teħtieġ l-użu ta’
approprjazzjonijiet operazzjonali, kif spjegat hawn taħt:
Approprjazzjonijiet tal-impenji f’EUR miljun (sa 3
punti deċimali)
 Indika l-għanijiet u r-riżultati   ò ||   ||   || Sena N || Sena N+1 || Sena N+2 || Sena N+3 || Year N+4 to N+7 || TOTAL 
 EŻITI 
   ||   ||   || Kost || Kost || Kost || Kost || Kost || Kost || Total cost 
 Programmi ġeografiċi[40] ||   ||   ||   ||   ||   ||   ||   || . 
 Subtotal || 1 631,732 || 1 743,689 || 1 862,134 || 1 987,305 || 2 117,402 || 2 253,384 || 2 395,938 || 13 991,50 
 Programm tematiku tal-beni u l-isfidi pubbliċi globali ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal || 735,099 || 785,536 || 838,895 || 895,285 || 953,894 || 1 015,154 || 1 079,375 || 6 303,20 
 Programm tematiku tal-Organizzazzjonijiet tas-Soċjetà Ċivili u l-Awtoritajiet Lokali ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Sub-total || 233,246 || 249,250 || 266,181 || 284,073 || 302,670 || 322,108 || 342,485 || 2 000,00 
 Programm Pan-Afrikan ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Sub-total || 116,623 || 124,625 || 133,090 || 142,037 || 150,335 || 161,054 || 171,242 || 1 000,00 
 KOST TOTALI || 2 716,700 || 2 903,100 || 3 100,300 || 3 308,700 || 3 525,300 || 3 751,700 || 3 989,000 || 23 294.,70 

3.2.3.     
Impatt stmat fuq approprjazzjonijiet ta’ natura
amministrattiva
3.2.3.1.    
Sommarju 

–     
¨  Il-proposta/inizjattiva ma teħtieġx l-użu ta’
approprjazzjonijiet amministrattivi 
–     
x Il-proposta/inizjattiva teħtieġ l-użu ta’
approprjazzjonijiet amministrattivi, kif spjegat hawn taħt:
EUR miljun (sa 3
punti deċimali)
   || Sena N [41] 2014 || Sena N+1 2015 || Sena N+2 2016 || Sena N+3 2107 || Sena N+4 2018 || Sena N+5 2019 || Sena N+6 2020 || TOTAL 
 INTESTATURA 5 tal-qafas finanzjarju multiannwali ||   ||   ||   ||   ||   ||   ||   ||   
 Riżorsi umani || 85,041 || 84,182 || 83,329 || 82,480 || 82,480 || 82,480 || 82,480 || 582,473 
 Nefqa amministrattiva oħra || 3,909 || 3,818 || 3,781 || 3,755 || 3,755 || 3,755 || 3,755 || 26,528 
 Subtotal INTESTATURA 5 tal-qafas finanzjarju multiannwali || 88,950 || 88,000 || 87,110 || 86,235 || 86,235 || 86,235 || 86,235 || 609,001 
 Barra mill-INTESTATURA 5[42] tal-qafas finanzjarju multiannwali ||   ||   ||   ||   ||   ||   ||   ||   
 Riżorsi umani || 97,417 || 101,668 || 106,059 || 110,589 || 115,154 || 119,788 || 124,527 || 775,203 
  Nefqa oħra ta’ natura amministrattiva || 12,467 || 13,307 || 14,195 || 15,134 || 19,961 || 17,129 || 18,199 || 110,392 
 Subtotal barra mill-INTESTATURA 5 tal-qafas finanzjarju multiannwali || 109,885 || 114,975 || 120,254 || 125,723 || 135,115 || 136,918 || 142,726 || 885,595 
 TOTAL || 198,835 || 202,976 || 207,364 || 211,958 || 221,350 || 223,152 || 228,961 || 1.494,596 

3.2.3.2.    
 Ħtiġijiet stmati ta’ riżorsi umani 

–     
¨  Il-proposta/inizjattiva ma teħtieġx l-użu ta’
riżorsi umani 
–     
x Il-proposta/inizjattiva teħtieġ l-użu ta’ riżorsi
umani, kif spjegat hawn taħt:
L-istima għandha tiġi espressa
f’ammonti sħaħ (jew sa massimu ta’ punt deċimali wieħed)
 ||   || Sena N || Sena N+1 || Sena N+2 || Sena N+3 || Sena N+4 2018 || Sena N+5 2019 || Sena N+6 2020 
  Karigi tal-pjan ta’ stabbiliment (uffiċjali u aġenti temporanji) || 
 || XX 01 01 01 (Kwartieri Ġenerali u l-Uffiċċji tar-Rappreżentanzi tal-Kummissjoni) || 357,2 || 353,6 || 350,1 || 346,6 || 346,6 || 346,6 || 346,6 
 || XX 01 01 02 (Delegazzjonijiet) || 157,8 || 156,2 || 154,6 || 153,0 || 153,0 || 153,0 || 153,0 
 || XX 01 05 01 (Riċerka indiretta) ||   ||   ||   ||   ||   ||   ||   
 || 10 01 05 01 (Riċerka diretta) ||   ||   ||   ||   ||   ||   ||   
 ||  Persunal estern (f’Ekwivalenti ta’ Full Time: FTE) FTE)[43] || 
 || XX 01 02 01 (CA, INT, SNE mill-"pakkett globali") || 24,1 || 23,9 || 23,6 || 23,4 || 23,4 || 23,4 || 23,4 
 || XX 01 02 02 (CA, INT, JED, LA u SNE fid-delegazzjonijiet) ||   ||   ||   ||   ||   ||   ||   
 || XX 01 04 yy[44] || - fil-Kwartieri ġenerali[45] || 146,3 || 143,5 || 140,6 || 137,9 || 135,2 || 132,5 || 129,9 
 || - fid-delegazzjonijiet || 985,7 || 1032,7 || 1081,2 || 1131,2 || 1181,7 || 1232,9 || 1285,3 
 || XX 01 05 02 (CA, INT, SNE - Riċerka indiretta) ||   ||   ||   ||   ||   ||   ||   
 || 10 01 05 02 (CA, INT, SNE - Riċerka diretta) ||   ||   ||   ||   ||   ||   ||   
 || Linji oħra tal-baġit (speċifika) ||   ||   ||   ||   ||   ||   ||   
 || TOTAL || 1.671,1 || 1.709,8 || 1.750,1 || 1.792,1 || 1.839,8 || 1.888,4 || 1.938,1 
XX huwa l-qasam
tal-politika jew it-titolu tal-baġit ikkonċernat.
Ir-riżorsi umani
meħtieġa se jimtlew minn persunal mid-DĠ li diġà huma
assenjati għall-ġestjoni tal-azzjoni u/jew li ġew allokati
mill-ġdid fi ħdan id-DĠ, flimkien ma’, jekk ikun
meħtieġ, kwalunkwe allokazzjoni addizzjonali li tista’ tingħata
lid-DĠ ta’ ġestjoni skont il-proċedura tal-allokazzjoni annwali
u fid-dawl tar-restrizzjonijiet baġitarji.
Deskrizzjoni
tal-kompiti li jridu jitwettqu:
 Uffiċjali u aġenti temporanji ||   
 Persunal estern ||   

3.2.4.     
Kumpatibbiltà mal-qafas finanzjarju multiannwali 2014-2020

–     
ý  Il-proposta/inizjattiva hija kumpatibbli mal-qafas finanzjarju
multiannwali 2014-2020.
–     
¨  Il-proposta/inizjattiva se titlob ipprogrammar mill-ġdid
tal-intestatura rilevanti fil-qafas finanzjarju multiannwali.
Spjega xi programmar mill-ġdid huwa
meħtieġ, billi tispeċifika l-linji tal-baġit ikkonċernati
u l-ammonti korrispondenti.
–     
¨  Il-proposta/inizjattiva teħtieġ l-applikazzjoni
tal-istrument ta’ flessibbiltà jew ir-reviżjoni tal-qafas finanzjarju
multiannwali[46].
Spjega x’inhu meħtieġ, billi
tispeċifika l-intestaturi u l-linji tal-baġit ikkonċernati u
l-ammonti korrispondenti.

3.2.5.     
Kontribuzzjonijiet ta’ partijiet terzi 

–     
ý Il-proposta/inizjattiva ma tipprovdix għal kofinanzjament minn
partijiet terzi 
–     
¨ Il-proposta/inizjattiva tipprovdi għall-kofinanzjament stmat hawn
taħt:
Approprjazzjonijiet f’EUR miljun (sa 3 punti
deċimali)
   || Sena N || Sena N+1 || Sena N+2 || Sena N+3 || … daħħal snin kemm meħtieġ biex turi t-tul tal-impatt (ara l-punt 1.6) || Total 
 Speċifika l-korp ta’ kofinanzjament ||   ||   ||   ||   ||   ||   ||   ||   
 Approprjazzjonijiet TOTALI kofinanzjati ||   ||   ||   ||   ||   ||   ||   ||   

3.3.           
Impatt stmat fuq id-dħul 

–     
ý  Il-proposta/inizjattiva ma għandha l-ebda impatt finanzjarju fuq
id-dħul.
–     
¨  Il-proposta/inizjattiva għandha l-impatt finanzjarju li
ġej:
¨         fuq ir-riżorsi proprji 
¨         fuq dħul mixxellanju 
EUR miljun (sa 3 punti deċimali)
 Linja tad-dħul tal-baġit: || Approprjazzjonijiet disponibbli għas-sena baġitarja kurrenti || Impatt tal-proposta/inizjattiva[47] 
 Sena N || Sena N+1 || Sena N+2 || Sena N+3 || … daħħal kolonni kemm meħtieġ biex tirrifletti t-tul tal-impatt (ara l-punt 1.6) 
 Artikolu …………. ||   ||   ||   ||   ||   ||   ||   ||   
Għad-dħul
mixxellanju assenjat, speċifika l-linja/i tan-nefqa tal-baġit
affettwata/i.
Speċifika l-metodu
għall-kalkolazzjoni tal-impatt fuq id-dħul.
[1]               Il-FEŻ,
il-Fond Globali għall-Klima u l-Bijodiversità u r-Riżerva għal
Għajnuna ta’ Emerġenza huma addizzjonali għal dan u jibqgħu
barra mill-baġit tal-UE.
[2]               Attivitajiet
relatati mal-enerġija sostenibbli se jkun wieħed mill-oqsma ewlenin
għan-nefqa relatata mat-tibdil fil-klima. Bl-istess mod, fid-dawl tar-rwol
ewlieni tas-servizzi għal ekosistemi b'saħħithom
għall-produzzjoni tal-ikel, il-bijodiversità, speċjalment meta
jikkontribwixxu wkoll għaż-żieda fir-reżistenza
għall-klima se jkun wieħed mill-oqsma ewlenin taħt is-sigurtà
tal-provvista tal-ikel u l-agrikoltura sostenibbli.
[3]               ĠU
L ...
[4]               “Il-politika
ta’ koperazzjoni għall-iżvilupp tal-Unjoni u dik tal-Istati Membri
għandhom jikkumplimentaw u jsaħħu lil xulxin” (Artikolu 208).
[5]               Fuq
is-sigurtà tal-provvista tal-enerġija u l-koperazzjoni internazzjonali,
ara l-Komunikazzjoni tas-07.09.2011 "Il-politika tal-enerġija tal-UE:
Koperazzjoni ma' pajjiżi lil hinn mill-fruntieri tagħna" - COM(2011)
539.
[6]               Regolament (UE) Nru 182/2011
[7]               Deċiżjoni tal-Kunsill (UE) 2010/427
[8]               ĠU L 378, 27.12.2006, p. 41-71
[9]               Id-Dikjarazzjoni tal-Millenju tan-Nazzjonijiet Uniti ,
ir-Riżoluzzjoni addottata mill-Assemblea Ġenerali, fit-18 ta' Settembru 2000.
[10]             Id-dikjarazzjoni konġunta mill-Kunsill u r-rappreżentanti
tal-gvernijiet tal-Istati Membri mlaqqgħin fil-Kunsill, il-Parlament
Ewropew u l-Kummissjoni dwar il-politika ta' żvilupp tal-Unjoni Ewropea
bl-isem "Il-Kunsens Ewropew", ĠU C 46, 24.2.2006, p. 1.
[11]             Il-Komunikazzjoni tat-13 ta' Ottubru 2011, li
għadha mhux ippubblikata fil-ĠU.
[12]             Il-Komunikazzjoni tat-13 ta' Ottubru 2011, li
għadha mhux ippubblikata fil-ĠU.
[13]             Il-Konklużjonijiet tal-Kunsill tal-15 ta' Mejju 2007
dwar il-"Kodiċi ta' Kondotta tal-UE dwar il-Komplementarjetà u
t-Tqassim tax-Xogħol fil-Politika dwar l-Iżvilupp" (dok. 9558/07).
[14]             Il-Konklużjonijiet tal-Kunsill
tas-17 ta' Novembru 2009 dwar Qafas Operattiv dwar
l-Effikaċja tal-Għajnuna (dok. 15912/09), imkabbar u kkonsolidat il-11 ta' Jannar 2011 (dok. 18239/10).
[15]             IS-SĦUBIJA
STRATEĠIKA UE-AFRIKA Strateġija konġunta bejn l-Afrika u l-UE,
adottata fil-Laqgħa Għolja ta' Lisbona, fid-9 ta' Diċembru 2007.
[16]             Is-Sigurtà
u l-Iżvilupp – Konklużjonijiet tal-Kunsill u
tar-Rapreżentanti tal-Gvernijiet tal-Istati Membri li ltaqgħu
fil-Kunsill tal-20 ta' Novembru 2007 (dok. 15097/07).
[17]             Rispons
tal-UE għal sitwazzjonijiet ta' fraġilità – Konklużjonijiet
tal-Kunsill u tar-Rapreżentanti tal-Gvernijiet tal-Istati Membri li
ltaqgħu fil-Kunsill tal-20 ta' Novembru 2007 (dok. 11518/07).
[18]             Konklużjonijiet
tal-Kunsill dwar il-prevenzjoni ta' kunflitt, it-3101 laqgħa tal-Kunsill
għall-Affarijiet Barranin, il-Lussemburgu, l-20 ta' Ġunju 2011.
[19]             COM(2010) 2020 finali
[20]             COM(2011) 500 finali
[21]             COM(2011) 637 finali
[22]             ĠU L 55, 28.2.2011, p. 13
[23]             ĠU L ...
[24]             ĠU L 201, 3.8.2010, p. 30
[25]             ĠU
L …
[26]             ĠU
L 314 of 30.11.2001, p. 1. 
[27]             ĠU
L 163, 2.7.1996, p. 1.
[28]             Fil-prinċipju,
il-fondi jkunu allokati b'mod ekwu bejn l-ambjent u t-tibdil fil-klima.
[29]             ABM:
Ġestjoni Abbażi tal-Attivitajiet – ABB: Ibbaġitjar Abbażi
tal-Attivitajiet.
[30]             DEVCO
se titlob modifika tal-Oqsma ta’ Politika b’mod parallel
għall-eżerċizzju baġitarju tal-2014.
[31]             Kif
imsemmija fl-Artikolu 49(6)(a) jew (b) tar-Regolament Finanzjarju
[32]             Dettalji
tal-metodi ta’ ġestjoni u referenzi għar-Regolament Finanzjarju
jistgħu jinstabu fuq is-sit BudgWeb: http://www.cc.cec/budg/man/budgmanag/budgmanag_en.html
[33]             Kif
imsemmija fl-Artikolu 185 tar-Regolament Finanzjarju.
[34]             AD=
Approprjazzjonijiet Differenzjati / AMD= Approprjazzjonijiet Mhux Differenzjati
[35]             EFTA:
European Free Trade Association
[36]             Il-pajjiżi
kandidati u, fejn applikabbli, il-pajjiżi kandidati potenzjali
mill-Balkani tal-Punent.
[37]             Għandha timtela fi stadju aktar tard
[38]             Is-sena N hija s-sena li fiha tibda l-implimentazzjoni tal-proposta/inizjattiva.
[39]             Assistenza u nefqa teknika u/jew amministrattiva b’appoġġ
għall-implimentazzjoni ta’ programmi u/jew azzjonijiet tal-UE
(preċedentement linji "BA"), riċerka indiretta,
riċerka diretta
[40]             Kif deskritt fit-Taqsima 1.4.2. "l-Objettiv(i) speċifiku/speċifiċi - il-programmi
differenti tar-Regolament biss huma inklużi fit-tabella..."
[41]             Is-sena N hija s-sena li fiha tibda l-implimentazzjoni
tal-proposta/inizjattiva.
[42]             Assistenza u nefqa teknika u/jew amministrattiva b’appoġġ
għall-implimentazzjoni ta’ programmi u/jew azzjonijiet tal-UE
(preċedentement linji "BA"), riċerka indiretta,
riċerka diretta
[43]             CA= Aġent Kuntrattwali; INT=
impjegat permezz ta’ aġenzija ("Intérimaire"); JED= "Jeune Expert en Délégation"
(Esperti Żgħażagħ fid-Delegazzjonijiet); LA= Aġent Lokali; SNE= Espert Nazzjonali Sekondat; 
[44]             Taħt il-limitu massimu għall-persunal estern minn
approprjazzjonijiet operazzjonali (preċedentement linji "BA")
[45]             Essenzjalment għall-Fondi Strutturali, il-Fond Agrikolu Ewropew
għall-Iżvilupp Rurali (FAEŻR) u l-Fond Ewropew għas-Sajd
(FES).
[46]             Ara l-punti 19 u 24 tal-Ftehim Interistituzzjonali.
[47]             Rigward ir-riżorsi proprji tradizzjonali (dazji doganali, imposti
fuq iz-zokkor), l-ammonti indikati jridu jkunu ammonti netti, jiġifieri
ammonti grossi wara t-tnaqqis ta’ 25% għall-kostijiet tal-ġbir.